Laamarukazee baaru thah mushun dhoovaan adhives beynun nuvaneetha?\nލާމަރުކަޒީ ގާނޫނަށް ގެނެވުނު އިސްލާހުތައް ރައީސް ތަސްދީގުކުރައްވަނީ -- ފޮޓޯ: ރައީސް އޮފީސް\nލާމަރުކަޒީ ބާރުތައް މުށުން ދޫވާން އަދިވެސް ބޭނުން ނުވަނީތަ؟\n06 ސެޕްޓެމްބަރ 2021 - 13:14:08\nލާމަރުކަޒު ކުރުމަކީ އެމްޑީޕީގެ ހުވަފެނެއްކަމަށް ރައީސް އިބްރާހިމް މުހައްމަދު ސޯލިހް ވިދާޅުވީ ވޭތުވެދިޔަ 2020 ވަނައަހަރުގެ އޭޕްރީލް މަހު 10 ގައި ބޭއްވުމަށް ހަމަޖައްސާފައިވާ ލޯކަލް ކައުންސިލް އިންތިހާބު 2020 އަދި އަންހެނުންގެ ތަރައްގީއަށް މަސައްކަތް ކުރާ ކޮމިޓީތަކުގެ އިންތިހާބަށް އެމްޑީޕީގެ ކެމްޕެއިން ރަސްމީކޮށް ލޯންޗު ކުރުމުގެ ހާއްސަ ޖަލްސާގައި ވާހަކަދައްކަވަމުންނެވެ.\nރައީސް ސޯލިހް ވިދާޅުވީ އަތުގައި ބާރުތައް ހިފަހަށްޓައިގެން ތިބުމަށްވުރެ މާބޮޑު ނިޔަތެއް އެމްޑީޕީގެ އެބައޮތް ކަމަށާއި އެއީ އޮތްނަމަ އޮތް ހުރަހެއް ގިރާކޮށް އެ ބާރުތަށް އޭގެ ހަގީގީ މާނާގައި އެންމެ ފުޅާކޮށް ރަށްޔިތުންނަށް ދޫކޮށްލުން ކަމަށެވެ.\nއެއީ އެމްޑީޕީން މާކުރިން ނިޔަތް ގަނެފައިވާ ބޮޑު ޕްރޮޖެކްޓެއް ކަމަށާއި، އެމްޑީޕީ އަކީ ދިވެހިންގެ މައްޗަށް ހިންގާ އަމުރު މައުރޫފުގެ ވެރިކަން ރައްޔިތުންނާއިއެކީ އެ ރައްޔިތުންގެ ބައިވެރިވުމާއިއެކު ހިނގާ ހެޔޮ ވެރިކަމަކަށް ފުރޮޅާލި ޕާޓީ ކަމަށްވެސް ރައީސް ވިދާޅުވިއެވެ. ރާއްޖެ އުފެދި އެކުލެވިފައިމިއޮތީ ލާމަރުކަޒީ ސިފައަށް ކަމަށާއި ރާއްޖޭގައި މީހުން އުފެދި އާބާދުވެފައިވަނީ ލާމަރުކަޒީ ސިފައަށް ަކަމަށާއި، ދިވެހިންގެ ތަބީއަތާއި އެއްބަށްޓަމަށް ދިވެހިންގެ ކަންކަން ލާމަރުކަޒީ ނިޒާމަކުން ނޫނީ ނުހިންގޭނެ ކަމަށްވެސް އެމުނާސަބަތުގައި ރައީސް ސޯލިހް ވިދާޅުވިއެވެ.\nރައީސް ވިދާޅުވީ އަތޮޅުތަކާއި ރަށްތަަކަށް ބާރުލިބިދޭ ވާހަކަ މަޖިލީހުގެ ތެރޭގައި ދެކެވުނުއިރު، އެޔާ ދެކޮޅަށް ހުރި އޮއިވަރު އެމަނިކުފާނު ދެކެވަޑައިގަތް ކަމަށެވެ. އޭރު އެއީ ރައްޔިތުންގެ މައްޗަށް ހިންގި ވެރިކަމެއް ކަމަށާއި، ލާމަރުކަޒީ ނިޒާމަކީ ރައްޔިތުންނާއިއެކީ ކުރާ ވެރިކަމެއް ކަމަށް ރައީސް ސޯލިހް ވިދާޅުވިއެވެ. އެ ނިޒާމް ލާހިކުވެ ފަށްކާވުމަށްޓަކައި އެންމެ ފުރަތަމަ މިކަމަށް ރުހި ގަބޫލްވެ ދަސްވި އަހުލުވެރިވާންޖެހޭ ކަމަށާއި އެމްޑީޕީއަކީ އެމީހުން ކަމަށް ރައީސް ސޯލިހް ވިދާޅުވިއެވެ.\nދިރިއުޅުމުގެ މުހިންމު އަސާސީ ޒަރޫރުތައް ލާމަރުކަޒުކުރަން ބަލާއިރު، ފުރަތަމަ ޖެހިފައިވަނީ އެކަންކަން ގާއިމުކުރަން ކަމަށް ރައީސް ސޯލިހް ވިދާޅުވިއެވެ. ރާއްޖޭގެ ހުރިހާ ރަށެއްގައި ފެނާއި ނަރުދަމާ ޤާއިމު ކުރުމުގެ ވަޢުދު އެ ދަނީ ބާރު ދުވެލީގައި ފުދެމުން ކަމަށާއި އެއަށް ފަހު އެކަންކަން ދެމެހެއްޓެނިވި ގޮތުގައި ލާމަރުކަޒުވެ، ކައުންސިލް ތަކުން ކުރިއަށް ގެންދާނެ ކަމަށް ރައީސް ވަނީ އެބައްދަލުވުމުގައި ވިދާޅުވެފައެވެ.\nލާމަރުކަޒީ ޤާނޫނަށް ގެނެވުނު އާ އިސްލާހުތަކާއެކު މި ފަހަރު ހޮވޭ ކައުންސިލުތައް ވެގެންދާނީ އެމްޑީޕީން ތަސައްވަރު ކުރަމުން އަންނަ ފަދަ ފުރިހަމަ އަދި ފުރަތަމަ ކައުންސިލުތަކަށް ކަމަށް ރައީސް ވިދާޅުވިއެވެ. އަންހެން ބޭފުޅުންގެ ބައިވެރިވުމާއެކު ތަރައްގީގެ ކަންކަން ކުރުމަށް މިހާރު އެވަނީ ޤާނޫނު ލާޒިމުކޮށްފައި ކަމަށާއި އެެހެންކަމުން ކައުންސިލުތަކުގައި އަންހެނުން ޝާމިލުވާ ޢަދަދު އިތުރުވެގެންދާނެ ކަމަށާއި ހަމަ އެހެންމެ މުޅި ކައުންސިލުތަކުގެ ދައުރުވެސް އިހުނަށްވުރެ މާބޮޑަށް ފުޅާވެގެންދާނެ ކަަމަށް ރައީސް ވިދާޅުވިއެވެ.\nރައީސް ދެއްކެވި މިވާހަކަ ތަކަށް މާކަ ގިނަ ދުވަހެއް ނުވެއެވެ. ހއ.ފިއްލަދޫ އާ ގުޅިފައިވާ ދައްޕަރު ފިއްލަދޫ ގެ އިހްތިސާސުން ބޭރުކުރިވާހަކަ ރައީސް އޮފީހުން އިއުލާނު ކުރިއެވެ. ރައީސްގެ އަމުރަށެވެ. އިހަކަށްދުވަހު ހއ.ފިއްލަދޫ ކައުންސިލުން ބުނީ މިކަމާ ބެހޭ ގޮތުން މީގެ ކުރިން ސަރުކާރުން އެއްވެސް މަޝްވަރާއެއް ކޮށްފައި ނުވާ ކަމަށެވެ. އެހެންނަމަވެސް ފިއްލަދޫ ކައުންސިލުން މިކަމާގުޅިގެން ޝަކުވާކޮށް ނޫސްބަޔާންތައް ނެރެންފެށުމުން މިހާރު ސަރުކާރުން ވަނީ އެރަށު ކައުންސިލާ މަޝްވަރާ ކުރަން ފަށާފައެވެ.\n18މާރޗް 2020 ވަނަ ދުވަހު ރައީސުލް ޖުމްހޫރިއްޔާގެ އޮފީހުން ގެޒެޓްކޮށް އާއްމުކޮށްފައިވާ އިދާރީ ދާއިރާގެ އިހްތިސާސް ހިމެނޭ ސަރަޙައްދު ކަނޑައެޅުމުގެ ޗާޓުގައި ފިއްލަދޫ ދައްޕަރަކީ ހއ.ފިއްލަދޫ އިހްތިސާސްތެރޭގައި ހިމެނޭ ފިއްލަދޫގެ ބައެކެވެ. ނަމަވެސް، ފަހުން ރައީސް ސޯލިހު ނެރުއްވި ގަރާރެއްގައި ވަނީ އަނެއްކާ ވެސް ދައްޕަރު ފިއްލަދޫގެ އިހްތިސާސުން ވަކި ކުރައްވައިފަ އެވެ. އެއީ ލާމަރުކަޒީ ގާނޫނުގެ ދަށުން ރަށްތަކުގެ އިހްތިސާސް ކަނޑައެޅުމަށް ރައީސަށް އޮންނަ ބާރުގެ ދަށުން ނިންމެވި ނިންމެވުމެކެވެ.\nކޮންމެ ސަރުކާރެއްގައިވެސް ކެމްޕޭން ތަކުގައި ދައްކާ ވާހަކައާއި، ވެރިކަން ލިބި ބާރުތައް އަތަށް ޖަމާވުމުން ކަންކުރާ ގޮތް ވަރަށް ތަފާތެވެ. ރައްޔިތުން ގާތަށް ގޮސް ވޯޓު ހޯދަން ކުރާ މަސައްކަތްތަކުގައި ވޯޓު ލިބޭނެ ހުރިހާ ގޮތަކަށް ވާހަކަ ދައްކައެވެ. އެއަށްފަހު ވެރިކަން ލިބުމުން ރައްޔިތުންނާ ރައްޔިތުންނެކެވެ. އެމީހުންގެ އިހްސާސްތައް ދެނެގަތުމެއް ނެތެވެ. ސަރުކާރުން ކަންކަން ނިންމާލަނީއެވެ. ދެން އެއަށްފަހު ރަށްރަށުގެ ރައްޔިތުންގެ އިހްސާސްތައް ނުކުންނަނީ ނޫސްބަޔާންތަކުގެ ސިފައިގައެވެ. އެވަރުންވެސް އިހްސާސް ނުވެއްޖެނަމަ މުޒާހަރާތަކުގެ ސިފައިގައެވެ.\nދިވެހިރާއްޖޭގެ އިދާރީ ދާއިރާތައް ލާމަރުކަޒީ އުސޫލުން ހިންގުމުގެ ގާނޫނަކީ ގާނޫނުއަސާސީގެ 8 ވަނަ ބާބުގައި ބަޔާންކޮށްފައިވާ ގޮތުގެމަތިން ދިވެހިރާއްޖޭގެ އިދާރީ ދާއިރާތައް ލާމަރުކަޒީ އުސޫލުން ހިންގުމަށްޓަކައި އުފައްދަންޖެހޭ އިދާރާތަކާއި މަގާމުތަކާއި ރަށު ކައުންސިލްތަކާއި އަތޮޅު ކައުންސިލްތަކާއި ސިޓީ ކައުންސިލްތައް އުފެއްދުމަށާއި، އެއިދާރާތަކާއި ކައުންސިލްތަކާއި މަގާމުތަކުގެ ސިފަތަކާއި، އިހްތިސާސް ކަނޑައަޅައި އެކަމާބެހޭ އެންމެހައި އުސޫލުތައް ބަޔާންކުރުމަށްޓަކައި ހަދާފައިވާ ގާނޫނެކެވެ.\nލާމަރުކަޒީ އުސޫލުން ދިވެހިރާއްޖޭގެ އިދާރީ ދާއިރާތައް ހިންގުމުގެ ބޭނުމަކީ، ދިވެހިރާއްޖޭގެ އެކި ރަށްރަށުގައި ދިރިއުޅޭ ރައްޔިތުންގެ ކަންކަން، ދީމިގްރާތީ އަދި ޖަވާބުދާރީވަނިވި އުސޫލުން ރައްޔިތުން އަމިއްލައަށް ނިންމުމަށް މަގުފަހިކޮށް، އިޖްތިމާއީ ގޮތުންނާއި، އިގްތިސާދީ ގޮތުންނާއި، ސަގާފީ ގޮތުން ދިވެހިރާއްޖޭގެ ރަށްރަށުގައި ދިރިއުޅޭ ރައްޔިތުންގެ ދިރިއުޅުމުގެ ފެންވަރު މަތިކޮށް، ރައްޔިތުން ބާރުވެރިކޮށް، ރައްޔިތުންނާ އެންމެ ގާތުން ފުޅާ ދާއިރާއެއްގައި ހިދުމަތް ލިބޭނެ މަގު ފަހިކޮށްދީ، ދިވެހިރާއްޖޭގެ ރަށްރަށުގައި އަމާން ވެއްޓެއް ގާއިމްކުރުމެވެ.\nއެކަމަކު އަދިވެސް މަންޒަރު ބަދަލުވާހެން ހިއެއްނުވެއެވެ. ބާރުތައް ދޫކޮށްލެވެމުންދާ މަންޒަރުތަކެއް ނުފެނެއެވެ. ރާއްޖޭގެ މީހުން ދިރިއުޅޭ ރަށްރަށުގެ އިހްތިސާސްތެރޭގައިވާ އިންޑަސްޓްރިއަލް ރަށްރަށާއި ރިސޯޓްތަކާއި، އާމްދަނީއެއް ލިބެންހުރިނަމަ ހުރިތަނެއް ހުރީ މައިސަރުކާރަށެވެ. ސަރުކާރުން ބުނަނީ އެތަންތަނުންލިބޭ ފައިދާގެ 40 އިންސައްތަ ހުރިހާ ރަށަކަށް ބަހާނީ ކަމަށެވެ. އެކަންއެގޮތަށްވެސް ވެގެން ހިނގައްޖެނަމަ ރަނގަޅެވެ. ރަށްރަށަށް މިނިވަންކަމާއެކު އާމްދަނީ ހޯދުމަށް ރަށްރަށް ދިނުމަށްވެސް ސަރުކާރުގައި އެބައެދެއެވެ. އެކަމަކު ސަރުކާރުން އެފަދަ ކަންކަމަށް ހިތްވަރުދޭ މަންޒަރެއް ފެނިގެން ނުދެއެވެ. ބައެއް މީހުން ދައްކާ ބަހަނާއަކީ އެފަދަ ތަޖްރިބާ ތަކާއި ތައުލީމާއި، ގާބިލުކަން ރަށްފުށުގައި ނެތްވާހަކައެވެ. ސުވާލަކީ ގާބިލުކަން ހުރެގެން ސަރުކާރުތެރެއިން މިހާތަނަށް ކުރީ ކޮން ކަމެއް ބާވައެވެ؟ ރާއްޖޭގެ ފަޅުތަކާއި ފަރާއި ގިރިތަކާއި، ރަށްރަށް ވިއްކައި ހުސްކޮށްފައިވަނީ ތަޖްރިބާއާ އެކުގައި ކަމަށްވާނަމަ، އެތަޖްރިބާގެ ނަތީޖާ ނިމެނީ ރާއްޖެ ހިންދެމި ނުލެވޭ ވަރުގެ އަނިޔާއަކަށްވި، އަދި ރާއްޖޭގައި މިހާތަނަށް ކުރި އެންމެ ބޮޑު ވައްކަން ކަމަށްވާ އެމްއެމް ޕީއާރުސީގެ ވައްކަމުގެ މައްސަލައިންނެވެ.\nލާމަރުކަޒީ_ގާނޫނުލާމަރުކަޒީ ކޮމެޓީލާމަރުކަޒީ ނިޒާމުރައީސް އޮފީސްރައީސް ޞާލިޙްވަޒީރުންގެ މަޖިލިސްރައްޔިތުންގެ މަޖިލިސް


އީރާނުން އުފާވަނީ ޓްރަމްޕްގެ ވެރިކަން ނިމުމަކަށް އަންނާތީ، ބައިޑެންއަށް ރައީސްކަން ލިބިވަޑައިގަންނަވާތީއެއްނޫން، - Sandhaanu\nއީރާނުން އުފާވަނީ ޓްރަމްޕްގެ ވެރިކަން ނިމުމަކަށް އަންނާތީ، ބައިޑެންއަށް ރައީސްކަން ލިބިވަޑައިގަންނަވާތީއެއްނޫން،\nއީރާނާ ދެކޮޅަށް އެމެރިކާ ނުކުރާނީ ކޮންކަމެއްހެއްޔެވެ؟ އީރާނުން ކޮރޯނާ ވެކްސިން ގަތުމަށް ކުރި މަސައްކަތަށް ވެސް އެމެރިކައިން ވަނީ ހުރަސް އަޅާފައެވެ.\nއެމެރިކާގެ ރައީސްކަމުން ޑޮނަލްޑް ޓްރަމްޕް ވަކިވެވަޑައިގަންނަވާތީ އެކަމާ، އީރާނުން ވަރަށް ބޮޑަށް އުފާކުރާކަމުގައި އީރާނުގެ ރައީސް ޙަސަން ރޫޙާނީ ވަނީ ވިދާޅުވެފައެވެ.\nރައީސް ޓްރަމްޕުގެ ދައުރުގައި އެމެރިކާއާއި އީރާނުގެ ގުޅުން އިންތިހާއަށް ގޯސްވެގެން ދިޔަކަމަށްވިޔަސް އެމެރިކާއާއި އީރާނުގެ ޑިޕްލޮމެޓިކް ގުޅުން ރަނގަޅު ކުރެއްވުމުގެ އިޝާރާތެއް އިންތިޚާބީ ރައީސް ޖޯ ބައިޑަން ވަނީ ދެއްވާފައެވެ. އެއީ އީރާނުގެ އިތުރަށް ދުނިޔޭގެ ސުލްހައަށް ލޯބިކުރާ މީހުންނަށް ލިބުނު ވަރަށް އުފާވެރި އަދި އުއްމީދީ މެސެޖެކެވެ.\nއޭއެފްޕީން ޚަބަރުދިންގޮތުގައި ކެބިނެޓު ބައްދަލުވުމެއްގައި ވާހަކަފުޅުދައްކަވަމުން ޙަސަން ރޫޙާނީ ވިދާޅުވީ ޖޯބައިޑެންއަށް އެމެރިކާގެ ރައީސްކަން ލިބިވަޑައިގަތުމުން އީރާނުން ތިބީ ވަރަށް އުފަލުންނޭ ކިޔައިގެން ބައެއް މީހުން އެބަ ވާހަކަދައްކާކަމަށެވެ.\n“އެއީ ރަނގަޅު ވާހަކައެއްނޫން. އަޅުގަނޑުމެން އުފަލުން ތިބީ ޑޮނަލްޑް ޓްރަމްގެ ރިޔާސީ ދައުރު ފުރިހަމަކުރައްވައި މަގާމުން ވަކިވެވަޑައިގަންނަވާތީ.” ރޫޙާނީ ވިދާޅުވިއެވެ.\nރައީސް ރޫޙާނީ ވިދާޅުވިގޮތުގައި ޓްރަމްޕަކީ އަނިޔާވެރި، އިންތިހާއަށް ގޮތްކުޑަ، އަދި ގާނޫނަކަށް ހުރުމަތްތެރިކޮށް ނުހިއްތަވާ ރައީސެކެވެ. އަދި ޓްރަމްޕަކީ ގާތިލެއްކަމަށާއި ނިރުބަވެރިއެއްކަމަށްވެސް ރޫޙާނީ ވިދާޅުވިއެވެ.\n“އެފަދަ ބޭފުޅަކު މަގާމުން ވަކިވެވަޑައިގަންނަވަންޖެހޭ ފަހުދުވަސް އައުމަކީ ޝުކުރު ކުރަންޖެހޭ ވަރުގެ ކަމެއް.” ރޫޙާނީ ވިދާޅުވިއެވެ.\nނޮވެމްބަރ ތިނެއްގައި ބޭއްވި ރިޔާސީ އިންތިޚާބު ކާމިޔާބު ކުރެއްވީ ޖޯ ބައިޑަންކަން އެމެރިކާގެ ކަމާގުޅޭ ރަސްމީ އިދާރާއިން މިހާރު ވަނީ އިއުލާނުކުރައްވާފައެވެ. ނަމަވެސް ރައީސް ޓްރަމްޕް އެނަތީޖާ ގަބޫލުކުރައްވައި ބައިޑެންއާ ރައީސްކަން ހަވާލުކުރެއްވުމަށް ކުރައްވަންޖެހޭ ކަންތައްތަކަށް އަދިވެސް މަގުފަހިކޮށް ނުދެއްވައެވެ.\nޖޯބައިޑަން އެމެރިކާގެ ރައީސްކަމުގެ ހުވާކުރައްވާނީ ޖެނުއަރީމަހުގެ 20 ވަނަ ދުވަހުގައެވެ.\nރައީސް ޓްރަމްޕުގެ ހަތަރު އަހަރުގެ ދައުރުގައި އެމެރިކާއާއި އީރާނުގެ ގުޅުން އޮތީ ހަނގުރާމައެއްގެ ތުންފަތްމަތީގައެވެ. އެމެރިކާއާއި އިޒުރޭލާއި ގަލްފުގެ ބައެއް ގައުމުތައް ގުޅިގެން އީރާނު ފުނޑުފުނޑު ކޮށްލަފާނެހެން ހީވި، އެތައް އެތައް ދަނޑިވަޅެއް ފާއިތުވެގެންދިޔައެވެ.\nއެމެރިކާގެ ކުރީގެ ރައީސް ބަރަކް އޮބާމާގެ ޒަޢާމަތުގައި އެމެރިކާއާއި ދުނިޔޭގެ ބޮޑެތި ބާރުތައް ގުޅިގެން އީރާނާއެކު ވެފައިވާ ނިއުކްލިއަރ އެއްބަސްވުމުން ޓްރަމްޕްގެ ވެރިކަމުގައި އެމެރިކާ ވަނީ ވަކިވެފައެވެ. އެކަމުގެ ސަބަބުން ދުނިޔެ ހަނގުރާމައެއްގެ ތުންފަތްމައްޗަށް ދިޔައެވެ. އަދި އީރާނަށް އެ ގައުމުގެ ނިއުކްލިއަރ ޕްރޮގްރާމް ކުރިއަށް ގެންދިއުމުގެ މަގު ތަނަވަސްވެގެންދިޔައެވެ.\nއީރާނުގެ ރައީސް ޙަސަން ރޫޙާނީ ވިދާޅުވިގޮތުގައި އީރާނުން ކޮރޯނާ ވެކްސިން ގަތުމަށް ކުރަމުންދިޔަ މަސައްކަތް ހުއްޓުވުމަށް ވެސް އެމެރިކާގެ ރައީސް ޓްރަމްޕް ވަނީ ހުރަސް އަޅުއްވާފައެވެ.\n“އެކަމުން ސާފުކޮށް އެނގި ފާޅުވަނީ ރައީސް ޓްރަމްޕް ހުންނެވީ ހުރިހާ އަޚުލާޤީ މިންގަނޑުތަކުންނާއި އިންސާނީ އުސޫލުތަކުން ބޭރުވެވަޑައިގެންފައިކަން.” ރައީސް ޙަސަން ރޫޙާނީ ވިދާޅުވިއެވެ.


Russia Ah Madhireege "Nagooroalhi", Ethah Bayakah Undhagoo Vehjje - Vaguthu\nމަދިރި ދެކެ ވަރަށް ރުޅި އާދޭތަ؟، އެހެންކަމުގައިވާނަމަ މިއީ ރަޝިއާއަށް ދިއުން އެންމެ ރަނގަޅު ދުވަސްތައް ކަމުގައި ނުވާނެއެވެ.\nއެއީ މިހާރު ރަޝިއާގެ ބައެއް ހިސާބުތަކަށް މަދިރި "ނަގޫރޯޅި" އެއް ފަދައިން އަރަމުންދާތީއެވެ. މީސް މީޑިއާގެ ޕްލެޓްފޯމްތައް ބަލާމުންވެސް އެފަދަ މަންޒަރު ތަކުގެ ވީޑިއޯތައް ދައުރުވަމުންދާއިރު، ބައެއް މީހުން ބުނަނީ މިއީ ބިރުވެރި ފިލްމްތަކުން ފެންނަ ކަހަލަ މަންޒަރުތައް ކަމަށެވެ.\nމީސް މީޑިއާގައި ދައުރުވަމުން އަންނަ ވީޑިއޯތަކުން ފެންނަނީ މަދިރިތައް ރޯޅިއެއް ފަދައިން މުޅި ސަރަހައްދުގައި ދަތުރުކުރަމުންދާ މަންޒަރެވެ.\nބައެއް މީހުން ބުނާގޮތުގައި، އެތައް އެތައް ހާސް އެ މަދިރީގެ ސަބަބުން އިރުގެ އަލިކަން ނުފެންނަ ހިސާބަށް ބައެއް ފަހަރު ދެއެވެ.\nކޮންމެ ހޫނު މޫސުމެއްގައި ރަޝިއާގެ އެކި ސަރަހައްދުތަކުގައި މަދިރީގެ އުނދަގޫ ބޮޑުވާ ކަމަށް ވެއެވެ. އަދި މިގޮތަށް ވަނީ ބައެއް ސަރަހައްދުތަކުގައި ފެންހެދިފައި ހުރުމުން، މަދިރިތައް އާލާވަމުންދާތީއެވެ. އެހެން ނަމަވެސް މިފަހަރު އެހެން އަހަރުތަކާއި އާދަޔާ ހިލާފަށް ހޫނުވެ، ހާލަތު ވަނީ އެހެންފަހަރުތަކާއި ހިލާފަަށް ގޯސްވެފައެވެ.\nބައެއް ފަރާތްތަކުން ބުނެފައިވާގޮތުގައި، މިފަހަރު މަދިރިތައް މިދިޔަ އަހަރާއި އަޅާބަލާއިރު، ގިނަވެފައި ވުމުން ވަަރަށް ދުރުންވެސް އެ މަދިރިތައް ފެނެއެވެ.މިއާއެކު ބައެއް މީހުން ބުނަނީ މަގުމަތިން ކާރުގައި ދަތުރު ކުރަންވެސް އުނދަގޫ ކަމަށެވެ. އެއީ މަދިރީގެ ސަބަބުން ކުރިމަތި ސީދާ ނުފެނި ނުސާފުވެފައި ހުރުމުންނެވެ.\nމިއީ އިންސާނުންނަށް ނުރައްކާވާ ޒާތުގެ މަދިރި ނޫން ކަމަށް ވެއެވެ. އެއި އެތަނުގައި ގިނައީ ފިރިހެން މަދިރި ކަމުން، އެއީ ނުރައްކާ ވާ ވައްތަރުގެ މަދިރި ނޫން ކަމަށް ބުނެފައި ވެއެވެ.


SunOnline: WHO ge menbarukamun America vakivumuge ijuraaaaiythah fashaifi\nޑަބްލިޔުއެޗްއޯ ގެ މެންބަރުކަމުން އެމެރިކާ ވަކިވުމުގެ އިޖުރާއާތްތައް ފަށައިފި\nމުހައްމަދު ޖަވާދު ޔޫސުފު 08 Jul 2020, 09:48\nވޮޝިންޓަން (ޖުލައި 8): ދުނިޔޭގެ ސިއްހަތު ޖަމްއިއްޔާ (ޑަބްލިޔޫއެޗްއޯ) ގެ މެންބަރުކަމުން އެމެރިކާ ވަކިވުމުގެ އަމަލީ މަސައްކަތް ފަށައިފިއެވެ.\nއެމެރިކާގެ ޚާރިޖީ ވުޒާރާގެ އިސް މަސްއޫލުވެރިއަކު ވިދާޅުވީ ޑަބްލިޔުއެޗްއޯ ގެ މެންބަރުކަމުން އެމެރިކާ ވަކިވުމަށްޓަކައި ނިންމަންޖެހޭ އިޖުރާއާތްތައް ނިންމުމުގެ މަސައްކަތް މިހާރު ފަށައިފި ކަމަށާ އެކަން އދ. ގެ ސެކްރެޓަރީ ޖެނެރަލް އެންޓޯނިއޯ ގުޓޭރެސް އަށް ދަންނަވާފައިވާނެ ކަމުގައެވެ. ޑަބްލިޔުއެޗްއޯ ގެ މެންބަރުކަމުން އެއްކޮށް ވަކިވުމަށް ދެހަފްތާއެއްހާ ދުވަސް ނަގާނެކަމަށްވެސް ނަންހާމަކުރަން ނޭދޭ އެމެރިކާގެ މަސްއޫލުވެރިޔާ ވިދާޅުވިއެވެ.\nއެމެރިކާގެ ރައީސް ޑޮނަލްޑް ޓްރަމްޕް މިއަހަރުގެ ކުރީކޮޅު ވަނީ ޑަބްލިޔުއެޗްއޯ އަކީ ޗައިނާގެ ނުފޫޒު ހިނގާ ޖަމްއިއްޔާއެއްކަމަށް ސިފަކުރައްވައި އެޖަމްއިއްޔާއިން ކޮވިޑް-19 އާބެހޭ މައުލޫމާތު ދުނިޔޭގެ ގައުމުތަކަށް ދިނުމުގައި ފަރުވާކުޑަކޮށްފައިވާ ކަމަށް ތުހުމަތު ކުރައްވާފައެވެ. އެއަށްފަހު ޑަބްލިޔުއެޗްއޯ އަށް ޗަންދާގެ ގޮތުގައި އެމެރިކާ ދޭ ފައިސާ ނުދޭނެކަން އިއުލާނު ކުރެއްވުމަށްފަހު ޓްރަމްޕްވަނީ އެޖަމްއިއްޔާގެ މެންބަރުކަމުން އެމެރިކާ ވަކިވުމަށް ނިންމިކަންވެސް އިއުލާން ކުރައްވާފައެވެ.\nޑަބްލިޔުއެޗްއޯ އިންވަނީ ކޮވިޑް-19 ގެ ވަބާ ސިޔާސީ ހަތިޔާރެއްގެ ގޮތުގައި ބޭނުން ނުކުރުމަށް ގޮވާލާފައެވެ. އަދި ޑަބްލިޔުއެޗްއޯ އަށް އެއްވެސް ގައުމެއްގެ ނުފޫޒު ނުހިނގާނެކަމާއި އަދި ޑަބްލިޔުއެޗްއޯ އަށް ނުފޫޒު ފޯރުވައި ފިއްތުންތައް ކުރިމަތިކުރަން އެއްވެސް ފަރާތަކުން މަސައްކަތް ނުކުރުމަށްވެސް އެޖަމްއިއްޔާއިންވަނީ އެދިފައެވެ.\nޓްރަމްޕްގެ ވެރިކަމުގައި ކޮވިޑް-19 ގެ ޝިކާރައަކަށް އެންމެ ބޮޑަށް ވެފައިވާ ގައުމަކީ އެމެރިކާއެވެ. ކޮވިޑް-19 އެމެރިކާގައި ކޮންޓްރޯލް ކުރަން ޓްރަމްޕްގެ ސަރުކާރު ނުކުޅެދިފައިވާއިރު އެމެރިކާގެ ތިން މިލިޔަނަށްވުރެ ގިނަ މީހުންނަށް އެ ރޯގާ ޖެހި އެއްލައްކަ ތިރީސް ހާހަށްވުރެ ގިނަ މީހުންވަނީ އެރޯގާގައި މަރުވެފައެވެ.\nމިހާރު އެމެރިކާގައި ކޮވިޑް-19 ފެތުރޭ މިންވަރު ކުރިޔަށްވުރެވެސް މައްޗަށް ގޮސްފައިވީނަމަވެސް އެ ރޯގާ ކޮންޓްރޯލް ކުރުމުގައި ޓްރަމްޕްގެ ސަރުކާރު ވަނީ ނާކާމިޔާބުވެފައެވެ. އެމެރިކާގެ ރިޔާސީ އިންތިޚާބުގައި ޓްރަމްޕާ ވާދަކުރައްވާ އިދިކޮޅު ކެންޑިޑޭޓް ޖޯ ބައިޑެންވަނީ އޭނާއަށް ރިޔާސީ އިންތިޚާބު ކާމިޔާބު ކުރެވިއްޖެނަމަ އެމެރިކާގެ ޑަބްލިޔުއެޗްއޯ ގެ މެންބަރުކަން އަލުން އިޢާދަކުރާނެކަމަށް ވިދާޅުވެފައެވެ. (ނޫސްއެޖެންސީތައް)\nވައިގެ ޒަރިއްޔާއިން ކޮވިޑް ފެތުރޭ ވާހަކަ އަނބުރާ ގެންގޮސްފި\nއެމެރިކާގެ ސުޕްރީމް ކޯޓުގެ އާ ފަނޑިޔާރަކަށް ވާނީ ކާކު؟


Mahathir aai Anwar aa eku Malaysia parliament ge idhikolhu hurihaa memberun magumachchah - vNews.mv\nމަހާތީރާއި، އަންވަރާއެކު މެލޭޝިޔާ ޕާލަމެންޓުގެ އިދިކޮޅު ހުރިހާ މެމްބަރުން މަގުމައްޗަށް\nސައިފް އަޒްހަރު 02 August 2021, 15:05\nމެލޭޝިޔާ ޕާލަމެންޓްގައި ހިމެނޭ އިދިކޮޅު ޕާޓީތަކަށް ނިސްބަތްވެވަޑައި ގަންނަވާ ހުރިހާ މެމްބަރުން މުޒާހަރާއަށް މަގުމައްޗަށް ނުކުމެވަޑައިގެންފިއެވެ.\nއިދިކޮޅު މެމްބަރުން މަގުމައްޗަށް ނުކުމެވަޑައިގެންނެވީ، މެލޭޝިޔާގެ ރަސްގެފާނުގެ އަމުރުފުޅަށް މިއަދު ބާއްވަން ހަމަޖެއްސި ޕާލަމެންޓުގެ ޚާއްސަ ޖަލްސާ ސަރުކާރުން ފަސްކުރުމާ ގުޅިގެންނެވެ.\nޕާލަމެންޓުގެ ޚާއްސަ ޖަލްސާ ފަސްކުރީ، ހައުސް އޮފް ރެޕްރެޒެންޓޭޓިވްސްއިން ކޮވިޑްގެ ޕޮޒިޓިވް ކޭސްތަކެއް ފެނިގެން ކަމަށް ސަރުކާރުން ބުނެފައި ވެއެވެ.\nބޮޑުވަޒީރު މުހްޔިއްދީން ޔާސީންގެ ސަރުކާރުން ނިންމުން ގަބޫލު ނުކުރާ ކަމަށްބުނެ އިދިކޮޅު ޕާޓީތަކަށް ނިސްބަތްވާ ހުރިހާ މެމްބަރުން މިއަދު މަސައްކަތް ކުރީ ޕާލަމެންޓަށް ވަނުމަށެވެ.\nނަމަވެސް، ސަރުކާރުންވަނީ ރަޔަޓް ފުލުހުން މަގުތަކަށް ނެރެ އިދިކޮޅު މެމްބަރުން ޕާލަމެންޓަށް ވަނަނުދީ ހުރަސްއަޅާފައެވެ.\nޕާލަމެންޓަށް ވަނުމަށް ހުރަސްއެޅުމުން މެމްބަރުން މިހާރުވަނީ މަރްޑެކާ މައިދާނަށް ޖަމާވެފައެވެ.\nމައިދާނަށް ޖަމާވެފައިވާ މެމްބަރުންގެ ތެރޭގައި މެލޭޝިޔާގެ އިދިކޮޅު ލީޑަރު އަންވަރު އިބްރާހިމްއާއި، ކުރީގެ ބޮޑުވަޒީރު މަހާތީރު މުހަންމަދުވެސް ހިމެނިވަޑައި ގަންނަވައެވެ.\nއިދިކޮޅު ލީޑަރު އަންވަރު އިބްރާހިމް ވިދާޅުވީ، ބޮޑުވަޒީރު މުހްޔިއްދީން ޔާސީންގެ ވެރިކަންކުރާ ކޯލިޝަނަށް ޕާލަމެންޓްގެ އަޣުލަބިއްޔަތު މިހާރު ނެތްކަމަށެވެ.\nމިހާރު އިދިކޮޅުގައި ތިއްބެވި މެމްބަރުންގެ އިތުރުން، މުހްޔިއްދީންގެ ކޯލިޝަންގައި ހިމެނޭ ބައެއް ޕާޓީތަކުންވެސް ކޯލިޝަނުން ވަކިވާން މިހާރު ހުށަހަޅާފައިވާ ކަމަށާއި، އެހެންކަމުން، މިހާރު މަގުތަކަށް ނުކުމެވަޑައިގެންފައިވާ 107 މެމްބަރުންގެ އިތުރުން، ވެރިކަންކުރާ ކޯލިޝަނުން ވަކިވާން ހުށަހެޅި ޕާޓީތަކުގެ މެމްބަރުންނާއެކު، ޕާލަމެންޓުގައި ސަރުކާރަށް އަޣުލަބިއްޔަތު ގެއްލިފައިވާ ކަމަށް އަންވަރު ވިދާޅުވިއެވެ.\nމެލޭޝިޔާގެ ކުރީގެ ބޮޑުވަޒީރު ޑރ. މަހާތީރު މުހަންމަދުގެ ޕެޖުއަންގް ޕާޓީން ނެރުނު ބަޔާނެއްގައި ބުނެފައިވަނީ، ރަސްގެފާނުގެ ޝާހީ ގަރާރަށް ގޮންޖަހައި، ސަރުކާރުން ޕާލަމެންޓްރީ ޑިމޮކްރަސީގެ އުސޫލުތަކާ ޚިލާފްވެއްޖެ ކަމަށެވެ.\nއެކަމުގެ ފުރިހަމަ ޒިންމާ، ބޮޑުވަޒީރާއި ކެބިނެޓުން އުފުލަންޖެހޭނެ ކަމަށާއި، އެ ބޭފުޅުން ވަގުތުން އިސްތިއުފާ ދެއްވުމަށްވެސް މަހާތިރުގެ ޕާޓީން ގޮވާލާފައި ވެއެވެ.\nމެލޭޝިޔާ މިހާރު ތަހައްމަލް ކުރަމުންދާ ސިއްހީ، އިގްތިސާދީ އަދި އިޖުތިމާއީ ކާރީސާތަކުމް ގައުމު ސަލާމަތް ކުރެވެންއޮތް ހަމައެކަނި ގޮތަކީ ބޮޑުވަޒީރާއި އޭނާގެ ކެބިނެޓު އިސްތިއުފާ ދީގެން ކަމަށްވެސް ބުނެފައި ވެއެވެ.\nމަގުމައްޗަށް މިހާރު ނުކުމެވަޑައިގެންފައިވާ، ޕާލަމެންޓުގެ އިދިކޮޅު މެމްބަރުން ތިއްބެވީ، ބޮޑުވަޒީރާއި އޭނާގެ ކެބިނެޓުގެ އިސްތިއުފާއަށް ގޮވާލައި ލިޔެފައިވާ ބެނާއެއްވެސް ހިފައިގެންނެވެ.


Qaanoon asaaseeves Saudi ah? Balijehunas lhadharinves Saudi ah?!\nޤާނޫން އަސާސީވެސް ސައޫދީއަށް؟، ބަލިޖެހުނަސް ޅަދަރިންވެސް ސައޫދީއަށް؟!\nސްކޫލްތައް ބަންދު، އެކަމަކު ޑާންސް ޕްރެކްޓިސް ކުރިއަށް\nސައުދީ ރަސްގެފާނު ހޮނިހިރު ދުވަހު ވަޑައިގަންނަވާނެ\nފ. އަތޮޅު ވިއްކުމަށް ރައްޔިތުން ދެކޮޅު\nކ. މާލެ 16 މާރޗް 2017 | ބުރާސްފަތި 09:20 29,176\nސައޫދީ ރަސްގެފާނާއި ރައީސް ޔާމީން: ސައޫދީ ރަސްގެފާނު ރާއްޖެ ވަޑައިގަތުމަށް ވަނީ ހަމަޖެހިފައި - އަލްއަރަބިއްޔާ\nސަރުކާރުގެ ބޮޑުންގެ ބަހުންނަމަ ދީނަށް ފުރައްސާރަ ކުރެވިދާނެތީ ސައޫދީ ރަސްގެފާނޭ ނުކިޔާން ލައްކަ މަސައްކަތް ކޮށްފީމެވެ. ތާނަ އަކުރުތަކުގެ ތެރޭގައި އޮތަސްވެސް ފާފުން ފެށޭތީ ފާފު އަތޮޅެކޭ ކިޔާކަށްވެސް ނެތީމެވެ. އެއަކުރު ބޭނުންކޮށްގެން ބުނެލެވޭ ހަމަ އެންމެ ބަހަކުން "ބުރިން ހަންނަގާފައި އަނގަ ހައްދު" ޖަހާފާނެތީއެވެ. އަޅިދެލިން ބޮލުގައި ކުރަހާފައި ގަން ހިންގަފާނެތީއެވެ. ފާތުމައޭ، ފެންނަ ގޮތޭ، ފިހިގަނޑެއްފަދަ ރައްޔިތެކޭވެސް ބުނާކަށް ނެތީމެވެ. އެކަމަކު ފެންނަމުން މިދާ މަންޒަރުތަކާހުރެ ހިތުތެރެއަށް އަރައި ފައިބަމުންދާ ވާހަކަތައް ގޮވާނުލާ ދެނެއް ކެތެއް ނުވާނެއެވެ.\nބޮޑުސިންގާހާ ޚާއްޞަ މަޖިލީހަކުން ނުހަނު ދިރާސާކޮށް އެހާމެ ވިސްނުންތައް ވިސްނާފައި ޤާނޫން އަސާސީއެއް އެކަށައެޅީ އޭގައި ރައްޔިތުންގެ ހައްޤުތަކެއް ހިމަނައިގެންނެވެ. އެއަސާސީގައި އެންމެ އިސްކަމެއް ދިނީވެސް ރައްޔިތުންގެ އަސާސީ ހައްޤުތަކަށެވެ. ޚާއްޞަކޮށް ދިވެހިންގެ ބިން ދިވެހިންނަށް ތާއަބަދު އޮންނާނޭ ގޮތަށެވެ. އެކަމަކު އެންމެ ރޭވެފައި އަލިވިލުނުއިރު އެއޮއްގެން އެޤާނޫން އަސާސީ ކޮށާ މަށާލީއެވެ. މަޖިލީހުގެ އަޣްލަބިއްޔަތު އޮތަތީވެ ދިވެހިންގެ ބިން ދިވެހިންނާ ނުވެސް ބެހޭ ބަޔަކަށް މިލްކުކޮށްދޭން ފާސްކޮށް ނިންމާލީއެވެ. މަގޭ ދިވެހި ބިމުން ބޭރު ފަރަންޖީންނަށް ވިއްކާލެވޭގޮތް ހެދީއެވެ. އެއީ ހަރުބީ ކާފަރަކަށްވިއަސް ވަރިހަމަވާފަދަ ގޮތަކަށެވެ.\nއަވަސްއަރުވާލައިގެން މިވެރިން ކަމެއް ކޮށްފިނަމަ އޭގައި ފޮރުވިފައިވާ ކަމެއް ވާނެއޭ ގޮވާގޮވެލިފަތި މިފަހަރުވެސް ހަމަ ޔަޤީނާ ގާތްވީއެވެ. ޤާނޫނުއަސާސީއަށް ގެނައި ބަދަލު ތަސްދީޤްވެ އަތްދޫ ނުކޮށްލަނީސް އިވުނު އަޑުންނެވެ. ސައޫދީގެ ޝާހީ އާއިލާއަށް ރާއްޖޭގެ އަތޮޅެއް ވިއްކާލާ ވާހަކައެވެ. އަވަސްއަރުވާލައިގެން އެކަން ކުރީ ފ އަތޮޅު ވިއްކާލަން ނޯލައެވެ.\nއަޑެއް ކިއްޔާ ރެނދެއްލާހެން އެކީއަޑު ހަމަ ތިލަވީވީހެން އަސްލު ހާމަވާން ފެށީއެވެ. ކޮނުނު ކޮނުނުހެން ފަސްގިނަވާ ބީދައިން ހޯދާ ބެލި މީހަކަށް އެކަމުގެ ހަޤީގަތްތައް ހާމަވާން ފެށީއެވެ. ކިތައްމެ ސިއްރުކޮށްގެން އުޅުނަސް ބުޅާގޯނިން ބޭރުވީއެވެ. ފ އަތޮޅު ނުވަތަ ފ އަތޮޅުން ބައެއް ސައޫދީ ޝާހީ ޢާއިލާގެ ބަޔަކަށް ވިއްކަން ނިންމިކަން ހަމަ ރަނގަޅަށްވެސް ފަޅާއެރީއެވެ. ޤާނޫން އަސާސީއަށް ގެނައި ބިން ވިއްކޭ ގޮތަށް ހެދި އިސްލާހަކީ ވެސް ހަމަ އެކަމަށް ކުރިކަމެއްކަން ގާތްގަނޑަކަށް ޔަޤީންވީއެވެ.\nއެކަމާ ފޫކަހާފައި މަމެންގެ ބިމުން އެންމެ ވެލިފުކެއްވެސް ބޭރުބަޔަކަށް ނުދޭނަމޭ ބުނެ ނިކުތް މީހުންވީ ހައްޔަރެވެ. އަމުދުން ޤާނޫން އަސާސީން މުތުލަގަށް ލިބިދީފައިވާ ޚިޔާލު ފާޅު ކުރުމުގެ މިނިވަންކަން ވެސް ސައޫދީ ޝާހީ އާއިލާއަށް ހިބައިން ދިންފަދައެވެ. ބެނާއެއް ދަމަން ކީއްކުރަން ހެއްޔެވެ. ފ. އަތޮޅޭ ނަންގަތަސް އެވީ ކުށްވެރިއެވެ. އެހައްޤުވެސް ރައްޔިތުން އަތުން ނިގުޅައިގަނެ ޝާހީ އާއިލާއަށެވެ.\nދިވެހިންގެ ބިން ސައޫދީ ޝާހީ އާއިލާއަށް ދޭން ޤާނޫން އަސާސީއަށް ބަދަލު ގެނެސް ނިމުނުއިރު ރައްޔިތު މީހާއަށް އެކަމާ ދެކޮޅަށް ބަސްބުނުމުގެ ހައްޤުން މަހްރޫމްވީ އުފަން ދިވެހިބިމުގައި ދިވެހި ރައްޔިތު މީހާ އަށެވެ. މިހާ ހިސާބުން ނުބުނާން ހުއްޓަސް ބުނެވިދާނެ އެކައްޗަކީ މަމެންގެ ޤާނޫން އަސާސީ ސައޫދީ ޝާހީ އާއިލާއަށޭއެވެ.\nބާރުއޮތް ބަޔަކު އެބާރާއެކު އެކުރި ކަމަކުން ނުރުހިފައި ތުން ފިއްތާލައިގެން ތިއްބާ ދެން އެފެނުނީވެސް އާދައިގެ ކަމެއް ނޫނެވެ. މިފަހަރުވެސް ހަމަ ސައޫދީ ރަސްގެފާނަށެވެ. ސައޫދީ ޝާހީ އާޢިލާގެ އިސްވެރިޔާއަށެވެ. ރައްޔިތުން ފުރާނަ އަތްމައްޗަށް ލައިގެންނެވެ. މިފަހަރު ބިމެއްވެސް ނޫނެވެ. އަދި ބަނިޔާދަ ރީތި އަންހެން ކުދިންނެއްވެސް ނޫނެވެ.ނޫންނަމަ ޅަނދޮޅު ދޮން ފިރިހެން ކުދިންނެއްވެސް ނޫނެވެ. ދެލޯފަދައިން ބަލަހައްޓާ ކުދިކުދި ޅަދަރިންނެވެ. އެރަސްގެފާނަކަށް ދައްކަން ގެންގޮސްގެން ނައްޓުވާއިރު ސްކޫލުތައްއެވަނީ ބަންދުކޮށްފައެވެ. މުޅި ޤައުމުގައި އުފެދިފައިވާ ބޮޑު ބަލިމަޑުކަމަކުން ރައްކާތި ކުރުމަށެވެ. ގައިން ގަޔަށް އަރާކަމަށް ބެލެވޭ ބޮޑު ރޯގާއަކުން އެކުދިން ހިމާޔަތް ކުރުމަށެވެ.\nއެކަމަކު މިފަހަރުވެސް ސައޫދީ ރަސްގެފާނާ ހަމައިން އެޗްވަން އެންވަނައެއް ނެތެވެ. އޫރު ރޯގާއެއް އަނެއް ރޯގާއެއް ނެތެވެ. ކުޑަކުޑަކުދިން ސްކޫލަށް ގެންދިއުން މަނަލަސް ޑާންސް ޕްރެކްޓިހަށް ހަމަ ގަޑިއަށެވެ. އެންމެ ކުއްޖެއް ދެކުއްޖެއް ނޫނެވެ. އެތައް ސްކޫލަކުން އެއްތަނަކަށް އެއްވާގޮތަށް އެތައް ކުދިންނެކެވެ.\nމީހަކުވާ އަޖައިބެން ނުވާނެ ހެއްޔެވެ. ސްކޫލުތައް ބަންދުކުރީ އޫރުރޯގާއާ ހެދިއެވެ. ސްކޫލު ކުދިންނަށް ހިންގި އިންޓަރސްކޫލް ހުރިހާ ކުޅިވަރު މުބާރާތްތަކެއްވެސް ހުއްޓާލީއެވެ. މުޅި ރާއްޖެ އެރޯގާގެ ބިރުވެރިކަމުގައެވެ. ސްކޫލުތަކުގައިވެސް ބަލިމީހުން ބަލަން ކްލިނިކްތައް ހެދީއެވެ. ބަލި ފެތުރޭލެއް ބާރުކަމުން އެކަމުން ނަޖާ ކުރައްވާތޯ ނަމާދަށްފަހު ގުނޫތު ކިއުންވެސް މަޖްބޫރު ކުރުވީއެވެ. އެކަމަކުވެސް ސައޫދީ ރަސްގެފާނަށް ދައްކަން ޅަދަރިން ނެރެގެން ޑާންސް ޕްރެކްޓިހުގައެވެ. ކުރިން ޤާނޫން އަސާސީއެވެ. މިފަހަރު އަހަރެމެންގެ ކުދި ޅަދަރިންނެވެ. ހަމަ ސައޫދީ ޝާހީ އާއިލާއަށެވެ.


Hajj ah gendhiumugai corruption ah magufahivaa gina massala thakeh! | Mihaaru\nދިވެހި ހައްޖުވެރިންތަކެއް އަޅުކަމުގައި: ރާއްޖެ އިން މީހުން ހައްޖަށް ގެންދިއުމުގެ އުސޫލް ހަރުދަނާކުރަން އޭސީސީން ވަނީ ލަފާ ދީފައި.\nހައްޖަށް ގެންދިއުމުގައި ކޮރަޕްޝަނަށް މަގުފަހިވާ ގިނަ މައްސަލަތަކެއް!\n14 މެއި 2019 - 17:52 27 comments\nހައްޖުގެ އަޅުކަން އިސްލާމިކް މިނިސްޓްރީން އިންތިޒާމްކޮށްފައިވާ ގޮތާއި އުސޫލްތައް ބަލައި އޭސީސީން އާއްމު ކުރި ރިޕޯޓުގައި ގިނަ މައްސަލަތަކެއް ފާހަގަކޮށް، އިސްލާހު ކުރަން އިސްލާމިކް މިނިސްޓްރީ އަށް ވަނީ ލަފާ ދީފަ އެވެ. އެ ދިރާސާގައި ބަލާފައި ވަނީ މިދިޔަ އަހަރުގެ ނިޔަލަށް އިންތިޒާމްތައް ހަމަޖައްސާފައިވާ ގޮތެވެ.\nހައްޖަށް މީހުން ގެންދާނެ ކުންފުނިތައް އިސްލާމިކް މިނިސްޓްރީން ހޮވަނީ ކުރިމަތިލާން ހުޅުވާލުމާ އެކު ޕްރޮޕޯސަލް ހުށަހަޅާ ކުންފުނިތަކުގެ ތެރެއިންނެވެ. އޭސީސީން ބުނިގޮތުގައި ކުންފުނިތަކުން ހުށަހަޅާ ޕްރޮޕޯސަލް އިވެލުއޭޓް ކުރުމުގައި ޕްރީ-ބިޑް މީޓިންގައި މައުލޫމާތު ދީފައިވާ މިންގަނޑާ ޚިލާފަށް އަމަލުކުރާ ކަމަށެެވެ. އެއާއެކު، ވަކިވަކި ބައިތަކަށް މާކްސްދޭނެ ގޮތް ނިންމުމަށް ކޮމިޓީ އަށް އިޚްތިޔާރު ދީފައި އޮތުމުން ބިޑްކުރުމުގެ ވާދަވެރިކަން ގެއްލި ބިޑް އެވޯޑްކޮށް ހައްޖަށް ގެންދިއުމުގެ ހުއްދަ ދިނުމުގައި ވަކި ފަރާތްތަކަކަށް މަންފާ ލިބޭ ގޮތަށް ނިންމުމުގެ ފުރުސަތު އޮންނަ ކަމަށް ވެސް އޭސީސީގެ ރިޕޯޓުގައިވެ އެވެ.\nއޭސީސީން ބުނިގޮތުގައި ރާއްޖެ އިން ހައްޖަށް މީހުން ގެންދާ އުސޫލު ކޮންމެ އަހަރަކު ބަދަލުކުރެ އެވެ. ބަދަލު ގެންނަ އުސޫލް އާއްމުކުރުން ލަސްވުމުން ވެސް ގިނަ މައްސަލަތަކެއް ކުރިމަތިވަމުންދާ ކަމަށް ރިޕޯޓުގައިވެ އެވެ.\nމިނިސްޓްރީގެ އިސް މުވައްޒަފުންނަށް ތުހުމަތުތަކެއް!\nރިޕޯޓުގައި ބުނެފައިވާ ގޮތުގައި، ހައްޖަށް މީހުން ގެންދިއުމުގެ މަސައްކަތް ކުރާ ބައެއް ކުންފުނިތަކުގެ ޕްރޮޕޯސަލް ތައްޔާރުކުރުމުގައި އިސްލާމިކް މިނިސްޓްރީގެ އިސް މުވައްޒަފުންގެ ބައިވެރިވާ ކަމަށް ދިރާސާގެ ތެރޭގައި ވަނީ ތުހުމަތުކޮށްފަ އެވެ. މިއީ، ކުރިން ވެސް އޭސީސީ އަށް ކޮންމެ އަހަރަކު ޝަކުވާ ހުށަހަޅާ މައްސަަލައެއް ކަމަށް އެތަނުން ބުންޏެވެ.\nއޭސީސީން ބުނި ގޮތުގައި ހައްޖަށް މީހުން ގެންދަން ދެ ކުންފުނި ނުވަތަ އެއަށް ވުރެ ގިނަ ކުންފުނިތައް ގުޅިގެން ވެސް ޕްރޮޕޯސަލް ހުށަހަޅާފައިވެ އެވެ. ބައެއް ޕްރޮޕޯސަލް ތައްޔާރުކުރަން މިނިސްޓްރީގެ ފަރާތުން ކުންފުނިތަކަށް މައުލޫމާތު ފޯރުކޮށްދީ އަމަލީ ގޮތުން ބައިވެރިވެފައިވާ ކަމަށް ރިޕޯޓުގައިވެ އެވެ.\nވަކި ބަޔަކަށް ނާޖާއިޒު މަންފާ ހޯދައި ދޭން ޕްރޮޕޯސަލް އިވެލުއޭޓްކުރާނެ މިންގަނޑުތަކަށް ބަދަލު ގެނައުމަކީ ވެސް މައްސަލައެއްގެ ގޮތުގައި އޭސީސީން ނަގާފައިވާ ކަމެކެވެ. މީގެއިތުރުން ޕްރޮޕޯސަލްތައް އިވެލުއޭޓްކޮށް، މާކްސް ދިން ގޮތް ކުންފުނިތަކަށް ހާމަނުކުރާ ކަމަށް ވެސް ރިޕޯޓުގައިވެ އެވެ.\nމި މައްސަލަ ހައްލުކުރުމަށް، އޭސީސީން ލަފާ ދީފައި ވަނީ ހައްޖުގެ ކަންކަން އިންތިޒާމްކުރާ ކުންފުނިތަކާ ގުޅިގެން އިސްލާމިކް މިނިސްޓްރީގެ މުވައްޒަފުންނަށް މަސައްކަތް ނުކުރެވޭ ގޮތަށް ގަވާއިދުތަކާއި އުސޫލްތައް ހަރުދަނާ ކުރުމަށެވެ.\nޚާއްސަ ކޯޓާއާ މެދު އަމަލުކުރާނެ ގޮތުގެ އުސޫލެއް ނެތް\nސައުދީ އަރަބިއްޔާ އިން ކޮންމެ އަހަރަކު ރާއްޖެ އަށް ކަނޑައަޅާފައި އޮންނަނީ 1،000 ކޯޓާ އެވެ. އެކަމަކު ވޭތުވެދިޔަ ހަތަރު އަހަރު ވެސް ރާއްޖެ އަށް 1،000 ކޯޓާ އިތުރުކޮށްދީ، ހައްޖަށް ދިއުމުގެ ފުރުސަތު 2،000 މީހުންނަށް ދިނެވެ.\nޚާއްސަ ކޯޓާގެ ގޮތުގައި ސައުދީ ރަސްގެފާނު ދެއްވާ 1،000 ޖާގައާ މެދު އަމަލުކުރާނެ އުސޫލެއް ނެތުން މައްސަލައެއްގެ ގޮތުގައި އޭސީސީގެ ރިޕޯޓުގައި ފާހަގަކޮށްފައިވެ އެވެ.\nއެ ރިޕޯޓުގައި ބުނީ ރާއްޖެ އަށް ލިބޭ ކޯޓާގެ މަދުވެގެން 50 ޕަސެންޓް ކޮންމެ އަހަރަކު ވެސް މޯލްޑިވްސް ހައްޖު ކޯޕަރޭޝަން (އެމްއެޗްސީއެލް) އަށް ދޭންވާނެ ކަމަށް 2015 ވަނަ އަހަރުގެ ހައްޖު އުސޫލްގައި ބަޔާންކޮށްފައިވެ އެވެ. އެކަމަކު 2017 ގައި އަމަލުކުރަން ފެށި އުސޫލްގައި އޮންނަނީ، ހައްޖު ކޯޓާގެ ތެރެއިން ކޯޕަރޭޝަނަށް ދޭނެ މިންވަރު ކަނޑައަޅާނީ މިނިސްޓަރު ކަމަށެވެ.\nހައްޖު ކޯޕަރޭޝަނަށް ދޫކުރާ ޖާގައިގެ ތެރެއިން މިނިސްޓްރީން ބޭނުންވާ މިންވަރަކަށް ޖާގަ ރިޒާވްކޮށްދޭން ޖެހޭނެ ކަަމަށް ވެސް އުސޫލްގައި ކަނޑައަޅާފައިވެ އެވެ.\nއޭސީސީން ބުނިގޮތުގައި ރިޒާވްކުރާ އަދަދުގައި ހިމަނައިގެން މިނިސްޓްރީން ހައްޖަށް ފޮނުވަނީ ކޮން ބައެއް ކަމާއި އެ ޖާގަދޭނެ ފަރާތްތައް ކަނޑައެޅުމުގައި އަމަލުކުރާނެ އުސޫލެއް އެކުލަވާލައިފައެއް ނުވެ އެވެ.\n"މިގޮތަށް އުސޫލެއް ނެތި މިނިސްޓްރީން ބޭނުންވާ ފަރާތްތަކަކަށް ހައްޖަށް މީހުން ގެންދިއުމުގެ ފުރުސަތު ދެވުމަކީ ކޮރަޕްޝަނަށް މަގުފަހިވާ ކަމަކަށް ވާތީ، މިފަދަ ކަންކަމުން ހަމަހަމަކަމާއި އިންސާފުވެރިކަން ގާއިމްކުރުމަށް ހުރަސްއެޅުމުގެ ފުރުސަތު އޮވެ އެވެ،" ރިޕޯޓުގައިވެ އެވެ.\nއެއީ، ކޯޕަރޭޝަނަށް ފައިސާ ދައްކައިގެން ހައްޖަށް ދިއުމުގެ އިންތިޒާރުގައި ތިބޭ ފަރާތްތަކަށް ލިބޭ ފުރުސަތު މަދުވެ ހައްޖަށް ނުދެވި ދިގުމުއްދަތަކަށް މަޑުކުރަން ޖެހިދާނެ ކަމެއް ކަން އޭސީސީ އިން ފާހަގަކޮށްފައިވެ އެވެ.\nއިތުރަށް ފައިސާ ނެގިއަސް ފިޔަވަޅެއް ނާޅާ!\nއޭސީސީން ބުނެފައިވާ ގޮތުގައި ހައްޖަށް މީހުން ގެންދަން ހުއްދަ ދޭ ކުންފުނިތަކާއި އިސްލާމިކް މިނިސްޓްރިއާ ދެމެދު ސޮއިކުރާ އެއްބަސްވުމުގައި ހުއްދަ ދީފައިވާ އަގަށް ވުރެން އިތުރަށް ބައެއް ކުންފުނިތަކުން ފައިސާ ނަގަ އެވެ. އެގޮތަށް މެދުވެރިވާ ސަބަބަކީ، ރިޕޯޓުގައި ބުނެފައިވާ ގޮތުގައި، ރާއްޖެ އިން މީހުން ހައްޖަށް ގެންދަން ކަނޑައަޅާފައިވާ އަގަކީ އެ މަސައްކަތަށް އެންމެ އެކަށީގެންވާ އަގު ކަމުގައި ނުވުމުވެ.\nހުއްދަ ދޭ އަގަށް ވުރެން އިތުރަށް ފައިސާ ނަގާ ކުންފުނިތަކާ މެދު އުސޫލްގައިވާ ގޮތުން ނަމަ، އިސްލާމިކް މިނިސްޓްރީން ފިޔަވަޅު އަޅަން ޖެހެ އެވެ.\nއެކަމަކު އޭސީސީގެ ރިޕޯޓުގައި ބުނެފައި ވަނީ، އިތުރަށް ފައިސާ ނަގާ މައްސަލަތައް ގިނަ ފަހަރަށް ރިޕޯޓެއް ނުކުރެ އެވެ. އަދި ރިޕޯޓްކުރާ މައްސަލަތަކުގައި އެކަށީގެންވާ ފިޔަވަޅެއް ނާޅާކަން ފާހަގަކޮށްފައިވެ އެވެ.\nއެ މައްސަލަތަކުގައި ފިޔަވަޅު ނޭޅެނީ، އިސްލާމިކް މިނިސްޓްރީން އޭސީސީ އަށް މައުލޫމާތު ދީފައިވާ ގޮތުގައި، ލިޔެކިޔުމާއި ހެކި ނެތުމުގެ ސަބަބުން ސާބިތުކުރަން އުނދަގޫވުމެވެ. ހައްޖުގެ އަގުގެ ގޮތުގައި ކަނޑައަޅާފައި އޮންނަ އަދަދަށް ވުރެން އިތުރަށް އެތައް ހާސް ރުފިޔާއެއް ރަސީދަކާ ނުލައި ހަވާލުކުރަނީ ހައްޖަށް ނުދެވިދާނެ ކަމުގެ ބިރު އޮންނާތީ ކަމަށް އޭސީސީއާ ވާހަކަ ދެއްކި ގިނަ މީހުން ބުނެފައިވެ އެވެ.\nމި މައްސަލަ މިހާރަށް ވުރެން އިސްކަމެއް ދީގެން ބަލައި އިތުރަށް ފައިސާ ނަގާ ކުންފުނިތަކާ މެދު ފިޔަވަޅު އަޅަން އޭސީސީން ވަނީ ލަފާ ދީފަ އެވެ.\nއިތުރު ލިޔުންތައް އެންޓި ކޮރަޕްޝަން ކޮމިޝަން ހައްޖު މޯލްޑިވްސް ހައްޖު ކޯޕަރޭޝަން އިސްލާމިކް މިނިސްޓްރީ\nހައްޖަށް ގެންދާ ކުންފުނިތައް އަލުން ކަނޑައަޅައިފި


އުރުދުންގައި ވެސް އަލުން މަރުގެ ހުކުމް ތަންފީޒުކުރަން ފަށައިފި\nއައްމާން (21 ޑިސެމްބަރު) – ޕާކިސްތާނުގެ ޕިޝާވަރުގައި ދިން ހަމަލާ އަށް ފަހު އެގައުމުން ވެސް ވަނީ މަރުގެ ހުކުމް ތަންފީޒުކުރަން އަލުން ފަށައިފަ އެވެ.\nމަރުގެ ހުކުމް ތަންފީޒުކުރުން މެދުކަނޑާލާފައި އޮންނަތާ އަށް އަހަރު ފަހުން އުރުދުންގައި ވެސް މިއަދު މަރުގެ ހުކުމް ތަންފީޒުކުރަން އަލުން ފަށައިފި އެވެ. އެގައުމުން ވަނީ މަރުގެ ހުކުމް އިއްވާފައިވާ 11 މީހެއްގެ މައްޗަށް މިއަދު ހެނދުނު ހުކުމް ތަންފީޒުކޮށްފަ އެވެ.\nމަރުގެ ހުކުމް ތަންފީޒުކުރުން އުރުދުންގައި މެދުކަނޑާލީ 2006 ވަނަ އަހަރު އާންމުކުރި ހާއްސަ ގަރާރެއްގެ ދަށުންނެވެ. މި ގަރާރު އުވާލި ސަބަބު އެގައުމުން ހާމަކޮށްފައެއް ނުވެ އެވެ.\nނަމަވެސް ބެލެވޭ ގޮތުގައި މަރުގެ ހުކުމް އެގައުމުގައި އަލުން ތަންފީޒުކުރަން ފަށާފައި ވަނީ އާންމުންގެ ފިއްތުންތަކާ ގުޅިގެންނެވެ. އުރުދުންގެ ދާޚިލީ ވަޒީރު ހުސެއިން މަޖާލީ ވިދާޅުވެފައި ވަނީ މުޖުތަމައުގައި ކުށްކުރާ މީހުން އިތުރުވުމުން އާންމުން ކުށްވެރިކުރަމުން ދަނީ ސަރުކާރު ކަމަށާއި އެމީހުން ބުނަނީ ހުރިހާ ވެސް މައްސަލަ އަކީ މަރުގެ ހުކުމް ތަންފީޒުނުކުރުން ކަމަށެވެ.\nއުރުދުންގައި މަރުގެ ހުކުމް ތަންފީޒުކުރަނީ ދަންޖައްސައިގެންނެވެ. ދަންޖައްސައި މަރާލި 11 މީހުންނަކީ 2005 ވަނަ އަހަރާއި 2006 ވަނަ އަހަރު މަރުގެ ހުކުމް އިއްވާފައިވާ މީހުންނެވެ.\nމަރުގެ ހުކުމް ތަންފީޒުކުރާ ގައުމުތަކުގެ ލިސްޓަށް އުރުދުން އެނބުރި އައިސްފައިވާއިރު މެދުއިރުމަތީގެ ގިނަ ގައުމުތަކެއްގައި މިކަން އަލުން ފަށާފައިވާކަން ފާހަގަކޮށްލެވެ އެވެ. އެގޮތުން ސައޫދީ އަރަބިއްޔާގައި ވެސް މިދިޔަ އަހަރު ގިނަ ކުށްވެރިންތަކެއްގެ މައްޗަށް މަރުގެ ހުކުމް ތަންފީޒުކޮށްފައިވެ އެވެ.\nއެގައުމުން މަރުގެ ހުކުމް ތަންފީޒުކުރި މީހުންގެ އަދަދު ހާހަކަށް ވުރެ މަތީގައި އުޅޭއިރު މި ލިސްޓްގެ ދެ ވަނާގައި އޮތީ އީރާނެވެ. ތިން ވަނާގައި އިރާގު އޮތްއިރު ދެން އޮތީ ސައޫދީ އެވެ.\nއެއަށް ފަހު ލިސްޓްގެ ފަސް ވަނާގައި އޮތީ އިންސާނީ ހައްގުތަކަށް އެންމެ ބޮޑަށް އަޑުއުފުލާ އެމެރިކާ އެވެ.\nކުށްކުރުން އިތުރުވަމުންދާއިރު ރާއްޖެ ވެސް ދަނީ މަރުގެ ހުކުމް ތަންފީޒުކުރުމަށް ތައްޔާރުވަމުންނެވެ.


Thimpu kulhuntherin Male ais Covid ah test kohfi\nތިމްޕޫގެ ކުޅުންތެރިއަކު މާލޭގައި ކޮވިޑު ޓެސްޓް ކުރަނީ\n05 އޭޕްރީލް 2021 - 23:47:43\nއޭއެފްސީ ކަޕް ކޮލިފައިންގައި ބުދަ ދުވަހު އީގަލްސްއާ ދެކޮޅަށް ކުޅެން މާލެ އައި ބޫޓާންގެ ތިމްޕޫ ސިޓީ އެފްސީގެ ކުޅުންތެރިން ކޮވިޑަށް ޓެސްޓްކޮށްފިއެވެ. ތިމްޕޫ ޓީމް މާލެ އައީ ހޯމަ ދުވަހު މެންދުރު ފަހުއެވެ.\nއިންޑިޔާގެ ކަލްކަތާގައި ކުރު ކޭމްޕެއް ފުރިހަމަ ކުރުމަށް ފަހު ހޯމަ ދުވަހު މެންދުރު ފަހު މާލެއައި ތިމްޕޫ ޓީމު ތިބެނީ އުނިމާ ގްރޭންޑް ހޮޓަލުގައެވެ. ހޯމަ ދުވަހު މެންދުރު ފަހު މާލެ އައި ޓީމުގެ ހުރިހާ މެންބަރަކުން ކޮވިޑަށް ޓެސްޓް ކުރުމަށް ފަހު އެ ޓީމުން މާލޭގައި ފަރިތަކުރުންތައް ކުރިއަށް ގެންދާނީ ޓެސްޓްގެ ނަތީޖާއަށް ފަހުއެވެ. ތިމްޕޫ ޓީމުން ބުނި ގޮތުގައި މިއީ އެ ޓީމުން ބުދަ ދުވަހުގެ މެޗަށް ހެދި ތިންވަނަ ޕީސީއާރު ޓެސްޓެވެ. އެ ޓީމުން ބޫޓާނުން ފުރި އިރު އަދި އިންޑިއާއަށް ދިޔުމަށް ފަހުވެސް ކޮވިޑަށް ޓެސްޓް ކުރިއެވެ.\nކްލަބު އީގަލްސްއާ ތިމްޕޫ ސިޓީ ކުޅޭ މެޗު އޮންނާނީ އަންނަ ބުދަ ދުވަހު ހަވީރު ރަސްމީ ބޯޅަ ދަނޑުގައެވެ. މާލެ އައުމުގެ ކުރިން ތިމްޕޫއިން ތަމްރީން ހެދީ އިންޑިޔާގެ ކަލްކަތާގެ ސޯލްޓް ލޭކް ސްޓޭޑިއަމްގައެވެ.\nބޫޓާން ލީގުގެ ޗެމްޕިއަނުންގެ ހައިސިއްޔަތުން އޭއެފްސީ ކަޕް ކޮލިފައިންއިން ފުރުސަތު ހޯދި ތިމްޕޫ މީގެ ކުރިންވެސް ވަނީ އޭއެފްސީ ކަޕްގައި ކޮލިފައިންގައި މާލޭގައި ކުޅެފައެވެ. އެއީ ދެހާސް ސަތާރަވަނަ އަހަރުއެވެ. އެ އަހަރު ތިމްޕޫ ކުޅުނީ ރާއްޖޭގެ ކްލަބު ވެލެންސިޔާއާ ދެކޮޅަށެވެ. ވެލެންސިޔާއާ ދެކޮޅަށް ބޫޓާނުގައި ކުޅުނު މެޗު ލަނޑެއް ނުޖެހި އެއްވަރުވި ނަމަވެސް މާލޭގައި ވެލެންސިޔާ އަތުންވަނީ ތިން ލަނޑު ސުން ލަނޑުން ބަލިވެފައެވެ. އެ ފަހަރާ ޚިލާފަށް މި ފަހަރު ކުޅޭނީ އެންމެ މެޗެކެވެ. އެހެންކަމުން ބުދަ ދުވަހު ކުޅޭ މެޗު އެއީ ނަތީޖާ ނެރެން ޖެހޭ މެޗެކެވެ.\nއީގަލްސް އޭއެފްސީ ކަޕަށް ކޮލިފައިވީ މިދިޔަ ސީޒަންގެ ލީގުގެ ދެވަނަ ޓީމުގެ ގޮތުގައެވެ. ބުދަ ދުވަހު ތިމްޕޫއާ ދެކޮޅަށް ކުޅޭ މެޗަކީ އޭއެފްސީ ކަޕުގައި އީގަލްސްގެ ފުރަތަމަ ތަޖުރިބާއެވެ.


ސުނާމީ - ކިޔާލަން ފަސޭހަ، އަސަރުގަދަ ލަފުޒެއް — Ihavandhoo.com\nސުނާމީ - ކިޔާލަން ފަސޭހަ، އަސަރުގަދަ ލަފުޒެއް\n26 ޑިސެމްބަރު 20130މުހައްމަދު އިމްރާން\n" ސުނާމީ " ކިޔާލަން ފަސޭހަ ލަފުޒެކެވެ. ނަމަވެސް، އަސަރަކީ ވަރުގަދަ އަސެރެކެވެ. ލަފުޒު ކިޔާލުމުގައި ހުރި ލުއިގޮތެއް ކަމުގައި ނެތް ލަފުޒެކެވެ. "ސުނާމީ" މިލަފްޒަކީ، ޖަޕާން ބަހުން އުފެދިގެން އައިސްފައިވާ ލަފުޒެކެވެ. ޖަޕާންބަހުން، ބަނދަރުގައި ހިނގާ ރާޅަށް ނިސްބަތްކޮށް ބުނެއުޅޭ ލަފުޒެކެވެ. 1963 ވަނަ އަހަރު އާއްމުކޮށް ބޭނުންކުރަން ފެށުނު ބައިގަރުނު ވެފައިވާ ލަފުޒެކެވެ. ދިވެހިންނަށް ފަރިތަ ލަފުޒަކަށް މިލަފުޒު ވެގެންދިޔައީ ދާދިފަހުންނެވެ. 2004 ޑިސެމްބަރު 26 ވަނަ ދުވަހުގެ ފަހުންނެވެ. ކަންވެ ނިމުނުވެސް ފަހުންނެވެ.\nއެއީ ކޮންކަމެއްކަން އެކަކަށްވެސް ނޭންގެއެވެ. ބަނދަރުމަތީގައި އެތައްބަޔަކު އެއްވެ ތިއްބެވެ. ބައިސްކަލުގައި ދުއްވަމުން އައިސް ރަށުގެ ދެކުނުފަރާތު އަތިރިމައްޗަށް މަޑުކޮށްލީމެވެ. ބަނދަރުމަތިން ފެނުނު ރަޚްމަތްތެރި ދެތިން ކުއްޖަކު ކައިރީގައެވެ. ނަމެއް ހަނދާނެއް ނެތެވެ. އަހަރެންނަށް އާދެވުނީ ދާދި ފަހުން ކަމުގައިވާތީ، ވެގެން އުޅޭ ގޮތް ސާފުކޮށްލަން ސުވާލުތަކެއް ކުރިމަތިކުރަން ޖެހުނެވެ.\nސުވާލުކޮށްލުމުން ޖަވާބަކަށްވީ ނޭނގެއެވެ. ބަނދަރުގައިވާ ދޯނިތައް "ނުހިފެއްޓިގެން" އުޅޭތީ ފެނެއެވެ. އިރުމަތީ މަސްކަޑައާ ކައިރީގައި އަޅާފައި އޮތް ދޯންޏެއް އޭރުގައި ފަޅުގެ މެދަށް ގެންގޮސް ވައުތައް ހައްޔަރުކޮށްފައި އޮތެވެ. ދޯނިމަތީގައި ވަރުގަދަ ހައެއްކަ ފިރިހެނުން ތިއްބެވެ. ދިރުނބާ ކޮޅުގައި ޔަޤީނުންވެސް ތިބީ3މީހުންނެވެ. ދޯނީގެ ކޮންމެ ހުސެންދަރިއަކަށް ވައުބަނދެ ހައްޔަރުކޮށްފައި ހުއްޓެވެ. އެއްމެ ވަލެއް ނޫނެވެ. ދެވާ ތިންވާ ފައްތަރުކޮށްފައެވެ.\n"ވަރުގަދަ ބާނިގަނޑެކޭ ދޯ. ހޯރަފުށީ ރަށުތެރެއަށްވެސް އަރާތްފޭ ކިޔާ އަޑު އެހިން. ފިއްލަދޫއާއި ކެލާގަވެސް ގޭގެއަށްވެސް ފެންވަދެއްޖޯ." ހަރުފުރާގެ ދެތިން މީހަކު ކައިރިން ހިނގާފައި ދިޔައިރު، ވާހަކަދައްކި އަޑު އެހީމެވެ. ކޮންމެ އަކަސް ބަނދަރު ތެރޭގައި ފެންގަނޑު އެނބުރި ގަތްތަން ފެނުނެވެ. އެންމެ ވައްތަރީ ދޮންނަ މެޝިނުގެ ފެންގަނޑު މެޝިނުގެ ތެރޭގައި އެނބުރެމުންދާ ގޮތާއެވެ. ބަނދަރުގެ ނެރާދިމާލުން ފެންގަނޑު އެނބުރެމުން ބަނދަރުގެ ހުޅަނގާ ދިމާލަށް މިސްރާބުޖަހާ ކުރިއަށް ދެއެވެ. އެދާއިރު، ފަޅު ތެރޭގައި ފެންގަނޑު އުފުލެމުން ދާތަން ފެނުނެވެ.\nލަހެއް ފަހެއް ނުވެ، ދޯނީގައި ތިބި މީހުންތައް ހުޝިޔާރުވެލިތަން ފެނުނެވެ. " އަނެއްކައިވެސް އެއްކަލަހެން ވަނީއެ." ކައިރީގައި ހުރި ކުއްޖަކު ބުނެލި ހަނދާ އެބަހުއްޓެވެ. ކޮން ގޮތަކަށް ތޯ ސުވާލުކޮށްލެވުނެވެ. "މިތާ ހުރި މީހާ ބުނި އަޑިން ބޮޑުވަނީއޭ. ދެން ވަރަށް މައްޗަށް ފެންގަނޑު އަރާނެ." އޭރު ދޯނި ނުހިފެއްޓިގެން އުޅޭތަން ފެނެއެވެ. އެހެން ދެ ދޯންޏަކަށްވެސް މީހުން އަރާ ދޯނިފަހަރުގެ ވައުތައް ހައްޔަރު ކުރަމުން ދާތަން ފެނެއެވެ. ދޯނިތަކުގެ ވައުތައް ދެންމެ ދެންމެ ކަނޑާލަފާނެހެން ހީވާ ފަހަރުވެސް އާދެއެވެ. ބޮޑުމަގު ފަރާތަށާ، ކުޑަކަތީބު ކޮށި މަގަށް ލޮނުގަނޑު އަރުވާވާހަކަވެސް އަޑު އިވުނެވެ. ބައިސްކަލް އަނބުރާލީ އެދިމާލަށް ދިއުމަށެވެ. އެކަމަކު ޚިޔާލު ބަދަލުވެ ދިޔައީ ގެއަށެވެ.\nވަމުން ދިޔަގޮތް ކިރިޔާ ރޭކާލާން ފެށީ އެދުވަހުގެ އިރު ފެނަށް އޮއްސުނުވެސް ފަހުންނެވެ. ފެނިގެން ދިޔަ މަންޒަރުތަކަކީ، މިރާއްޖެ ކުރިމަތިވި ނުރައްކާތެރި ކާރިސާގެ ޒައްރެއްގެ މިންވަރުކަން އެނގެން ފެށީ އޭގެ އަނެއް ދުވަހުއެވެ. ޓީވީތަކުން ފެންނަމުން ދިޔަ މަންޒަރުން "ޞުބުހާނަﷲ" އޭ ބުނެވުނެވެ. މިރަށަށް އިރާދަކުރެއްވީތީ އަސަރެއް ނުކުރެއެވެ.\nހިތާމަވެރި ކާރިސާ ނިމިގެން ދިޔަފަހުން، "ސުނާމީ" މިލަފުޒު އެއީ އިވިއިވި ހުރި ލަފުޒަކަށް ވިއެވެ. މިއަދު އެލަފުޒުގެ ބާރުގަދަކަމުގެ ހިތި ހަނދާންތައް ތަހައްމަލް ކުރަމުންދާ ދިވެހިންނެއް އެބަތިއްބެވެ.\nސުނާމީ އަކީ ކޮބާ؟\nސުނާމީ އަކީ، ރާޅުތަކެކެވެ. އާދައިގެ ރަޅުތަކަށްވުރެ ފުޅާކޮށް އުފެދޭ ރާޅުތަކެކެވެ. ރާޅުތަކުގެ ދިގުމިންވެސް ތަފާތެވެ. އާދައިގެ ރާޅުތަކަށް ވުރެ އަތައްގުނައެއް ދިގެވެ. ތަފާތަކީ އުފެދޭ ގޮތެވެ.\nއާދައިގެ ރާޅާ ހިލާފަށް ސުނާމީ އުފެދުމުގެ އަސްލަކީ، ބިން ހެލުމެވެ. ނުވަތަ ބިމުން ބައެއް ކަނޑައިގެން ދިއުމެވެ. ބައެއް ފަހަރު އަލިފާން ފަރުބަދައެއް ގޮވުމެވެ. މަދު ހާލަތެއްގައި ޖައްވުން ވެއްޓޭ ހިލަގަނޑެއްގެ ސަބަބުންނެވެ.\nކަނޑުގެ ސަތަހައިގެ އެތައް މޭލު އަޑިން ބިންހެލުން އުފެދެއެވެ. ބިމަށް އަންނަ ލޮޅުމުގައި ބިންގަނޑު ކަނޑައިގެން ދިއުންފަދަ ކަންތައްތަކެއް ހިނގައެވެ. އެކަމުގެ ސަބަބުން އުފެދޭ ލޮޅުމުގައި ކަނޑުގެ ލޮނުގަނޑު ދަށުގައިވާ ލޮނުގަނޑު މައްޗަށް އަދި މަތީގައިވާ ލޮނުގަނޑު ދަށަށް ދަމައިގަނެއެވެ. މިކަމުގެ ސަބަބުން އުފެދިގަންނަ ބާނިގަނޑު ހަލުއިކަމާއެކުގައި ދަތުރުކުރަން ފަށައެވެ. ދުރަށް ދަތުރުކުރަމުން ދިޔަވަރަކަށް ރާޅުގެ ބޮޑުމިން އުފުލެމުން ދެއެވެ. އަދި ދަތުރުގެ މެދާ ހަމައިން އުސްމިން ތިރިވާން ފަށައެވެ. މިގޮތަށް އުފެދޭ ސުނާމީގެ އުސްމިނުގައި 50 ފޫޓާއި 2000 ފޫޓާ ދެމެދަށް އުފުލެއެވެ. އަދި 700 ކިލޯ މީޓަރަށް ބާރު ނުކެނޑި ދަތުރު ކުރެއެވެ. މިހާތަނަށް ރެކޯރޑް ކުރެވިފައިވާ އެންމެ އުސް ސުނާމީ އުފެދިފައި ވަނީ 1958 ޖުލައި9ވަނަ ދުވަހުއެވެ. އެސުނާމީގެ އުސްމިނުގައި 1958 ފޫޓް ހުއްޓެވެ.


ފިލްމީ ތަރިންނަކީ ނަމޫނާ ބައެއް ނޫން: ސާރާ\nފިލްމުތައް ކުޅުމަކީ އެކްޓަރުން ރޯލް މޮޑެލުންގެ ގޮތުގައި ދެކެންޖެހޭ ސަބަބެއް ނޫން ކަމަށް ބަތަލާ ސާރާ އަލީ ޚާން ބުނެފި އެވެ.\nޔާޝްރާޖް ފިލްމްސް (ވައިއާރްއެފް) އިން އިއުލާންކޮށްފައިވާ ފިލްމު "ބަންޓީ އޯރް ބަބްލީ 2" މި އަހަރުގެ ޖޫން 26 ގައި ސިނަމާތަކަށް ގެނެސްދޭން ނިންމައިފި އެވެ.\nޑައިރެކްޓަރު އިމްތިއާޒް އަލީގެ އޮފު ކެނޑުނީ؟\nބޮލީވުޑްގެ ޑައިރެކްޓަރު އިމްތިއާޒް އަލީ ގިނަ ބަޔަކަށް ފާހަގަކުރެވުނީ ވަރަށް ޖަޒުބާތީކޮށް ލޯބީގެ ފިލްމުތައް ގެނެސްދޭން ކުޅަދާނަ ޑައިރެކްޓަރެއްގެ ގޮތުގަ އެވެ. އޭނާގެ ފިލްމުތަކުން ފެންނާނެ މައިގަނޑު އަނެއް ތަފާތަކީ ފިލްމުގެ ވާހަކައިގެ ތެރެއިން އެކި ދިމަދިމާއަށް ކުރާ ދަތުރުތައް ގިނަކަމެވެ. ވަރަށް ގިނަ ލޮކޭޝަންތައް އަބަދުވެސް...\nކަލާޒް އިން ދައްކަން ތައްޔާރުވަމުން އަންނަ ރިއަލިޓީ ޝޯ "ހަތުރޯން ކޭ ކިލާޅީ" ގެ 10 ވަނަ ސީޒަން މި މަހުގެ 22 ގައި ދައްކަން ފަށަން ނިންމައި، ޝޯގެ އާ ޕްރޮމޯއެއް ދައްކާލައިފި އެވެ.\nއަޖޭ ދޭވްގަންގެ ފުޓްބޯޅަ ފިލްމު "މައިދާން" ގެ ޕޯސްޓަރުތަކެއް ދައްކާލައިފި އެވެ.\nއާ ދެ ފިލްމަކަށް އެބަ ވާހަކަ ދައްކަން: ސައިފް\nސައިފް އަލީ ޚާނަށް ހުށަހަޅާފައިވާ ކަމަށް ބުނާ ދެ ފިލްމެއްގެ ވާހަކަ މީޑިއާތަކުން ކުރިން ރިޕޯޓްކޮށްފައި ވަނިކޮށް، އެ ފިލްމުތައް ހުށަހެޅިކަން އޭނާ ކަށަވަރުކޮށްދީފި އެވެ.\nއަޖޭގެ 100 ވަނަ ފިލްމަށް 200 ކްރޯޑް\nމި މަހުގެ ކުރީކޮޅު ރިލީޒްކޮށް، ބެލުުންތެރިންގެ ބޮޑު ތަރުހީބެއް ހޯދަމުން އަންނަ އެކްޓަރު އަޖޭ ދޭވްގަންގެ 100 ވަނަ ފިލްމު "ތާނަޖީ: ދި އަންސަންގް ވޮރިއާ)" އަށް އިންޑިއާ އިން ލިބުނު އާމްދަނީ 200 ކްރޯޑް ރުޕީސް (28 މިލިއަން ޑޮލަރު) އަށް އަރައިފި އެވެ.\nއަމީތާބް ބައްޗަންގެ ކުޅިވަރު ފިލްމު "ޖުންދު" އަންނަ މެއި މަހުގެ 8 ގައި ރިލީޒްކުރާ ގޮތަށް ނިންމައި، ފިލްމުގެ ޓީޒާއެއް ދައްކާލައިފި އެވެ.\nސާރާ އަލީ ޚާނާއި ކާތިކް އާރިޔަން ލީޑް ރޯލް ކުޅެފައިވާ، ޑައިރެކްޓަރު އިމްތިއާޒް އަލީގެ އާ ފިލްމު "ލަވް އާޖް ކަލް" ގެ ޓްރެއިލާ ދައްކާލައިފި އެވެ.\nކަރަން ޖޯހަރު ޕްރޮޑިއުސްކޮށް، ވިޝްނޫ ވަރުދާން ޑައިރެކްޓްކޮށްފައިވާ ބައޮގްރަފިކަލް ޑްރާމާ "ޝޭރުޝާހް" މި އަހަރުގެ ޖުލައި3ގައި ރިލީޒްކުރާ ގޮތަށް ނިންމައި، ފިލްމުގެ ޕޯސްޓަރުތަކެއް ދައްކާލައިފި އެވެ.\nމި މަހުގެ 31 ގައި ރިލީޒްކުރާ ފިލްމު "ޖަވާނި ޖާނެމަން" ގެ ޓްރެއިލާ ދައްކާލައިފި އެވެ.\nމިއުޒިކް ޑައިރެކްޓަރު ހިމޭޝް ރޭޝަމިއާ ޑަބަލް ރޯލެއް ކުޅޭ ފިލްމު "ހެޕީ، ހާޑީ އެންޑް ހީރު" ގެ ޓްރެއިލާ ދައްކާލައިފި އެވެ.\nJanuary 04, 2020 1\nޑައިރެކްޓަރު މޯހިތު ސޫރީ މި އަހަރު ގެނެސްދޭން ނިންމާފައިވާ ރޮމޭންޓިކް ތުރިލާ "މަލަންގް" ގެ ޕޯސްޓަރުތަކެއް ދައްކާލައި، ފިލްމު ރިލީޒްކުރާ ތާރީޚު އިއުލާން ކޮށްފި އެވެ.\nJanuary 02, 2020 2\nސާރާ އާއި އިބްރާހީމް ޗުއްޓީ އަށް ރާއްޖޭގައި\nބޮލީވުޑްގެ އެކްޓަރު ސައިފް އަލީ ޚާންގެ ދޮށީ ދެ ދަރިން ކަމަށްވާ ބަތަލާ ސާރާ އަލީ ޚާނާއި އިބްރާހީމް އަލީ ޚާންް އާ އަހަރާ ދިމާކޮށް ރާއްޖޭގައި ޗުއްޓީ ހޭދަކުރަމުން އެބަދެ އެވެ.\nހަގު އެކްޓަރުންނާ އެކު ވެސް ފިލްމު ކުޅޭނަން: ކަރީނާ\nބަތަލާއިންނަށް ވުރެ އުމުރުން ހަގު އެކްޓަރުންނާ އެކު ފިލްމު ކުޅުމަކީ އެއްވެސް މައްސަލައެއް ނޫން ކަމަށާއި އެއީ ބަޔަކު މާ ބޮޑު ކަމަކަށް ހަދައިގެން ވާހަކަ ދައްކަން ޖެހޭ ކަމެއް ވެސް ނޫން ކަމަށް ކަރީނާ ކަޕޫރް ބުނެފި އެވެ.\nއަންނަ އަހަރު ރިލީޒްކުރާ ޑައިރެކްޓަރު އަނޫރާގް ބާސޫގެ އާ ފިލްމުގެ ނަން އެތައް ދުވަހެއް ފަހުން އިއުލާން ކޮށްފި އެވެ.\nއަންނަ މަހު ކޮން ފިލްމުތަކެއް؟\nމިއީ، ބޮލީވުޑަށް ވަރަށް ކާމިޔާބު އަހަރެކެވެ. ވިޔަފާރީގެ ގޮތުން ކާމިޔާބު އެތައް ފިލްމަކާއި ކްރިޓިކުންގެ ލޯތްބާއި ތައުރީފު އޮހުނު އެތައް ފިލްމެއް ވެސް މި އަހަރު ބެލުންތެރިންނާ ހަމަށް އައިސްފައިވެ އެވެ.\nފިލްމު "ލަވްޔާތުރީ" އިން ބޮލީވުޑަށް މިދިޔަ އަހަރު ތައާރަފުވި އެކްޓަރު އާޔޫޝް ޝަރުމާގެ ދެވަނަ ފިލްމު "ކްވާތާ" ގެ ޝޫޓިން ފަށައިފި އެވެ.\nސާރާ ވަރަށް ޕްރޮފެޝަނަލް: ވަރުން\nމިދިޔަ އަހަރު ބޮލީވުޑަށް ތައާރަފުވި ބަތަލާ ސާރާ އަލީ ޚާނަކީ ވަރަށް ޕްރޮފެޝަނަލް ބަތަލާއެއް ކަމަށާއި އޭނާއާ އެކު މަސައްކަތް ކުރަން ވެސް ވަރަށް ފަސޭހަ ކަމަށް ވަރުން ދަވަން ބުނެފި އެވެ.


Supplimenatary budget committee in faaskohfi\nފިނޭންސް އިން ހުށަހެޅި ގޮތަށް ސަޕްލިމެންޓަރީ ބަޖެޓު ކޮމިޓީ އިން ފާސްކޮށްފި\nދައުލަތުގެ ހަރަދަށް އިތުރަށް ބޭނުންވާ 1.7 ބިލިއަން ރުފިޔާ، ބަޖެޓަށް އިތުރުކޮށް ދިނުމަށް ރައްޔިތުން މަޖިލީހުގެ ބަޖެޓު ދިރާސާ ކުރާ ކޮމިޓީ އިން ފާސްކޮށްފި އެވެ.\nބަޖެޓު ދިރާސާ ކުރާ ކޮމިޓީ އިން މިރޭ ބޭއްވި ބައްދަލުވުމުގައި ފިނޭންސް މިނިސްޓްރީ އިން ހުށަހަޅާފައިވާ ލިޔުމާ ބެހޭ ގޮތުން ދެ ހުށަހެޅުމަކަށް ވޯޓަށް އެހުނެވެ. އެއީ ހިލޭ އެހީގެ ގޮތުގައި 716.8 މިލިއަން ރުފިޔާ އިތުރު ކުރުމަށާއި ޖުމުލަ ބަޖެޓުގެ ގޮތުގައި 1.7 ބިލިއަަން ރުފިޔާ އިތުރުކޮށްދިނުމަށެވެ. އެގޮތަށް ވޯޓަށް އެހުމުން ކޮމީޓީގައި ބައިވެރިވެވަޑައިގެން މެންބަރުންގެ އިއްތިފާގުން ބަޖެޓު ފާސް ކުރަން ނިންމި އެވެ.\nސަޕްލިމަންޓަރީ ބަޖެޓެއް ހުށަހަޅަންޖެހުނު މައިގަނޑު ސަބަބެއް ކަމުގައި ސަރުކާރުން ބުނެފައިވަނީ ސަރުކާރުގެ 100 ދުވަހުގެ ވައުދުތައް ފުއްދުމުގެ އިތުރުން އަލަށް އުފެދުނު ގާނޫނުތަކުގެ ދަށުން ދައުލަތުން ކުރަންޖެހޭ ހަރަދުތައް ލަފާ ކުރެވުނު ވަރަށް ވުރެ އިތުރުވުމާ ގުޅިގެނެވެ.\nހަޔާ އެޑިޔުކޭޝަން: 300 މިލިއަން\nހެލްތު: 309 މިލިއަން\nޕްލޭނިންގް: 15.8 މިލިއަން\nއެޑިޔުކޭޝަން: 94.5 މިލިއަން\nމަޖިލިހަށް ބަޖެޓު ހުށަހެޅީ މިއަދު ބޭއްވި ޖަލްސާގަ އެވެ. މަޖިލީހުގެ ރައީސް މުހައްމަދު ނަޝީދު ނިންމަވާފައި ވަނީ މިއަދު ކޮމިޓީގެ މަސައްކަތް ނިންމާ މާދަމާ ތަޅުމުގައި ބަޖެޓަށް ބަހުސް ކުރުމަށް ފަހު މާދަމާ ރޭ ބަޖެޓު ފާސް ކުރުމަށެވެ. މާދަމާ ބަޖެޓަސް ބަހުސް ކުރެއްވުމަށް ކޮންމެ މެންބަރަކަށް ހަތް މިނެޓުގެ ވަގުތެއް ދިނުމަށް މިރޭ ކޮމިޓީ އިން ނިންމި އެވެ.


India covid graph dhashah\nއިންޑިއާގައި ކޮވިޑް ކޮންމެވެސް ވަރަކަށް ކޮންޓްރޯލްވާ ކަމަށް އަދަދުތަކުން އެބަ ދައްކާ\nއިންޑިއާގައި ކޮވިޑް ރޭޓް ހިފެހެއްޓުމެއް ނެތި އަރައިގެން ގޮސް، ދުވާލަކު އަލަށް ކޮވިޑް ޖެހޭ ނިސްބަތް 300،000 އިން ދަށުގައި ހިފެހެއްޓިފައި ހުންނަތާ ހަތަރު ދުވަސް ވެއްޖެ އެވެ.\nއިންޑިއާގެ އިދާރާތަކުން ހާމަކުރި އަދަދުތަކަށް ބަލާއިރު ފާއިތުވި 36 ގަޑިއިރު ތެރޭގައި އަލަށް ކޮވިޑް ޖެހުނު އެވްރެޖް ނިސްބަތަކީ 276،110 އެވެ.\nއިންޑިއާގައި މިހާތަނަށް 25.8 މިލިއަން މީހުންނަށް ކޮވިޑްޖެހިފައިވާ ކަމަށް ހެލްތު މިނިސްޓްރީން ބުނެ އެވެ. ކޮވިޑް މަރު 287،122 އަށް އަރާފައި ވާއިރު މިދިއަ ބުދަ ދުވަހު 4،529 މީހުން ވަނީ ކޮވިޑާ ގުޅުހުރިި ހާލަތްތަކުގައި މަރުވެފަ އެވެ.\nހެލްތު މިނިސްޓްރީން ބުނީ މިއީ ދުވާލެއްގެ މައްޗަށް އެންމެ ގިނައިން މީހުން މަރުވި ދުވަސް ކަމަށެވެ.\nކޮވިޑްގައި ރަނގަޅުވާ އަދަދު ވެސް މިހާރު އަންނަނީ އިތުރުވަމުންނެވެ. އެގޮތުން އަލަށް ކޮވިޑް ޖެހޭ ރޭޓަށް ވުރެ ރަނގަޅުވާ ރޭޓް ވެސް އަންނަނީ އިތުރުވަމުންނެވެ. މިއަދަދުތަކަށް ބަލާއިރު އިންޑިއާގައި ކޮވިޑް ތައްކަތުކުރެވެމުންދާ ކަމަށް ލަފާކުރެވެ އެވެ.\nއިންޑިއާގެ ހެލްތު މިނިސްޓަރު ހަރުޝް ވަރުދަން ވިދާޅުވީ 2،670 މިލިއަން ވެކްސިން ގަންނާނެ ކަމަށާއި 18 އަހަރުން މަތީ ހުރިހާ މީހުންނަށް ވެކްސިން ދޭނެ ކަމަށެވެ.\nއޭނާ އެދިވަޑައިގަތީ ހުރިހާ ސްޓޭޓްތަކުން ވެސް ސަރުކާރަށް އެއްބާރުލުން ދިނުމަށެވެ. ބަލިމީހުންނާ ސީދާ މުއާމަލާތު ކުރާ އޮފިޝަލުންނަށް ވެކްސިން ދެވިއްޖެކަން ކަށަވަރުކުރުމަށްވެސް ވަޒީރު އެދިވަޑައިގަތެވެ.\nއިންޑިއާގައި ކޮވިޑް ތައްކަތުވެފައި އޮތުމަށް ފަހު ހާލަތު ގޯސްވެގެން ދިޔައީ ކުއްލި އަކަށެވެ. ދުވާލެއްގެ މައްޗަށް ކޮވިޑް ޖެހޭ ރޭޓް މަތިވަމުން ގޮސް ސިއްހީ ނިޒާމަށް އޮބިނޯންނަ ވަރުވަނީ ވެފަ އެވެ. އިންޑިއާ ކޮވިޑުން މިންޖުކުރުމަށް މުޅި ދުނިޔެ ދަނީ އެހީތެރިކަން ފޯރުކޮށްދެމުންނެވެ.


BREAKING NEWS: Covid-19: Dhevvadhoo In Ithuru4Meehaku Fassive, Jumla 43 Ah - Vaguthu\nކޮވިޑް-19: ދެއްވަދޫން އިތުރު ހަތަރު މީހަކު ފައްސިވެ ޖުމްލަ 43 އަށް\nގއ.ދެއްވަދޫން އިތުރު ހަތަރު މީހަކު ކޮވިޑް-19 އަށް ފައްސިވެ އެރަށުން ކޮވިޑް-19 އަށް ފައްސިވި މީހުންގެ ޖުމްލަ އަދަދު 43 އަށް އަރައިފިއެވެ.\nމިރޭ އެޗްއީއޯސީ އިން ބޭއްވި ނޫސްވެރިންގެ ބައްދަލުވުމުގައި ޑރ.ނަޒްލާ ރަފީގު ވިދާޅުވީ ދެއްވަދޫ އިހަލުން ކޮވިޑް-19 އަށް ފައްސިވި މީހުންގެ ޖުމްލަ އަދަދު މިހާރު 52 އަށް އަރާކަމަށެވެ. އެއީ ދެއްވަދޫން 43 މީހަކާއި ލ. ފޮނަދޫން ހަތަރު މީހުން، ގއ. ދާންދޫން ދެ މީހުން، ގއ. ވިލިނގިލިން މީހެކެވެ.\nދެއްވަދޫގައި ކޮވިޑް-19 ފެތުރި އެ ރަށުގައި އުފެދުނު ބޮޑު އިހަލުގައި (ކްލަސްޓާ ގައި) ހައި ރިސްކު 100 އަށް ވުރެ ގިނަ މީހުން ހިމެނޭ ކަމަށް އެޗްއީއޯސީ އިން ވިދާޅުވިއެވެ.\nއެޗްއީއޯސީގެ ނޫސްވެރިންގެ ބައްދަލުވުމުގައި ހެލްތު ޕްރޮޓެކްޝަން އެޖެންސީ (އެޗުޕީއޭ) ގެ ޕަބްލިކް ހެލްތު ޕްރޮގްރާމް އޮފިސަރު އައިމިނަތު އަރޫޝާ ވިދާޅުވީ، ދެއްވަދޫ އިހަލުން މިހާތަނަށް ހޯދިފައި ވަނީ ގާތުން އެއްތާވި (ޑައިރެކްޓް ކޮންޓެކްޓްވި) 250 މީހުން ކަމަށާއި އޭގެ ތެރޭގައި ހައި ރިސްކު 101 މީހަކު ހިމެނޭ ކަމަށެވެ.\nއޭނާ ވިދާޅުވީ ދެއްވަދޫ އިހަލާއި ގުޅިގެން މިހާތަނަށް 750 މީހެއްގެ ސުންކު ނަގާފައިވާ ކަމަށެވެ. އެއީ އެކި ރަށްރަށުން ވަކި ތަރުތީބެއް ނެތި ނެގި ސުންކުތައް ވެސް ހިމެނޭ ގޮތުންނެވެ.\nދެއްވަދޫ އިހަލާއި ގުޅިގެން ގއ. އަތޮޅާއި ލ. އަތޮޅުން ފަސް ރަށެއް ވަނީ މޮނިޓަރިން އަށް ލައިފަ އެވެ. އެއީ ދާންދޫގެ އިތުރުން ވިލިނގިލި، ދެއްވަދޫ، ލ. ގަން އަދި ފޮނަދު އެވެ.\nދެއްވަދޫ އިހަލުގައި ހިމެނޭ ދެ މީހަކު ގއ.އަތޮޅު ފެރީ "ކޮއިމަލާ 4" އިން ދަތުރުކޮށްފައި ވުުމުން އެ ފެރީން ދަތުރުކުރި މީހުން ވެސް ކަރަންޓީނުވާން އެޗްޕީއޭ އިން މިހާރު އަންގައިފަ އެވެ.\nއަރޫޝާ ވިދާޅުވިގޮތުގައި، ފެރީން ދަތުރުކުރި މީހުން ކަރަންޓީނު ކުރަން ޖެހުނީ ދަތުރުފަތުރު ކުރުމުގައި އަމަލުކުރަން ޖެހޭ ގައިޑްލައިނާ އެއްގޮތަށް ކަންކަން ކޮށްފައި ނުވާތީ އެވެ.\n"ކޮއިމަލާ ހަތަރަކާ ގުޅިގެން އަަޅުގަނޑުމެންނަށް އަތޮޅުތެރޭގައި ވަރަށް ގިނަ ފަރާތްތަކެއް ކަރަންޓީނުކުރަން ޖެހިފައި ވަނީ. މި ގޮތަށް މި ދިމާވަނީ ދަތުރުފަތުރު ކުރުމަށްޓަކައި ކަނޑައެޅިފައިވާ ގައިޑްލައިންތަކާ އެއްގޮތަށް ރައްކާތެރިވުމުގެ ފިޔަވަޅުތައް އެންމެ އެކަށީގެންވާ ގޮތަށް އެޅިފައި ނުވުމާ ގުޅިގެން. އެހެންކަމުން ކުރިއަށް އޮތްތާނގައި ވެސް އެހެން ފަރާތްތަކުން ވެސް ދަތުރުފަތުރު ކުރުމުގައި މި ގޮތަށް ކަނޑައެޅިފައި އޮންނަ ގައިޑްލައިންތަކާ އެއްގޮތަށް އަމަލުކުރުމަކީ ވަރަށް މުހިއްމު ކަމެއް،" އަރޫޝާ ވިދާޅުވި އެވެ.\nޖެނުއަރީ 15, 2021 00:49\nޝުކުރިއްޔާ ރައީސް.. މީގެންވެސް ރެކޯޑް ހަދަންވާނެ\nޖެނުއަރީ 15, 2021 00:51\nމީ ހުސް އެމްޑީޕީ އެެއްޗެހިންގެ ބަލާވެރިކަން..ޕާޓީ ބާއްވާ މީޓިން ބާއްވަނީ\nޖެނުއަރީ 15, 2021 07:52\nކޮބާ ވިލިނގިލިމީހުންހޭއަރާބަލަ އިހައްދުވަހު ތިނަދޫންއައި ކޮވިޑުބަލިމީހާ ފަރުވާދޭންގެނައިމަ ރަށައްނާރުވާ ބޭރުކުރީ މިއަދު މުޅި ގއ ގަމިއޮއް ފެތުރެނީ ﷲ ބިރުވެތިވޭ


60 ah vuren gina meehun Cinnamon hakuraa huraa case aai gulhigen ekaheri koffi\n60 އަށް ވުރެ ގިނަ މީހުން ސިނަމަން ހަކުރާ ކޭސްއާއި ގުޅިގެން އެކަހެރިކޮށްފި\nސިނަމަން ހަކުރާ ހުރާ / ފޮޓޯ- ގޫގުލް\nސިނަމަން ހަކުރާހުރާއިން ކޮވިޑް19 ގެ އަލާމާތްތައް ފެނުނު ކޭސްއާއި ގުޅިގެން 60 އަށް ވުރެ ގިނަ މީހުން އެކަހެރިކޮށްފި ކަމަށް ސަރުކާރުން ބުނެފިއެވެ.\nދަރުބާރުގޭގައި މިއަދު ބޭއްވި ނޫސްވެރިންގެ ބައްދަލުވުމުގައި ވާހަކަ ދައްކަވަމުން ކޮވިޑް19 އާއި ގުޅޭ ސަރުކާރުގެ ތަރުޖަމާން މަބްރޫކް އަޒީޒް ވިދާޅުވީ، މިދިޔަ ހޮނިހިރު ދުވަހު ހަކުރާ ހުރާއިން އެކަހެރި ކުރި މީހާގެ ނަތީޖާ އަދި ލިބިފައިނުވާ ކަމަށެވެ. ނަމަވެސް ރައްކާތެރިކަމުގެ ފިޔަވަޅެއްގެ ގޮތުން އެ މީހާ އާ އެއާޕޯޓުން ބައްދަލުވި ބަޔަކު ޓެސްޓު ކުރުމަށްޓަކައި އެކަހެރިކުރެވިފައިވާކަމަށް މަބުރޫކު ވިދާޅުވި އެވެ.\nއޭގެ ތެރޭގައި އެމްއޭސީއެލްގެ 41 ސްޓާފަކާއި، ކަސްޓަމްސްގެ 17 ސްޓާފަކާއި، އިމިގްރޭޝަންގެ އެއް މުވައްޒަފުގެ އިތުރުން ޓީއެމްއޭގެ ތިން ސްޓާފަކު ހިމެނޭ ކަމަށާއި، މި އެންމެންވެސް ޓެސްޓު ކުރުމުގެ މަސައްކަތް ކުރަމުންދާ ކަމަށް މަބްރޫކް ވިދާޅުވިއެވެ.\nއަދި މީގެ އިތުރުން މި މަހުގެ 20 ވަނަ ދުވަހު މާލެ އައި މީހަކާ ގުޅިގެން ޓެސްޓް ހެދި އޭނާ ވަނީ އައިސޮލޭޓް ކުރެވިފައިިވާ ކަމަށްވެސް މަބްރޫކު ވިދާޅުވިއެވެ. މަބްރޫކް ވިދާޅުވީ އެއާއި ގުޅިގެން އެމީހައާއި ކޮންޓެކްޓް ޓްރޭސްވި މީހުން އެކަހެރިކޮށް، ޓެސްޓު ކުރުމުގެ މަސައްކަތް ކުރަމުންދާނެ ކަމަށެވެ.\nރާއްޖެއިން ކޮވިޑް19 އަށް ޕޮޒިޓިވްވި 13 މީހުންގެ ތެރެއިން އިތުރު ދެ މީހަކު އެ ބަލިން ރަނގަޅުވެފައިވާ ކަމަށް ސަރުކާރުން މިއަދު ވަނީ ބުނެފިއެވެ. މިއާއެކު މިހާރު ރާއްޖޭގައިން ވަނީ ކޮވިޑް19 އަށް ޕޮޒިޓިވްވި ފަސް މީހަކު އެ ބަލިން ރަނގަޅު ވެފައެވެ. އަދި ފަރުވާ ދެމުންދަނީ ބަކީ އަށް މީހަކަށެވެ. ކޮވިޑް19 އާ ގުޅިގެން ސަރުކާރުން ވަނީ 30 ދުވަހުގެ ސިއްހީ ކުއްލި ނުރައްކަލުގެ ހާލަތެއް އިއުލާން ކޮށްފައެވެ. އަދި އެއާއެކު ތަފާތު އެކި ފިޔަވަޅުތައް ސަރުކާރުން ދަނީ އަޅަމުންނެވެ. އެގޮތުން މަގުތަކަށް މީހުން އެއްވުން މަނާ ކުރުމާއި ކާބޯތަކެތި ވިއްކާ ތަންތަން ބަންދު ކުރުންވެސް ހިމެނެއެވެ.


Mira ah 666.90 Million rufiyaa GST ge gothugai midhiya may mahu balaiganefi\nމޭ މަހު މީރާއިން 1.09 ބިލިއަން ރުފިޔާ ބަލައިގަނެފި\nމޭ މަހު މީރާއަށް 1.09 ބިލިއަން ރުފިޔާ ބަލައިގަނެފައިވާކަމަށް އެ އޮތޯރިޓީން މައުލޫމާތު ދީފިއެވެ. މި އަދަދަކީ ވޭތުވެދިޔަ އަހަރުގެ މި މުއްދަތުގައި ލިބުނު އާމްދަނީއަށްވުރެ 3.4 އިންސައްތަ އިތުރު އަދަދެކެވެ.\nއެ އޮތޯރިޓީއިން މައުލޫމާތު ދޭގޮތުގައި މިއީ މި އަހަރުގެ މި މުއްދަތުގައި ލިބޭނެކަމަށް އަންދާޒާކުރި އަދަދަށްވުރެ 5.5 އިންސައްތަ މަދު އަދަދެއް ކަމަށެވެ.\nމީރާއިން ބުނި ގޮތުގައި ވޭތުވެދިޔަ އަހަރުގެ މޭ މަހު ލިބުނު އާމްދަނީއަށްވުރެ މި އަހަރުގެ މޭ މަހުގެ އާމްދަނީ އިތުރުވުމުގެ ސަބަބަކީ ވޭތުވެދިޔަ އަހަރުގެ މޭ މަހާއި އަޅައިބަލާއިރު ޓޫރިސްޓުން ރާއްޖެ އައިސްފައިވާ މިންވަރު 36.3 އިންސައްތަ އިތުރުވެފައިވުމުގެ ސަބަބުން ބީ.ޕީ.ޓީ، ޖީ.އެސް.ޓީ އަދި ގްރީން ޓެކުހުގެ ގޮތުގައި ލިބިފައިވާ ފައިސާ އިތުރުވެފައިވުމެވެ. ނަމަވެސް މި އަހަރުގެ މޭ މަހު ލިބޭނެކަމަށް އަންދާޒާކުރި އަދަދަށްވުރެ އާމްދަނީ ދައްވެފައިވުމުގެ މައިގަނޑު ސަބަބަކީ ބޭންކް ޕްރޮފިޓް ޓެކުހުގެ ގޮތުގައި ލިބެންޖެހޭ ފައިސާ ލިބިފައިނުވުމެވެ.\nމޭ މަހުގައި އެ އޮތޯރިޓީއަށް ބަލައިގަތް އާމްދަނީގެ އެންމެ ބޮޑު ބައެއް ހިއްސާކުރަނީ ޖީ.އެސް.ޓީއެވެ. އެއީ 666.90 މިލިއަން ރުފިޔާއެވެ. މީގެ އިތުރުން ދެން އެންމެ ބޮޑު އާމްދަނީއެއް ލިބިފައިވަނީ ބީ.ޕީ.ޓީ އިންނެވެ.\nއެއީ 95.40 މިލިއަން ރުފިޔާއެވެ. ގްރީން ޓެކުހުގެ ގޮތުގައި 77.66 މިލިއަން ރުފިޔާ އެއާޕޯޓު ޑެވެލޮޕްމަންޓް ފީގެ ގޮތުގައި 64.84 މިލިއަން ރުފިޔާ އެއާޕޯޓު ސަރވިސް ޗާޖްގެ ގޮތުގައި 64.27 މިލިއަން ރުފިޔާ އަދި އެހެނިހެން ޓެކުހާއި ފީގެ ގޮތުގައި ލިބިފައިވާ 116.62 މިލިއަން ރުފިޔާ ހިމެނެއެވެ. އަދި މޭ މަހު ބަލައިގަނެފައިވާ އާމްދަނީގެ ތެރޭގައި 43 މިލިއަން އެމެރިކާ ޑޮލަރު ހިމެނެއެވެ.


vnews - Bollywood ge director Kalpana ah ICU gai faruvaa dheyn fashaifi\nބޮލީވުޑްގެ ޑައިރެކްޓަރު ކަލްޕާނާއަށް އައިސީޔޫގައި ފަރުވާ ދޭން ފަށައިފި\nބޮލީވުޑްގެ ޑައިރެކްޓަރު ކަލްޕާނާ ލަޖްމީ\nބޮލީވުޑްގެ ޑައިރެކްޓަރު ކަލްޕާނާ ލަޖްމީ އަށް މުމްބާއީގެ ހޮސްޕިޓަލެއްގެ އައިސީޔޫ ގައި ފަރުވާ ދޭން ފަށައިފިއެވެ.\nކިޑްނީގެ ކެންސަރާ ހަނގުރާމަ ކުރަމުންދާ އުމުރުން 61 އަހަރުގެ ކަލްޕާނާ އައިސީޔޫއަށް ލީ އިއްޔެ ހެނދުނު ކަމަށް ރިޕޯޓްތައް ބުނެ އެވެ.\nކަލްޕާނާ އާންމު ކުރި ސްޓޭޓްމެންޓެއްގައި ބުނެފައިވަނީ އޭނާގެ ހާޓްރޭޓް ދަށްވެގެން އުނދަގޫތަކެއް ކުރިމަތިވާތީ ހޮސްޕިޓަލަށް ދިޔައީ ކަމަށެވެ. އަދި އޭނާއަކީ ކިޑްނީ ބަލީގެ މީހެއް ކަމަށާއި، ދެކިޑްނީވެސް ރަނގަޅަށް މަސައްކަތް ނުކުރާ ކަމަށެވެ.\nކަލްޕާނާއަށް އިއްޔެ އެޑްމިޓް ކުރި އިރު މިދިޔަ ހޯމަ ދުވަހަކީ އޭނާގެ ފިރިމީހާގެ މަރަށް އެއް އަހަރު ފުރުން ދުވަސް ކަމަށާއި، "ޑެތް އެނިވާސަރީ" ފާހަގަކުރި ހަފްލާއަށް ވެސް އިއްޔެ ދިޔަ ކަމަށް ބަޔާނުގައިވެ އެވެ. އަދި އެހަފްލާއަށް ވަރަށް ދުރަށް ދުއްވާފައި ދިއުމުގެ ސަބަބުން އޭނާއަށް އުނދަގޫތަކެއް ކުރިމަތީވީ ކަމަށް ލަފާކުރެވޭ ކަމަށްވެސް ބަޔާނުގައިވެ އެވެ.\nޑޮކްޓަރުންނާ ހަވާލާދީ ކަލްޕާނާ ބުނީ އޭނާ ހޮސްޕިޓަލުން ދޫކޮށްލާނީ އަދި ދެތިން ދުވަސް ފަހުން ކަމަށެވެ.\nއޭނާ ދާއިމީކޮށް ކިޑްނީ ބައްޔަށް ފަރުވާ ހޯދާތީ ޑައިލެސިސް ހެދުމަށް ބޮލީވުޑްގެ ތަރިންގެ ފަރާތުން ލިބެމުންދާ ފައިސާގެ އެހީއަށް ވަރަށް ބޮޑަށް ޝުކުރުވެރިވާ ކަމަށްވެސް ބަޔާނުގައި ބުނެފައިވެ އެވެ.\nކަލްޕާނާގެ ފަރުވާއަށް އެހީވާ ތަރިންގެ ތެރޭގައި ސަލްމާން ހާން، އާމިރު ހާން، އާލިއާ ބަޓް، ކަރަން ޖޯހަރު، ރޯހިތް ޝެޓީ އަދި ނީނާ ގްޕްތާ ހިމެނެ އެވެ. އަދި އިންޑިއަން ފިލްމް އެންޑް ޓެލެވިޝަން ޑިރެކްޓާސް އެސޯސިއޭޝަނުންވެސް އޭނާއަށް ފައިސާގެ އެހީތެރިކަން ފޯރުކޮށްދެ އެވެ.\nބޮލީވުޑްގެ ފިލްމް 'ދަމަން' ފަދަ މަގުބޫލު ފިލްމްތަކެއް އުފެއްދި ކަލްޕާނާ ކިޑްނީގެ ކެންސަރާ ހަނގުރާމާ ކުރާތާ މިހާރު ވަނީ ތިން އަހަރުވެފަ އެވެ.


މަޒުމޫނު Archives | Landhooinfo\nއަޅުގަނޑުމެން ދިރިއުޅެމުން މިދާ ދުނިޔެ މިހާރު ކުޑަކުޑަ ތަނަކަށް ވެއްޖެއޭ ބުނުމަކުން އެއްވެސް މީހަކު ހައިރާނެއް ނުވާނެކަން ކަށަވަރެވެ. އެހެނީ ކޮންމެ ދިމާއަކުން ވެސް އެތަނެއްގައި ހިނގަމުންދާ ހުރިހާ ކަމެއްގެ ޚަބަރުތައް އެންމެ ތާޒާކަންމަތީ އަޅުގަނޑުމެންނަށް ލިބެމުންދެއެވެ. މިއީ ޒަމާނީ ވަސީލަތްތަކުގެ އެހީގެ ސަބަބުން އަޅުގަނޑުމެންގެ ދިރިއުޅުމަށް ލިބުނު ނުހަނު ބޮޑު ފަސޭހައެކަން ޔަޤީނެވެ. ހަމައެއާއެކު ޓެކްނޮލަޖީގެ ޒަރީއާއިން މިއަދު ނުކުރެވޭ ކަމެއް ހަމަ ނެތޭ ބުނެވިދާނެއެވެ. ދުނިޔެ ތަރައްޤީވަމުން …\nލިޔުނީ : މުޙައްމަދު ފަރުހާން – ގްރޭޑް9ހިތްހަމަޖެހުމާއިއެކު އެއްވެސް ނުފޫޒެއް މެދުވެރިނުވެ، ދުނިޔޭގައި އުޅެން ލޯބިނުކުރާނީ ކާކުތޯއެވެ. އެއްވެސް މައްސަލައެށް ނުޖެހި ތިމާގެ އަގުވެއްޓުމުން ސަލާމަތްވާން ލޯބިނުކުރާނީ ކާކުތޯއެވެ. އާންމުކޮށް މިފަދަ ނުފޫޒުތަކާއި މައްސަލަތަކާއި ތިމާގެ އަގު މުޖުތަމައިން ވެއްޓެން މެދުވެރިވަނީ ސޯޝިއަލް މީޑިޔާތަކުގެ ސަބަބުންނެވެ. ނަމަވެސް، ސޯޝިއަލް މީޑިޔާތަކުންވެސް އިންސްޓަގްރާމް އަކީ މިފަދަ ނުބައި މައްސަލަތަކަށް މަގުފަހިކޮއްދޭ ވަޞީލަތެއް ނޫންކަމީ އަޅުގަނޑުގެ ލޮލުންދެކި އަތުން ހިފައިފައިވާ …\nކީރިތި ޤުރުއާނުގައި މާތް الله ވަޙީ ކުރައްވާފައިވެއެވެ. ﴿ ادْعُ إِلَىٰ سَبِيلِ رَبِّكَ بِالْحِكْمَةِ وَالْمَوْعِظَةِ الْحَسَنَةِۖ وَجَادِلْهُم بِالَّتِي هِيَ أَحْسَنُۚ إِنَّ رَبَّكَ هُوَ أَعْلَمُ بِمَن ضَلَّ عَن سَبِيلِهِۖ وَهُوَ أَعْلَمُ بِالْمُهْتَدِينَ ﴾ ﴿سورة النحل ١٢٥﴾ މާނައީ: “حكمة އާއި، ރިވެތި وعظ އާއެކު، ކަލޭގެފާނުގެ ވެރިރަސްކަލާނގެ މަގަށް، ކަލޭގެފާނު ގޮވައިލައްވާށެވެ! އަދި ރިވެތި ގޮތުގައި އެއުރެންނާ جدل ކުރައްވާށެވެ! …\nލިޔުނީ : ނަފުއާ ޙުސެއިން – ގްރޭޑް 10 މުޅިދުނިޔޭގައި އެންމެކުރިއަރަމުންއަންނަ އެއް އިންވެސްޓެވެ. އަދި އޭގެ ފައިދާއާއި ގެއްލުން އެހާމެ ބޮޑު ވިޔަފާރިއެކެވެ. އޭގެ ބައިވަރު ސަބަބުތަކެއް ވެއެވެ. އަޅުގަނޑުމެންގެ މިކުޑަކުޑަ މުޖުތަމަޢުއަށް ބަލައިލި ކަމުގައިވިޔަސް އޭގެ ހެކިތައް ފެނެއެވެ. އޭގެ އެންމެ ބޮޑު އެއް ހެއްކަކީ ފަތުވެރިންގެ ގޮތުގައި އަންނަ ބައެއްމީހުންގެ ޢަމަލުތައް ހުންނަ ގޮތެވެ. އަޅުގަނޑު ދަންނަވަން މި އުޅެނީ ފަތުވެރިކަމުގެ ވިޔަފާރީގެ ވާހަކައެވެ. ފަތުރުވެރިން …\nއަމާނާތްތެރިކަންވަނީ ވަރަށް ފުޅާދާއިރާއެއްގައެވެ.\nލިޔުނީ: އަޙްމަދު ޝިފާޢު – ގްރޭޑް 10 އަޚްލާޤު ރަނގަޅު މީހުންގެ ކިބައިގައި ހުންނަ އެންމެ މުހިއްމު ސިފަތަކުގެ ތެރޭގައި ހިމެނޭ ސިފައެކެވެ. އެއީ މާތް ﷲ ދެއްވާ އެންމެ މަތިވެރި އެއް ނިޢުމަތެވެ. ނަފްސުގެ ޒިނަތްތެރިކަމާއި އަޒުމުގެ މަތިވެރިކަމާއި، ރިވެތި އަޚްލާޤު އަށަގެންފައިވާކަމުގެ ޢަލާމާތްތެކެވެ. އާދެ، އަމާނާތްތެރިކަމަކީ އިންސާނާގެ އުނިކަންތައް ފޮރުވައިދީ ހެޔޮޢަމަލުތަކަށް ފިރުކާގަތުމަށް ފުރުޞަތުތައް ތަނަވަސް ކޮށްދޭ ސިފައެކެވެ.އަމާނާތްތެރިކަމަކީ ޚިޔާނާތުގެ އިދިކޮޅެވެ. އަމާނާތްތެރިކަމަކީ ވަރަށް ފުޅާ މާނައެއްގައި، …\nލިޔުނީ: އައިޝަތު އަލްމާ – ގްރޭޑް 10 މުޖުތަމަޢުއެއްގެ އަމަންއަމާން ކަމާއި ސުލްޙަމަސަލަސްކަން ގާއިމުކުރުމީ ކޮންމެ ފަރުދެއްގެވެސް ޒިންމާއެކެވެ. އެގޮތުން ރަނގަޅު ފައިދަކުރުވަނިވި މުޖުތަމަޢުއެއް ބިނާކުރުމުގައި ކޮންމެ ފަރުދެއްގެ ކިބައިގައި ޢަމާނާތްތެރިކަން ހުރުމީ ވަރަށް ވެސް މުހިންމު ކަމެކެވެ. އަމާނާތްތެރިކަމަކީ އެހެން މީހެއްގެ އެއްޗެއް ތިމާ އާއި ހަވާލުކުރުމުން އެއެއްޗަކާއި މެދު ޚިޔާނަތްތެރި ނުވެ ރަނގަޅަށް ރައްކާތެރިކުރުމެވެ. މުޖުތަމަޢުއެއްގައި އަމާނާތްތެރިކަން ގެއްލިއްޖެނަމަ ވަރަށް ގިނަގުނަ ދަތިތަކާއި ކުރިމަތިލާން ޖެހޭނެއެވެ. އެގޮތުން …\nދިވެހިންނަކީ ހުނަރުވެރި މަސައްކަތްތެރި ބައެއް.\nދިވެހިންނަކީ ޒަމާނުންސުރެން ވަރަށް ހުނަރުވެރި މަސައްކަތްތެރި ބައެކެވެ. އެގޮތުން ދިވެހިން ދިރިއުޅުމަށް ބޭނުންވާ ގިނަ ތަކެތި އުފައްދަނީވެސް އެބައިމީހުންގެ އަމިއްލަ އަތުންނެވެ. ދިވެހިންގެ ކޮންމެ މަސައްކަތަކުންވެސް ދިވެހިންގެ ހުނަރުވެރިކަމާއި ފަންނުވެރިކަން ފެނިގެންދެއެވެ. ޒަމާނުންސުރެންވެސް ދިވެހިން ނުހަނު ގިނަ ތަފާތު މަސައްކަތް ކޮށްއުޅެއެވެ. އޭގެ ތެރެއިން މަސްވެރިކަމަށް ބަލައިލަމާ ހިނގާށެވެ. މަސްވެރިކަމުގައި ބޭނުންކުރާ ގިނަތަކެތި އުފައްދާފައިވަނީ ދިވެހިންގެ އަތުންނެވެ. މިސާލަކަށް މަސްބާނަން ބޭނުންކުރާ ބުޅި،ދޮށި އަދި ވައު ފަދަތަކެތި ފާހަގަކޮށްލެވެއެވެ. ދިވެހިންގެ …\nމިފަހަރު ކައުންސިލަށް ހޮވާނީ ކޮންބައެއް؟\nމިއަހަރުގެ ލޯކަލް ކައުންސިލް އިންތިޚާބު އަތްފޯރާ ފަށަށް ގާތްވެ، މާދަމާއާއެކު އަނެއްދުވަހަކު ވޯޓުލާ މަރުކަޒުތަކަށް ގޮސް ކިޔުގައި ތިބެންޖެހޭ ދުވަސް ކަނޑައެޅި ، ނިމިފައިވާއިރު ދިވެހި ރައްޔިތެއްގެ ހައިސިއްޔަތުން އަދި ތިމާއަށް ޤާނޫނުން ލިބިދީފައިވާ މިނިވަން ޙައްޤެއް ބޭނުންކުރުމުގެ ނިޔަތުގައި ، މެއި 06 ގައި ބޭއްވުމަށް ހަމަޖެހިފައިވާ ލޯކަލް ކައުންސިލްތަކުގެ އިންތިޚާބު 2017 ގެ އިންތިޚާބުގައި ވޯޓްދޭނެ ފަރާތްތަކެއް މިހާރު އިޚްތިޔާރު ކޮށްފިންހެއްޔެވެ؟ މިއީ މިއަދު ޕާޓީތަކުގެ އެކްޓިވިސްޓުންނާއި …\nސިޔާސީގޮތުންވިޔަސް ބައިބައިވުމަކީ ތަރައްޤީއަށް ހުރަސްއެޅޭނެކަމެކެވެ.\nމުޖުތަމަޢުއެއްގެ ތަރައްޤީއާއި، ހަމަޖެހުމާއި، އަދި ރައްކާތެރިކަންބިނާވެގެން އަންނަނީ އެކުވެރިކަމާ އެއްބައިވަންތަކަމުގެ މައްޗަށެވެ. ބައިބައިވެ ދެކޮޅުވެރިވެ ދެބަސްވުންތައް ގިނަވެއްޖެ މުމުތަމަޢުއެއް ހަލާކުވެ ވިއްސިވިހާލިވެގެންދާކަށް މާކަގިނަދުވަހެއް ނުނަގާނެއެވެ. އެއީ އިޖްތިމާޢީ ގޮތުންވިޔަސް އިޤްތިޞާދީގޮތުންވިޔަސް އަދި ސިޔާސީ ގޮތުންވިޔަސް މިއެވެ. މިދެންނެވި ޙަޤީޤަތް ތާރީޚްގެ ފަތްފުށްތަކުން ފެންނާން އެބަހުއްޓެވެ. ސްޕޭން ނުވަތަ އަންދަލްސްއަށް ވީގޮތް ހަނދާނަށް ގެންނަވާބައްލަވާށެވެ. އެޤައުމުން ތަރައްޤީގެ ކުލަވަރު ފުހެވި އެތައްހާސްބައެއްގެ ފުރާނަ ގެއްލި އެތައް ޢާއިލާތަކެއް ނިކަމެތިވެ މުޅިޤައުމު އިނދަޖެހުމުގެ …\nމަޒުމޫނުގެ ވައްތަރުތަކާއި ، މަޒުމޫނު ލިޔުމުގައި ވިސްނަންވީ ކަންތައްތައް\nއެސްއެސްސީ އިމްތިހާނަށް ކުދިން ތައްޔާރު ވަމުންދާއިރު އެންމެ ބޮޑުސަމާލުކަމެއް ދޭންޖެހިފައިވާ އެއްބަޔަކީ ލިޔުންތެރިކަމުގެ ބައެވެ. ލިޔުންތެރިކަމުގެބައިންވެސް މަޒުމޫނު ލިޔުމުގެ ބައެވެ. އެހެނީ ފެންވަރު ރަގަޅު މަޒުމޫނެއް ލިޔެއްވިއްޖެނަމަ އިމްތިޙާންގެ 25 މާކްސް ހޯދުނީއެވެ. އޭރުން އެއޮތީ އިމްތިހާނުން ފާސްވުމަށް ނުވަތަ މަތީ ގްރޭޑެއް ހޯދުމަށް ވަރަށް އަލި ތަނަވަސްމަގެއް ކޮށިފައެވެ. ގިނަކުދިންނަށް ވާގޮތަކީ އިމްތިޙާނުގައި ފަސޭހަ ކޮށްލުމުގެ ގޮތުން ފުރަތަމަ ޕޭޕަރުގައި އޮންނަ އިޚްތިޔާރީ ދެސުވާލުގެ ތެރެއިން ވާހަކަ ލިޔުން …\nދުނިޔޭގައި ފެތުރިފައިވާ އެންމެބޮޑު ވަބާ!\nލިޔުނީ : ފާތުމަތު ސުޙާ / ގްރޭޑް9ހަށިގަނޑަށް ގެއްލުން ހުރިކަމެކެވެ. ބައެއް ޒުވާނުން އަދި މެދުޢުމުރުފުރާގެ ބައެއް މީހުންގެ ވަރަށްގާތް އެކުވެރިއެކެވެ. އަދި މަދުން ނަމަވެސް ވިޔަފާރިވެރިންގެ މުދަލެކެވެ. ބޭކާރުގޮތުގައި ފައިސާ ޚަރަދުކުރުމަށް އެހީވާ ފުރާނައިގެ ދުޝްމަނެކެވެ. އުފާވެރި މާހައުލުތައް ހިތާމަވެރި މާހައުލުތަކަށް ބަދަލުކޮށްލުވާ އެއްޗެކެވެ. އާދެ އެއްވެސް ޝައްކެއް ވަސްވާހެއްނެތް ގޮތުގައި އެއީ މަސްތުވާތަކެއްޗެވެ. ގިނަޒުވާނުންތަކެއް މިކަމުގެ ތެރެއަށް ވަނުމުގައި ވަރަށްބޮޑު ސިއްރެއްވާކަން ކަށަވަރެވެ. އެގޮތުން …\nމަސްތުވާތަކެތި- މުޖުތަމައުގެ ހަލާކު\nމަސްތުވާތަކެތީގެ ސަބަބުން ހަލާކުވަނީ ކިތައްޒުވާނުންތޯއެވެ؟ ކިތައް އާއިލާތޯއެވެ؟ މިކަމުގެ ވަބައިގައި ތިބެ މަރުވެދަނީ ކިތައް ފުރާނަ ތޯއެވެ؟ އަޅުގަނޑުމެންގެ ތެރޭގައި މަސްތުވާތަކެތިން ޖެހޭބަލިތައް ޖެހިގެން މަރުގެ އިންތިޒާރުގައި ތިބެނީ ކިތައް މީހުންބާއެވެ؟ ޝައްކެއްވެސް ނެތެވެ. މިހުރިހާކަމެއްވެސް މެދުވެރިވަނީ މުޖުތަމައުގައި މަސްތުވާތަކެތި ބޭނުން ކުރާމީހުން ގިނަވުމުންނެވެ. އާދޭހެވެ. މަސްތުވާތަކެއްޗަކީ ހަގީގަތުގައިވެސް މުޖުތަމައުގެ ހަލާކެވެ. އަދި ކީއްތޯއެވެ؟ ޒުވާނުންގެވެސް ހަލާކެވެ. މިކަމުގެ ސަބަބުން އަޅުގަނޑުމެންގެ ޒުވާނުން މިދަނީ ދީނީ ހޭލުން ތެރިކަންވެސް ދުވަހެއް …


ރަށުތެރޭގައި ސިހުރުގެ ނާމާންކަން، ތުހުމަތުގައި މީހަކު ހައްޔަރު ކޮށްފި — Ihavandhoo.com\nރަށުތެރޭގައި ސިހުރުގެ ނާމާންކަން، ތުހުމަތުގައި މީހަކު ހައްޔަރު ކޮށްފި\n4 ޖެނުއަރީ 20130އަޙްމަދު ރިޟްވާން\nސިހުރު ހެދުމަށް ބޭނުން ކުރާ ސާމާނާއި ލިޔެކިޔުން ގެންގުޅޭ ކަމަށް ތުހުމަތު ކުރެވިގެންނާއި، ސިހުރު ހަދާކަމަށް ބެލެވިގެން އިހަވަންދޫ، ރެޑްސްޓާރ ގޯތި ތެރޭގައި ވަކިން ހުންނަ ކޮޓަރިއެއް ފުލުހުން ބަލާ ފާސްކޮށްފި އެވެ. މި ކޮޓަރި އަކީ ފުވައްމުލަކު ހަމީދު ކިޔާ މީހަކާއި އޭނާގެ އަންހެނުން އަދި ދެ ދަރިން ދިރިއުޅުމަށް ކުއްޔަށް ދީފައި ހުންނަ ކޮޓަރިއެއް ކަމަށް ރެޑްސްޓާރ އިން މަޢުލޫމާތުދެ އެވެ. ރެޑްސްޓާރ އަށް ބަދަލުވުމުގެ ކުރިން މި އާއިލާ ދިރިއުޅެމުން ދިޔައީ އިހަވަންދޫ، ފަޒާ ގޭގަ އެވެ.\n"ހަމީދު" ދިރިއުޅޭ ކޮޓަރި ފުލުހުން ބަލާ ފާސްކޮށްފައި މި ވަނީ ރަށުތެރެ ނާމާންވެ މެންދަން ވަގުތު ތަކުގައި ރަށުތެރެއިން ޖިންނި ފެންނަ ކަމަށް ރަށުތެރޭގައި ވާހަކަ ދެކެވެމުން ދަނިކޮށެވެ. މި ގޮތުން ދޮޅު ފޫޓުގެ ކުޑަ ކުއްޖެއް ރަށުތެރެއިން ފެންނަ ކަމަށް ބައެއް ހަރު މީހުން ވެސް އިހަވަންދޫ ޑޮޓްކޮމް އަށް ކިޔާދީފައިވެ އެވެ. އަދި މިނޫންވެސް ނާމާން ކަންކަމާ މި ފަހުން އެކި މީސްމީހުންނާ ކުރިމަތިވެފައިވާ ކަމަށް މަޢުލޫމާތުލިބެ އެވެ. މި ގޮތުން ފުލުހުންނާ ވެސް މި ނާމާންކަން ކުރިމަތިވެފައިވާ ކަމަށްވެ އެވެ.\nރަށުތެރޭގައި ދޭދޭ މީހުން ދައްކާއުޅޭ ވާހަކަތަކަށް ބަލާއިރު، ރަށުތެރޭގައި މިހާރު އުފެދިފައިވާ ނާމާންކަން ގުޅުވަނީ ފުވައްމުލަކު "ހަމީދު"އާ އެވެ. މުޅިން ކަށަވަރު ނުވާ ޚަބަރުތައް ބުނާގޮތުން މީނާ އަކީ މީނާގެ ފަސްފަހުތުން ޖިންނި އުޅޭތީ އެކި ރަށްރަށުގައި ވަޒަންވެރިވެ އުޅޭ މީހެކެވެ. ދާދިފަހުން ހދ. ހަނިމާދޫގައި ތިބުމަށްފަހު މިހާރު އިހަވަންދޫ އަށް ބަދަލުވެފައި ވަނީ އެހެންވެ ކަމަށް ބައެއް މީހުން ބުނެ އެޅެ އެވެ.\n"ހަމީދު" އަކީ ފަންޑިތަ ހަދާ މީހެކެވެ. ކޯޓު އަމުރަކުން ހުއްދަ ލިބިގެން "ހަމީދު" ދިރިއުޅޭ ކޮޓަރި ބަލާ ފާސް ކުރުމަށްފަހު ހަމީދު ވަނީ ހައްޔަރު ކޮށްފަ އެވެ. ބަލާ ފާސްކުރި ކޮޓަރިން ދެ ކޮތަޅާއި ހަތަރު ފޮށިގަނޑު ފުލުހުން ގެންދިޔަ މަންޒަރު އިހަވަންދޫ ޑޮޓްކޮމްގެ ނޫސްވެރިންނަށް ފެނިފައިވެ އެވެ.


Ras Online - ދެވަނަ ބޮޑު ހަނގުރާމައިގެ ތަދުމަޑުކަމުގެ ދުވަސްވަރު ސަރުކާރުން އެޅި ބައެއް ފިޔަވަޅުތައް\nދެވަނަ ބޮޑު ހަނގުރާމައިގެ ތަދުމަޑުކަމުގެ ދުވަސްވަރު ސަރުކާރުން އެޅި ބައެއް ފިޔަވަޅުތައް\nމުޙައްމަދު ނާޖިހް 12 މޭ 2020 - 6:13\nވައިކަރަދޫގެ ދަނޑެއް. ފޮޓޯ: މުހައްމަދު ރަބީއު\nދިވެހިންނަކީ އެންމެ އިހުޒަމާނުގައި ދިވެހިރާއްޖޭގައި ހެދުނު ކާބޯތަކެތީން ބަނޑުފުރާނަ މުއްތިކޮށްގެން އުޅުނު ބައެކެވެ. އޭގެ ފަހުން އައި ޒަމާނުގައި، ފެނިގެން ދިޔައީ ބޭރު ގައުމުތަކުގައި ހައްދާ ކާބޯތަކެއްޗާއި ބޭރު މީހުން އުފައްދާ ތަކެތި، އަމިއްލަ އުޅަނދުތަކުގައި ގެނެސްގެން އެތަކެތި ކައިބޮއި ބޭނުންކުރަމުން އައި ތަނެވެ. ދިވެހިރާއްޖެ ދެވަނަ ބޮޑު ހަނގުރާމައިގެ ތަދުމަޑުކަމާއި ކުރިމަތިލާން ޖެހުނީ މިދުވަސްވަރުގައްޔެވެ.\nބޭރުން އެތެރެކުރާ ކާބޯތަކެއްޗަށް ދިވެހީން ބަރޯސާވެފައި އޮތްލެއް ބޮޑުކަމުން، ތަކެތީގެ އަގު ބޮޑުވެ ލިބުން ދަތިވުމާއި ވިދިގެން ހާއްސަ ފިޔަވަޅެއްގެ ގޮތުން ދިވެހިރާއްޖޭގެ މީހުންއުޅޭ ހުރިހާ ރަށެއްގައި ކާއެއްޗެތި އަޅާ ގަސް އިންދައި ހެއްދުމަށާއި ޚަރަދުތައް ކުޑަކުރުމަށް ސަރުކާރުން ބާރުއެޅިއެވެ. މިގޮތުން މާލޭގެ އަވަށްއަވަށާއި ރާއްޖޭގެ މީހުންއުޅޭ ހުރިހައި ރަށަކަށް މީހުން ފޮނުވައިގެން އެކަމަށްޓަކައި ރައްޔިތުންނަށް ނަސޭހަތްތެރިވެ އަދި އެ ނަސޭހަތްތައް ޗާޕުކޮށްގެން ބަހައިހެއްޖެވެ.\nދިވެހިރާއްޖޭގެ އުތުރުގެ މީހުން އުޅޭ ރަށްތަކަށް ނަސޭހަތް ދިނުމަށް 1942 ވަނަ އަހަރުގެ ޖަނަވަރީ3ވަނަ ދުވަހު އެއްގަމުގޭ އިބްރާހީމް އަލިދީދީ އާއި މާދޫގޭ އަހުމަދު ކަލޭގެފާނު ފޮނުވިއެވެ. މި ޕްރޮގުރާމުގެ ދަށުން އުތުރުގެ ހުރިހައި ރަށަކަށް ނަސޭހަތްދީ ނިމުނީ 1942 ވަނަ އަހަރުގެ ފެބުރުއަރީ 26 ވަނަ ދުވަހުގައްޔެވެ.\nހަމަ މިހެންމެ، ދެކުނުގެ ރަށްތަކަށް ނަސޭހަތް ދިނުމަށް 1942 ވަނަ އަހަރުގެ މާޗު9ވަނަ ދުވަހު ކަކާގޭ އިބްރާހީމް ހިލްމީ ދީދީ އާއި މާދޫގޭ އަހުމަދު ކަލޭގެފާނު ފޮނުވިއެވެ. މި ޕްރޮގުރާމުގެ ދަށުން ދެކުނުގެ ހުރިހައި ރަށަކަށް ނަސޭހަތްދީ ނިމުނީ 1942 ވަނަ އަހަރުގެ އޭޕްރިލް މަހުގެ 30 ވަނަ ދުވަހުގައްޔެވެ.\nދިވެހިރާއްޖޭގެ މީހުންއުޅޭ ހުރިހައި ރަށަކަށް ދެވުނު މި ނަސޭހަތުގެ ނަތީޖާއެއްގެ ގޮތުން މުޅި ދިވެހިރާއްޖޭގާއި ނުހަނު ފޯރިޔާއެކު ގަސް އިންދުމުގެ ހަރަކާތްތައް ފެއްޓުނެވެ. މާލޭގެ ހަތަރު އަވަށުގައި ހުރި މީހުން ދިރިއުޅޭ ގޯތިތަކުގައި ހުރި ހުސް ބިންތަކުގައްޔާއި ހުސްކޮށް ހުރި ބަންޑާރަ ގޯތިތަކުގައްޔާއި ދެންވެސް ހުރި ހުސް ބިންތަކުގައި ގަސް އިންދައި ހައްދަން ފެށުނެވެ. އަދި ގަނޑުވަރުގެ ވަށައިގެން އޮތް ހުސް ބިމުގައި އެ އަވަށަކަށް ވީ ފަޅިއެއްގައި އެ އަވަށަކުން ގަސް އިންދިއެވެ.\nއެ ދުވަސްވަރު ކާބޯތަކެތި އުފެއްދުމުގެ މި ޕްރޮގުރާމުގެ ދަށުން ހެންވޭރު މީހުންނަށް ދަނޑުގޮވާން ކުރަން ހުޅެލޭގެ ބިން ދޫކުރުމުން ހުޅުލޭގައި ބިންބި އިންދިއެވެ. އަދި ހަމަ މިގޮތަށް މާފަންނު މީހުންނަށް ވިލިގިނލި ދޫކުރުމުން އެރަށުގައިވެސް ބިންބި އިންދިއެވެ.\n1942 ގައި ގަސް އިންދުމުގެ މި ޕްރޮގުރާމު ހިންގި ދުވަސްވަރު ހަނޑޫ ލިބުން ދަތިވެގެން ހަނޑޫ ކޮންޓްރޯލުކޮށް މީހަކަށް އިރަކަށް ބައި ލާހީގެ މަގުން ދޫކުރާ ގޮތަށް ހަމަޖެެއްސިއެވެ. މިގޮތް މަތީން މާލޭގެ ކޮންމެ ގެއަކަށް ހަނޑޫ ގަތުމުގެ ކާޑު ދެވުނެވެ. ހަނޑޫ ކޮންޓްރޯލުކުރުމުގެ ތަންކޮޅެއް ކުރީން، މަހުކަމަތުއްތިޖާރާއިން ވަނީ ޒަރޫރީ ގޮތުން ބޭނުންވާ ތަކެތީގެ އަގުތައްވެސް ކޮންޓްރޯލުކޮށްފައެވެ.\nއެ ދުވަސްވަރު ދިވެހިރާއްޖޭގެ ތަޚުތުގައި ވޮޑިގެން އިންނެވީ އައްސުލްތާން ހަސަން ނޫރައްދީން (2) އެވެ. އަދި ބޮޑުވަޒީރެއްގެ ގޮތުގައި ހުންނެވީ އަލްއަމީރު މުހައްމަދު ފަރީދު ދީދީއެވެ. މި ދެ މަގާމަކީ ވެސް އެ ދުވަސްވަރު ރަމްޒީ ދެ މަގާމެވެ. ސަރުކާރު ހިންގުމުގެ މާ ބޮޑު ބާރެއް އެ ދެބޭފުޅުންނަކަށްވެސް ނޯވެއެވެ.\nދައުލަތް ހިންގަން ނުވަތަ ސަރުކާރުގެ ވެރިކަން ހިންގަން އޭރު ވަކީން މަޖިލީހެއް އޮތެވެ. މި މަޖިލީހުގައި ހިމެނުނު އެންމެ އިސް ފަރާތަކީ ވަޒީރުއްދާޚިލިއްޔާ، އާދެ ހޯމް މިނިސްޓަރުގެ ހައިސިއްޔަތުން އަލްއަމީރު ހަސަން ފަރީދު ދީދީއެވެ. ސަރުކާރު ހިންގަވާ އެންމެ އިސްވެރިޔަކީ އެއީއެވެ. އޭގެ އިތުރުން މި މަޖިލީހުގައި ތިއްބެވީ މުހައްމަދު އަމީން ދީދީއާއި އަލްއަމީރު އަލީ ކުޑަ ރަންނަބަނޑޭރި ކިލަގެފާނާއި ހުސައިން ސަލާހުއްދީން ފަނޑިޔާރު މަނިކުފާނާއި ވެލާނާގޭ މުހައްމަދު ދީދީއާއި ކަޅުގުރާގޭ ތުއްތު ސީދީއެވެ.\n1942 ވަނަ އަހަރުގެ ޖަނަވަރީ މަހުގެ 12 ވަނަ ދުވަހު ވަޒީރުއްދާޚިލިއްޔާ ހަސަން ފަރީދު ދީދީ ޗުއްޓީއަކަށް އެދިވަޑައިގެންނެވުމުން ބޮޑުވަޒީރު މުހައްމަދު ފަރީދު ދީދީ، ދައުލަތް ހިންގާ މަޖިލީހުގެ ލަފާގެ ދަށުން އެމަނިކުފާނަށް ޗުއްޓީދެއްވައި، ވަޒީރުއްދާޚިލިއްޔާގެ ގާއިމު މަގާމެއްގެ ގޮތުގައި ސަރުކާރު ހިންގެވުމުގެ އެންމެހައި ކަމެއް މަޙުކަމަތުއްދާޚިލިއްޔާ ނުވަތަ ޑިޕާޓްމަންޓް އޮފް ހޯމްއެފެއާޒްގެ ވެރިޔާގެ މަގާމުގައި ހުންނެވި މުހައްމަދު އަމީން ދީދީއާ ހަވާލުކުރެއްވިއެވެ. އަދި އެ ދުވަހުން ފެށިގެން ހަސަން ފަރީދު ދީދީ ދައުލަތް ހިންގާ މަޖިލީހުން ކެނޑުނެވެ.\nއެދުވަސްވަރު މަޙްކަމަތުލްމާލިއްޔާ ނުވަތަ ފައިނޭންސް ޑިޕާޓްމެންޓާއި މަޙްކަމަތުލްއަމްނުޢާމް ނުވަތަ ޕަބްލިކް ސޭފްޓީ ޑިޕާޓްމެންޓްގެ ވެރިޔަކީވެސް ހަސަން ފަރީދު ދީދީއެވެ. އޭނާ ޗުއްޓީ ނެންގެވުމުން އެ ދެ ޑިޕާޓްމެންޓުގެ ވެރިޔާގެ ގާއިމު މަގާމުގެ ގޮތުގައި އެ ދެތަން ހިންގެވުމާ ހަވާލުކުރެއްވީވެސް މުހައްމަދު އަމީން ދީދީއާއެވެ. އޭރު މަޙްކަމަތުއްތިޖާރާ ނުވަތަ ޓްރޭޑް ޑިޕާޓްމެންޓާއި މަޙްކަމަތުއްޞިއްޙާ ނުވަތަ ހެލްތު ޑިޕާޓްމެންޓުގެ ވެރިޔަކީވެސް މުހައްމަދު އަމީން ދީދީއެވެ. މަޙްކަމާތަކަކީ މިހާރުގެ ގޮތުންނަމަ މިނިސްޓްރީތަކެވެ.\nހަސަން ފަރީދު ދީދީ ޗުއްޓީ ނެންގުމާ ގުޅިގެން މަޙްކަމަތުލްމާލިއްޔާގެ ވެރިކަން، ގާއިމު މަގާމުގެ ގޮތުގައި މުހައްމަދު އަމީން ދީދީއާ ހަވާލުކުރެއްވީ އެ މަޙްކަމާގެ ދަށުގައި ހުރި އެންމެހައި ތަނަކާއި ތަކެތީގެ ހިސާބު ބަލައި އޭގެ ތަފްސީލާއެކުގައެވެ. މިކަން ކުރެވުނީ ހަސަން ފަރީދު ދީދީއާއި މުހައްމަދު އަމީން ދީދީއާއި އަލީ ކުޑަ ރަންނަބަނޑޭރި ކިލަގެފާނާއި ވެލާނާގޭ އިބްރާހީމް ދީދީއާ ހަތަރު ބޭފުޅުން ތިއްބަވައިގެންނެވެ. މި ހިސާބުތައް ބަލައި ނިމުނީ 1942 ވަނަ އަހަރުގެ އޭޕްރިލް3ވަނަ ދުވަހުއެވެ. މިތަންތަނުގައި ހުރި ފައިސާ ފޮށިތަކުގެ ތަޅުދަނޑިތައް ބެހެއްޓުނީ މުހައްމަދު އަމީން ދީދީއާއި އަލީ ކުޑަ ރަންނަބަނޑޭރި ކިލަގެފާނާއި ވެލާނާގޭ އިބްރާހީމް ދީދީއާ ތިން ބޭފުޅުންގެ ހަވާލުގައި މުލީއާގޭގައެވެ.\n1942 ގެ ޖަނަވަރީ 31 ވަނަ ދުވަހު ސަރުކާ ހިންގާ މަޖިލީހުގެ މެންބަރެއްގެ ގޮތުގައި ބަންޑާރަ ނާއިބު އަދި މަޙްކަމަތުލްމަޢާރިފް ނުވަތަ އެޑިއުކޭޝަން ޑިޕާޓްމެންޓުގެ ވެރިޔަކަށް ހުންނެވި ހެންވޭރުގޭ އަހުމަދު ކާމިލް ދީދީ އައްޔަނުކުރެވުނެވެ. އަދި ހަމަ އެހެންމެ އެއްގަމުގޭ އިބްރާހީމް އަލިދީދީ އާއި ކަކާގޭ އިބްރާހީމް ހިލްމީ ދީދީ ވެސް އެ މަޖިލީހުގެ މެންބަރު ކަމަށް އައްޔަނުކުރެވުނެވެ.\nސަރުކާރުގެ ކަރަދު ކުޑަކުރުމަށްޓަކައި 1942 ވަނަ އަހަރުގެ މެއި މަހުގެ9ވަނަ ދުވަހު ސަރުކާރުގެ ފަރާތުން ދެވޭ ވަޒީފާތަކާއި މުސާރައިން، ޖެހިގެން އަންނަ މަހުން (ހިޖުރައިން 1361 ގެ ޖުމާދަލްއައްވަލް މަހުން) ފެށިގެން ފަސްބައިކުޅަ އެއްބައި ކެނޑުމަށް، މަޖިލީހުން ނިންމިއެވެ.\nމިއީ އެދުވަސްވަރު އެޅުނު ބައެއް ފިޔަވަޅުތަކެވެ. އޭގެ ފަހުން ވެސް ތަފާތު ފިޔަވަޅުތައް އެޅުނެވެ. އަދި ދައުލަތުގެ އެކިއެކި މަގާމުތަކަށް ތަފާތު ބަދަލުތައް ގެނެވުނެވެ. އެ ވާހަކަތައް އެހެން ދުވަހެއްގައި، އިރާދަކުރެއްވިޔާ ހިއްސާކުރެވޭތޯ ބަލާނަމެވެ.\nލިޔުނީ: މުހައްމަދު ނާޖިހު\nމައުލޫމާތު ނެގީ: ދިވެހިރާއްޖޭގެ އެކިއެކި ކަންކަން ހިނގިގޮތް، ސަރުކާރުގެ ޚަބަރު


1 September ga Heritance Aarah resort hulhuvanee | Fainu Online\n1 ސެމްޓެމްބަރުގައި ހެރިޓެންސް އާރަށް ރިސޯޓް ހުޅުވަނީ\nއަޙުމަދު ނާފިޒް 31 އޯގަސްޓު 2020, ހޯމަ, 18:54\nކޮވިޑް19 އާއި ގުޅިގެން ބަންދު ކުރުމަށްފަހު 1 ސެޕްޓެމްބަރުގައި ރ. އަތޮޅުގެ ރިސޯޓެއް ކަމަށްވާ ހެރިޓެންސް އާރަށް ހުޅުވާގޮތަށް ހަމަޖެހިއްޖެއެވެ.\nގިނަ ދުވަސްތަކަކަށްފަހު ރައްކާތެރި ފިޔަވަޅުތަކާއިއެކު މި ރިސޯޓް ހުޅުވާއިރު، ފުރަތަމަ ރިސޯޓަށް ދަތުރު ކުރުމަށް ހަމަޖެހިފައިވަނީ، އަރަބި ޤައުމެއްގެ4ފަތުރުވެރިންނެވެ. މީގެ ތެރެއިން2ފަތުރުވެރިން ރިސޯޓްގައި މަޑުކުރާނީ4ދުވަހެވެ. އަނެއް2ފަތުރުވެރިން މަޑުކުރާނީ2ދުވަހެވެ.\nރައްކާތެރިކަމުގެ ފިޔަވަޅެއްގެ ގޮތުން، ރިސޯޓަށް ފަތުރުވެރިން އެރުމަށްފަހު ރިސޯޓްގެ މުވައްޒަފުންނަށް ރިސޯޓުން ބޭރުވެވޭނީ6މަސްފަހުންނެވެ.


Realge Achraf Hakimi Inter Aai Gulhumaa Gaathah. - Vaguthu\nރިއަލްގެ ހަކީމީ އިންޓަ އާއި ގުޅުމާ ގާތަށް\nރިއަލް މެޑްރިޑްގެ ޒުވާން ޑިފެންޑާރ އަޝްރަފް ހަކީމީ އިންޓަ މިލާންއަށް ގުޅެން އުޅޭކަމުގެ އަޑުތަށް ފެތުރިއްޖެ އެވެ.\nސްކައި ސްޕޯޓްސް އިން ހާމަ ކުރި ގޮތުގައި ލޯނުގެ އުސޫލުން ޑޯޓްމަންޑް އަށް 2018 ވަނަ އަހަރު ދޫކޮށް ފައިވާ ހަކީމީ ވިއްކާލުމަށް ރިއަލް އާއި އިންޓަ މިލާން އިން ވަނީ އެއްބަސް ވެފައެވެ. ދެ ކުލަންބް އިން ވަނީ 40 މިލިއަން ޔޫރޯގެ އަގަކަށް ހަކީމީ ވިއްކާލުމަށް އެއްބަސް ވުމަކަށް އާދެވިފައި ކަމަށް ރިޕޯޓުތަށް ބުނެއެވެ.\n21 އަހަރުގެ ޑިފެންޑަރު ޑޯޓްމަންޑަށް އެއްކޮށް ގަތުމަށް އެކުލަބުން ތައްޔާރުވެފައި ވާކަމަށް ކުރިން ވަނީ އަޑުތައް ފެތުރިފައެވެ. މީގެ އިތުރުން ޖަރުމަނުގެ ބަޔާން މެނިކް އާއި މެންޗެސްޓާ ޔުނައިޓަޑް އިންވެސް ވަނީ ހަކީމީ ހޯދުމަށް މަސައްކަތް ކޮށްފައެވެ.\nޑޯޓްމަންޑްގައި މޮޅު ކުޅުމެއް ދައްްކަމުން އަންނަ ހަކީމީ އަށް އަންނަ ސީޒަން ގައި ރިއަލްގެ ފުރަތަަމަ އެގާރައިން ޖާގަ ނުލިބޭނޭކަމަށް އެ ޓީމުން ވަނީ ބުނެފައެވެ. ރިއަލްއިން ހާމަ ކުރިގޮތުގައި އޭނާ ބޭނުންކުރާނީ ޑެނީ ކަވަޖަލްގެ ބަދަލު ކުޅުންތެރިޔެއްގެ ގޮތުގައެވެ. ރިޕޯޓުތަށް ބުނާގޮތުގައި މިއީ ކުރިން ރިއަލްއިން އޭނާ ފޮނުވާލުމަށް ދިން އިޝާރާތެކެވެ.\nޑޯޓްމަންޑްއިން މިދިޔަ ހަފްތާގައި ވަނީ ޕީއެސްޖީގެ ޑިފެންޑާ ތޯމަސް މެނިއާ އެކުލަބަށް ގެންނާނެކަން އިއުލާން ކޮށްފައެވެ.\nމެޑްރިޑަށް އުފަން ހަކީމީ ރިއަލް އާއި ފުރަތަމަ ގުޅުނީ 2006 ވަނަ އަހަރުގައި އެ ކުލަބުގެ ޔޫތު ޓީމަށެވެ. 2017 ވަނަ އަަހަރު އޮކްޓޫބަރު މަހުގައި ވަނީ އޭނާއަށް ރިއަލްގެ ފުރަތަމަ އެގާރައިން ޖާގަ ލިބި ލަލީގާގެ އޭނާގެ ފުރަތަމަ މެޗު ކުޅެފައެވެ.\nލޯނުގެ އުސޫލުން 2018 ވަނަ އަހަރު ޑޮޓްމަންޑަށް ގުޅުމަށްފަހު އޭނާ ވަނީ އެ ޓީމަށް މިހާތަނަށް 53 މެޗު ކުޅެދީ ޖަރުމަނު ލީގުގައި ހަތް ލަނޑު ކާމިޔާބު ކޮށްފައެވެ. އިންޓަގެ ކޯޗު އެންޓޮނިއޯ ކޮންޓޭ ވަނީ ހަކީމީގެ ކުޅުމަށް ތައުރީފުކޮށް އޭނާ އެޓީމަށް ވަރަށް ބޮޑަށް ގެންނަން ބޭނުންވާ ކަމަށް ބުނެފައެވެ.


Resort eh gai anhenaku rape eh nukurey: fuluhun - Hali News\nރޭޕޮްކުރުމާ ދެކޮޅަށް މާލޭގައި ބޭއްވި މުޒާހަރާއެއް --- ފޮޓޯ: ޕީއެސްއެމް\nރިސޯޓެއްގައި އަންހެނަކު ރޭޕެއް ނުކުރޭ: ފުލުހުން\n08 January 2021, 23:39\nރާއްޖޭގެ ރިސޯޓެއްގައި އިންޓާންއެއްގެ ގޮތުގައި މަސައްކަތްކުރާ ދިވެހި އަންހެނަކު، އިންޑިއާގެ މީހަކު ރޭޕްކުރި ކަމަށް ބުނާ ވާހަކަ ފުލުހުން ދޮގުކޮށްފި އެވެ.\nރިސޯޓެއްގެ އިންޓާންއަކަށް މަސައްކަތް ކުރަމުންދިޔަ އުމުރުން 19 އަހަރުގެ ދިވެހި އަންހެން ކުއްޖަކު ރޭޕްކުރި ދެކެވުނު ވާހަކަތަކާ ގުޅިގެން ފުލުހުން މިރޭ ބުނީ ރޭޕް ކުރުމުގެ އަމަލެއް ހިންގިކަމުގެ އެއްވެސް ހެއްކެއް ލިބިފައިނުވާ ކަމަށެވެ.\nނަމަވެސް އެ ރިސޯޓުގައި އިންޓާންޝިޕް ހަދަމުންދިޔަ ދިވެހި އަންހެނެއްގެ ގައިގައި ނުގަބޫލުގައި އެ ރިސޯޓުގައި މަސައްކަތްކުރާ އިންޑިއާގެ ފިރިހެނަކު އަތްލަން މަސައްކަތްކޮށްފައިވާ ކަމަށް އެ އަންހެންމީހާގެ ފަރާތުން މައުލޫމާތު ލިބިފައިވާ ކަމަށް ފުލުހުން ބުންޏެވެ.\nއެ މައްސަލަ ފުލުހުންގެ ފެމިލީ އެންޑް ޗައިލް ޕްރޮޓެކްޝަންގެ ފަރާތުން ދަނީ ތަހުގީގުކުރަމުން ކަމަށް ވެސް ފުލުހުން ބުންޏެވެ.\nފުލުހުން ބުނީ އެ މައްސަލަ އެއްވެސް ފަރާތަކުން ފުލުހުންނަށް ހުށަހަޅާފައިނުވާ ކަމަށެވެ. އަދި ފުލުހުންނަށް މައުލޫމާތު ލިބުނުއިރު، ތުހުމަތުކުރެވޭ އިންޑިއާ މީހާ ރާއްޖެއިން ފުރާފައިވާ ކަމަށް ވެސް ފުލުހުން ބުނެ އެވެ.


Hiyaa Flat Ge Finishing Masahkathah Madhuvegen9Mas Dheyn Edhihjjeh! - Vaguthu\nހިޔާ ފްލެޓްގެ ފިނިޝިންގް މަސައްކަތަށް މަދުވެގެން9މަސް ދޭން މާލެ ސިޓީ ކައުންސިލުން އެދިއްޖެއެވެ.\nއެޗްޑީސީން ނިންމާފައި ވަނީ އެޕާޓްމެންޓުތަކުގެ އެ މަސައްކަތްތައް ނިންމުމަށް ތިން މަސް ދުވަސް ދިނުމަށެވެ. އެ މުއްދަތުގައި ފްލެޓުތަކުން އެއްވެސް ފީއެއް ނުނަގާނެ ކަމަށް ސަރުކާރުން ބުނެއެވެ. އެހެންނަމަވެސް އެ މުއްދަތުގެ ތެރޭގައި މަސައްކަތް ނިންމާލެވޭނީ މަދު ބަޔަކަސް ކަމަށް މާލެ ސިޓީ ކައުންސިލްގެ މޭޔަރު ޑރ. މުހައްމަދު މުއިއްޒު ވިދާޅުވެއެވެ.\nމުއިއްޒު ކުރެއްވި ޓްވީޓެއްގައި ވިދާޅުވީ ފިނިޝިން މަސައްކަތް ނިންމަށް މަދުވެން ނުވަ މަސް ދިނުމަށް ވަރަށް ގިނަ ބަޔަކު އެދޭ ކަމަށެވެ. އޭނާ ވަނީ ރައްޔިތުންގެ އެ ހުށަހެޅުން ހައުސިން ޑިވެލޮޕްމެންޓް ކޯޕަރޭޝަން (އެޗްޑީސީ) އާއި ރައީސް އޮފީހުެގ ސަމާލުކަމަށް ގެނެސް އެ މުއްދަތު އިތުރުކުރުމަށް މިއަދު އެދިފައިވާ ކަމަށް މޭޔަރު ވިދާޅުވިއެވެ،\n"ހިޔާ ފްލެޓުތަކުގެ ފިނިޝިން މަސައްކަތަށް އަމިއްލައަށް ހަރަދު ކުރަން ޖެހުމުގެ ސަބަބުން ދީފައިވާ ތިން މަސް ދުވަހުގެ ތެރޭގައި ނިންމޭނީ މަދު ބަޔަކަށް، މަދުވެގެން ނުވަ މަސްދުވަސް ފިނިޝިންގް މަސައްކަތަށް ދިނުމަކީ ވަރަށް ގިނަ ރައްޔިތުން އެދެމުން ދާމެއް ކަމުން އެކަމަށް މިއަދު ވަނީ އެޗްޑީސީގައާއި ރައީސް އޮފީހުގައި އެދިފައި" މުއިއްޒް ވިދާޅުވިއެވެ.\nޔާ ފްލެޓަށް ބަދަލުވާން އެތަނުގެ ފިނިޝިން މަސައްކަތް ކުރަމުން ދަނިކޮށް، ކަރަންޓު ފަދަ އެއްވެސް މައްސަލައެއް ދިމާވެއްޖެނަމަ، ފިނިޝިންއަށް ދިން މުއްދަތު އިތުރުކޮށްދޭނެ ކަމަށް ސަރުކާރުން ބުނެއެވެ.\nހައުސިން މިނިސްޓަރު މުހައްމަދު އަސްލަމް ވިދާޅުވާގޮތުން އަދ އެ ފްލެޓްތަކަށް ކަރަންޓު ދިނުމުގެ މަސައްކަތް ނިމިފައެއް ނުވެއެވެ.\nހިޔާ އެއްބަސްވުމުގައި ސޮއި ކުރުން މެދުކަނޑާލައިފި\nޖޫން 20, 2021 16:35\nރައްޔިތުންގެ ހެވާ ލާބަޔަށް މިސަރުކާރުން މަރުހަބާ ކިޔާނެ\nއަ އް ލާ\nޖޫން 20, 2021 16:46\n9 މަހެއް ނޫން!9މަސް 10 އެއް! ބޮޑެތި މުސާރަ ނަގާއިގެން ތިބެ ހިސާބު ނޭގޭތީވެ ހިތާމަ ކުރަން\nޖޫން 20, 2021 18:46\nއެންމެ މުހިންމު ނުކުތާއަކީ މިހާރުވެސް ރަށްޔިތުންނަށް ކޮވިޑާއި ގުޅިގެން ލިބޭ އެއްޗަކުން ދެކޮޅު ނުޖެހިގެންދާއިރު ، ފުލެޓްލިބި އަމިއްލައަށް ހަދަމުންދާއިރު މިހާރު އުޅެމުންދާތަނުގެ ކުއްޔާއެކު ދެހަރަދެއް ހިނގާނެތީ3މަސްދުވަސް އެމަސައްކަތަށް އެކަށީގެން ނުވުން. ސަރުކާރުގެ މިހިރަ ވިސްނުމެއްދޯ! ރަށްފުށު ލޯނު އިހަށް މަޑުޖައްސާފައި އެއްފަހަރާ އާބާދުވާ އެތައް ހާސް މީހުންނަށް ލޯނުލިބޭނެ މަގެއް ފަހިކޮށްދިން ނަމަ ވެސް ކަމެއް ކޮށްދެވުނީސްދޯ؟


SunOnline: COLUMN: Mi Dheveny Kon Dhimaayakah, Kon Manzilakah?\nމި ދެވެނީ ކޮން ދިމާޔަކަށް، ކޮން މަންޒިލަކަށް؟\nއަޙުމަދު މާޖިދު 07 Dec 2021, 07:46\nއިހަކަށް ދުވަހު މީޑިއާއިން ފެނުނު ޚަބަރަކީ މާލޭގެ މަދަރުސާއެއްގައި ކިޔަވަމުން ދިޔަ ދަރިވަރަކު، އޭނާގެ އަމިއްލަ ކޮއްކޮ ވެސް ހިމެނޭ ގޮތުން ފަނަރަ އަންހެން ކުދީން ރޭޕް ކުރިކަމުގެ ޚަބަރެވެ. ސަން އޮންލައިނުގައި ރިޕޯޓު ކޮށްފައި އޮތް ގޮތުން، މި ބިރުވެރި ޖަރީމާތައް ހިންގި ކުއްޖާ ދެއްކި ކަމަށް ބުނާ ވާހަކަތަކެއް ހިމެނޭ ސްކްރީންޝޮޓްތަކެއް މީސްމީޑިއާއަށް ފެތުރިފައި ވާއިރު، އޭނާ ކުރި ކަމަށް ބުނެވޭ ކުށްތަކުގެ ވާހަކައާ އެކު، ބަދުއަޚްލާޤީ އެތައް ވާހަކައެއް އެ ސްކްރީންޝޮޓްތަކުގައި ހިމެނެއެވެ. ކުރުކޮށް ދަންނަވަންޏާ، ހާމަ ވި މަޢުލޫމާތު އިޝާރާތް ކުރަނީ އެ ކުއްޖާ އަކީ އިންސާނީވަންތަކަން މުޅީން ގެއްލުމާ ހަމަޔަށް ގޮސްފައި ވާ ކުއްޖެއް ކަމަށެވެ.\nއޭގެ ދުވަސްކޮޅެއް ކުރީން، ރައްޔިތުންގެ މަޖިލިހޭ ކިޔައިފައި އޮންނަ ތަނުގެ ޖަލްސާއަކަށް ހާޒިރު ވެ، ސިއްހަތާ ބެހޭ ވަޒީރުގެ މަގާމުގައި ހުރި އަހުމަދު ނަސީމު ދިން މައުލޫމާތާއި ދެއްކި ވާހަކަތަކުގައި ބުނެފައި ވާ ގޮތުން، ރާއްޖެއަށް އެތެރެ ކުރާ މަސްތުވާ ތަކެތީގެ ވައްތަރުތައް ވަނީ ވަރަށް ބޮޑަށް އިތުރު ވެފައެވެ. އޭގެ ތެރެއިން ގިނަ ވައްތަރުތައް އަންނަނީ "ދޮން މީހުންގެ ޔޫރަޕުން" ކަން ވެސް ޝައުގުވެރިކަމާ އެކު ފާހަގަ ކޮށްލެވެއެވެ. އެކަން ފާހަގަ ކޮށްލާން މި ޖެހެނީ، ޑިމެގޯގަރީގެ ޝައިޠާނީ އުކުޅުތަކުގެ ތެރެއިން، ބުއްދި އާއި ޟަމީރަށް ފައިން އަރައިފައި، ދިވެހި ޤައުމު ފަނާގެ އަނދިރިކަމަށް ގެންދާން އުޅޭ "ލީޑަރުން" އަޅުގަނޑުމެން "އުޅޭން ވާނީ ދޮން މީހުން އުޅޭ ގޮތަށޭ" ބުނެ އަޑު އިއްވަމުން ދާތީއެވެ. އަހުމަދު ނަސީމުގެ ވާހަކައިގައި ބުނެފައި ވާ ގޮތުން، މަސްތު ވާ ތަކެތީގެ ތެރޭގައި ހިމެނޭ އެންމެ ބިރުވެރި އަދި އެންމެ ނުރައްކައުތެރި އެއް ބާވަތް ކަމަށް ވާ މެތަމްފެޓަމިން ނުވަތަ "މެތު" ދިވެހިރާއްޖެއިން ހިލޭ ލިބެއެވެ. މިއީ ރީތިކޮށް ހުންނަ އިންސާނަކަށް ނަފްސާނީ ގޮތުންނާއި ނުމާއްދީ އެކިއެކި ގޮތްގޮތުން ދޭ ގެއްލުންތަކުގެ އިތުރުން، މީހާގެ މާއްދީ ސޫރަ ވެސް ފުރޭތައެއްގެ ސޫރަޔަށް ބަދަލު ކޮށްލާ ޒަހަރެކެވެ. ނަސީމު ރައްޔިތުންގެ މަޖިލިހާ މި މައުލޫމާތު ހިއްސާ ކުރުމުގެ ދުވަސްކޮޅެއް ކުރީން، ދިވެހިރާއްޖޭގެ އަމިއްލަ ޖަމްޢިއްޔާއެއް ކަމަށް ވާ "ހޭންޑްސް ޓުގެދަރ" ގެ ފަރާތުން އެ މަޖިލިހަށް ވަނީ "ޗޭންޖް އެންޑީއޭ" ގެ ނަމުގައި ޕެޓިޝަނެއް ވެސް ހުށައަޅައިފައެވެ. އެ ޕެޓިޝަނުގައި އެދިފައި ވަނީ، މަސްތު ވާ ތަކެތި ބޭނުން ކުރުން މަދު ކޮށް ހުއްޓުވުމުގެ ޤާނޫނީ ތަންފީޛީ މަސްއޫލިއްޔަތުތައް ޙަވާލު ކުރެވިފައި ވާ ނެޝަނަލް ޑްރަގް އޭޖެންސީ (އެންޑީއޭ) އިޞްލާޙު ކުރުމަށް ޓަކައި އަޅާން ޖެހޭ ފިޔަވަޅުތައް އެޅުމަށެވެ.\nދެން އެހެން ވާހަކައެކެވެ! މި ހިނގާ ޑިސެންބަރު މަހުގެ ފުރަތަމަ ދުވަހު ސަން އޮންލައިނުގައި އޮތް ރިޕޯޓެއްގެ ސުރުޚީ އަކީ "އެއިޑްސް ބަލި ރާއްޖޭގެ ބޮޑު ބަޔަކަށް ފެތުރިދާނޭކަމުގެ ބިރު" މިއެވެ. ހެލްތު ޕްރޮޓެކްޝަން އޭޖެންސީގެ ޕަބްލިކް ހެލްތު ޕްރޮގްރާމް މެނޭޖަރ އަލްފާޟިލް ޢަބްދުލްޙަމީދާ ޙަވާލާ ދީ، ރިޕޯޓުގައި ބުނެފައި ވަނީ، ރާއްޖޭގައި އެޗްއައިވީ އާއި އެއިޑްސް ބަލި ފެތުރުމުގެ އެއް ސަބަބަކީ އެޗްއައިވީ ޖެހިފައި ހުރި މީހެއްގެ ލޭ، ޓެސްޓު ނުކޮށް އެހެން މީހެއްގެ ގަޔަށް އެޅުން ކަމަށެވެ. ދެވަނަ ކަމަކަށް އޭނާ ފާހަގަ ކުރެއްވި ކަމަށް އޮތީ، "ރައްކައުތެރި ނޫން ގޮތުގައި ޖިންސީ ގުޅުން ހިންގުން ނުވަތަ އެއްވެސް ހުރަހަކާ ނުލައި ނޫނީ ހުރަސް ބޭނުން ކުރާން ވާ ގޮތް ނޫން ގޮތަކަށް ބޭނުން" ކޮށްގެން ޖިންސީ ގުޅުން ހިންގުމެވެ. އާދެ، އެކި ގޮތްގޮތަށް ޢިބާރާތް ކުރައްވައިގެން އެޗްޕީއޭގެ އޮފިޝަލް އެ ވިދާޅުވާ ވާހަކައަކީ، ޢިއްފަތްތެރިކަމުގެ ބުރުގާ އެއްލައިލައި، ކީރިތި ﷲ ސުބުޙާނަހޫ ވަތަޢާލާ ޙަރާމް ކުރެއްވި ގޮތްގޮތަށް ފާޙިޝް ޖިންސީ ގުޅުންތައް ހިންގައި ޒިނޭ ކުރާ ވާހަކައެވެ. މިއީ ދެވަނަ ކަމެއްގެ ގޮތުގައި އޭނާ ފާހަގަ ކުރެއްވިޔަސް، އަޅުގަނޑުގެ ވިސްނުމުގެ ނިޔާއަށް ފެންނަ ގޮތުގައި، މިއީ ދިވެހިރާއްޖޭގައި އެޗްއައިވީ އާއި އެއިޑްސް ބަލި ފަތުރާ މައިގަނޑު ސަބަބެވެ. އަދި ކުރިޔަށް އޮތް ތަނުގައި ރާއްޖޭގެ ބޮޑު ބަޔަކަށް އެޗްއައިވީ ފެތުރެންޏާ، އެކަން ވާނީ ވެސް ހޮސްޕިޓަލްތަކުން ލޭ އެޅުމުގެ ތެރޭގައި ކަމަކަށް ނުބެލެވެއެވެ. އެކަން ވިއްޔާ ވާނީ ވެސް، ދުވަހެއް ދުވަހަކަށް އަޅުގަނޑުމެންގެ ތެރޭގައި ޢާއްމު ވަމުންދާ ފާޙިޝް ޢަމަލުތަކުގެ ސަބަބުންނެވެ. ދިވެހީންގެ ދިރިއުޅުމުގެ ވައްޓަފާޅީގެ ބަޔަކަށް ވަމުންދާ ޒިނޭ އާއި ފާޙިޝް ޢަމަލުތަކުގެ ނަތީޖާއެއްގެ ގޮތުންނެވެ. މީޑިއާއިން ފެނުނު ރިޕޯޓެއްގައި، ދިވެހި ކުދީންގެ ތެރެއިން 80 އިންސައްތަ ވަރަކަށް ކުދީން، ޢުމުރުން ސަތާރަ އަހަރު ވުމުގެ ކުރީން، ފުރަތަމަ "ޖިންސީ ތަޖުރިބާ" ކުރާ ކަމަށް ވެސް ލިޔެފައި އޮއްވައި ދާދި ފަހުންފެނުނެވެ.\nމި ވަނީ ކިހިނެއްތޯއެވެ؟\nއަޅުގަނޑުމެންގެ ޅަދަރީންނަށް ހެޔޮ ތަރުބިއްޔަތާއި ހަރުދަނާ ތަޢުލީމު ދިނުމަށް ޓަކައި، ދިވެހި ރައްޔިތުން އަހަރަކު އެތައް ބިލިއަން ރުފިޔާއެއް ހޭދަ ކޮށްގެން މަދަރުސާތަކެއް އެބަ ހިންގައެވެ. ކޮންމެ ކުއްޖަކުހެން، އެ މަދަރުސާތަކުގެ ނިޒާމުގެ ތެރޭގައި އެތައް އަހަރަކު އެބަ ގެންގުޅެވެއެވެ. އެ ތަންތަނުގައި، ވަރުވަރުގެ ޑިގްރީ ފާސްތައް ނަގައިގެން، އެކިއެކި ތަމްރީނު ޕްރޮގްރާމްތައް ހިންގައިގެން، ޤާބިލުކަމުގެ ބެޖު ޖަހައިގެން ތިބި ނާޒިރުންނާއި މުދައްރިސުންނާއި އޮފިޝަލުންތައް އެބަ މަސައްކަތް ކުރެއެވެ. މަސްތު ވާ ތަކެތީގެ މައްސަލަ ޙައްލު ކުރުމަށޭ ކިޔައިފައި އަޅުގަނޑުމެން ފުލުހުންގެ ތެރޭގައި އެކަމަށް ޚާއްޞަ ޑިވިޜަނެއް އުފައްދައިފީމުއެވެ. ތަންފީޛީ ބާރުގެ ތެރޭގައި ނެޝަނަލް ޑްރަގް އޭޖެންސީ އެހެރީއެވެ. މަސްތު ވާ ތަކެތީގެ މައްސަލަ ޙައްލު ކުރުމުގެ ނިޒާމުގެ ބައެއްގެ ގޮތުގައި، ޑްރަގް ކޯޓުގެ ނަމުގައި ޚާއްޞަ ކޯޓެއް އުފައްދައިފީމުއެވެ. މި ނިޒާމަށް ވެސް އަހަރަކު އެތައް މިލިޔަން ރުފިޔާއެއް އެބަ ހޭދަ ކުރެވެއެވެ. އެކަމަކު ނަތީޖާއެއް ނެތެވެ.\nމި ވަނީ ކިހިނެއްތޯއެވެ؟ އަޅުގަނޑުމެންނަށް މި ދެވެނީ ކޮން ދިމާޔަކަށްތޯއެވެ؟ މި ދެވޭ މިޞްރާބުން، މި ހިނގޭ މަގުން ކުރިޔަށް ގޮސް އަޅުގަނޑުމެންނަށް ވާޞިލު ވެވޭނީ ކޮން މަންޒިލަކަށްތޯއެވެ؟ ޖަމާޢަތެއްގެ ގޮތުގައި، މުޖުތަމަޢެއްގެ ގޮތުގައި، ޤައުމެއްގެ ގޮތުގައި، އަޅުގަނޑުމެންގެ މުސްތަޤުބަލާ މެދު އޮތް އުއްމީދަކީ ކޮބައިތޯއެވެ؟\nއަޅުގަނޑުމެންގެ ތެރޭގައި ފެތުރި ޢާއްމު ވަމުން މި ދަނީ އާދައިގެ ގޯސްތަކެއް ނޫނެވެ. މިއީ ވަކިވަކި ފަރުދުންނާއި، މުޅި މުޖުތަމަޢާއި، މުޅި ޤައުމު ބިރުވެރި ހަލާކެއްގެ ތެރެއަށް ބޯކޮޅު ވަތަށް ވައްޓައިލާނޭ ޝައިޠާނީ ބަލިތަކެކެވެ. މިސާލަކަށް، ފަނަރަ އަންހެން ކުދީން ރޭޕް ކުރި ކަމަށް ބުނެވޭ ކުއްޖާގެ މައްސަލައާ މެދު ވިސްނަމާ ހިންގަވާށެވެ! އެއްވެސް ޝައްކެއް ނެތް ގޮތުގައި، އެއީ ވެސް، އަޅުގަނޑުމެންގެ ލޮބުވެތި މާތް ނަބިއްޔާ މުޙައްމަދު ޞައްލަﷲ ޢަލައިހި ވަސައްލަމަ ވިދާޅުވި ފަދައިން، ފިޠުރަތުގެ ސާފުކަންމަތީގައި، މަޢުޞޫމު ކުއްޖެއްގެ ގޮތުގައި ދުނިޔެއަށް އައި ކުއްޖެކެވެ. އެ ކުއްޖެއްގެ މަޢުޞޫމު ހިނިތުންވުންތަކުން، އުފާވެރި ދެމަފިރިއެއްގެ ދިރިއުޅުމަށް އުޖާލާކަން ގެނުވި ކުއްޖެކެވެ. "ސުވަރުގޭގެ ކޮކާލެއް" ކަމުގައި ވި ކުއްޖެކެވެ. ސުވާލަކީ، އެ ކުއްޖާ "ފުރޭތައަކަށް" ބަދަލު ކޮށްލީ ކާކުތޯ، ކޮން ބަޔަކުތޯ، މިއެވެ. އެކަން ވީ ކިހިނެއްތޯ، މިއެވެ. އެކަން ވެގެން ދިޔައީ އަޅުގަނޑުމެންގެ ދިވެހި މުޖުތަމަޢުގައެވެ. އެ ކުއްޖާ ކިޔަވަމުން ދިޔައީ އަޅުގަނޑުމެންގެ މަދަރުސާތަކުގައެވެ. އެ ކުއްޖާ ކިޔައިފައި ވަނީ އަޅުގަނޑުމެން އޭނާ ކިޔާން ދިން ފޮތްތަކެވެ. އޭނާ ބެލީ އަޅުގަނޑުމެން އޭނާ ބަލާން ހޯދައިދިން ކާޓޫނުތަކާއި ފިލްމުތަކެވެ. އޭނާ މުނިފޫހި ފިލުވައި އުޅުނީ އަޅުގަނޑުމެން ހޯދައިދިން "އެމްޓީވީ" ބަލައިގެންނެވެ. ދެން، އޭނާ އިންޓަރނެޓުން ބެލިއްޔާ ބެލި އެއްޗަކާއި، ކީ ނަމަ ކީ އެއްޗެއްސެއް ކިޔައިފައި ވަނީ، އަޅުގަނޑުމެން އޭނާޔަށް ދިން ފޯނާއި އިންޓަރނެޓުގެ ބޭނުން ކޮށްގެންނެވެ. މަޢުޞޫމު ކުއްޖަކު، ފުރޭތަޔަކަށް ބަދަލުވުމުގެ ފައްތަރުމައްޗަށް ދާން ޖެހުނީ ކީއްވެގެންތޯ މި ސުވާލުގެ މައްޗަށް، މި ނުކުތާތަކުގެ އަލީގައި ވިސްނަމާތޯއެވެ؟ މި ކަންކަމާ މެދު އަޅުގަނޑުމެން ޤައުމީ ފެންވަރުގައި ވިސްނާނީ ކިހައި ވަރެއް ވީމާތޯއެވެ؟ ދިވެހި ކިތައް ކުޑަކުދީން، މަޢުޞޫމުކަން ގެއްލި، ފުރޭތަތަކަކަށް ބަދަލު ވާފަހުންތޯއެވެ؟\nމަސްތު ވާ ތަކެތީގެ މައްސަލައާ ބެހޭގޮތުން، ދާދި ފަހުން ސިޔާސީ ބެއިފުޅެއް ކަމަށް ވާ އަލްފާޟިލް ޢުމަރު ނަޞީރު ވިދާޅުވެފައި ވަނީ، އެ މައްސަލަ ޙައްލު ކުރުމަށް ޓަކައި އޮތް މަގަކީ އިސްލާމީ ޝަރީޢަތުގެ މައްޗަށް ބިނާ ވެފައި ވާ މޮޑެލެއް ރާއްޖެއަށް ތަޢާރަފު ކުރުން ކަމުގައެވެ. މިކަމާ ބެހޭގޮތުން ޢުމަރު ދައްކަވައިފައި ވާ ވާހަކަތައް ވަރަށް ރަނގަޅުކަން އަޅުގަނޑު ފާހަގަ ކުރަމެވެ. ހުޅަނގުގެ ޤައުމުތަކަކީ ދުނިޔޭގެ އެންމެ މުއްސަނދި ޤައުމުތަކެވެ. އެންމެ "ތަޢުލީމީ" މުޖުތަމަޢުތަކެވެ. ފަންނީ ޤާބިލިއްޔަތު އެންމެ ރަނގަޅު ޤައުމުތަކެވެ. އެންމެ ވަރުގަދަ މުއައްސަސާތަކާއި އިދާރާތައް ހުރި ޤައުމުތަކެވެ. މި ބާވަތުގެ ކަންކަމަށް ބޭނުން ވާ ވަސީލަތްތަކުގެ ގޮތުން އެންމެ ތަނަވަސް ޤައުމުތަކެވެ. ނަމަވެސް އެއިން އެއްވެސް ޤައުމަކަށް މަސްތު ވާ ތަކެތީގެ މައްސަލަ ޙައްލެއް ނުކުރެވުނެވެ. ފާޙިޝްކަމުގެ މައްސަލަ ޙައްލެއް ނުކުރެވުނެވެ. ކުށުގެ މައްސަލަ ޙައްލެއް ނުކުރެވުނެވެ. ޕޯރނޯގްރަފީގެ މައްސަލަ ޙައްލެއް ނުކުރެވުނެވެ. ހަށި ވިއްކުމުގެ މައްސަލަ ޙައްލެއް ނުކުރެވުނެވެ. އެމީހުން އަޅާ އެއްވެސް ފިޔަވަޅަކުން މި ކަންކަން ޙައްލު ނުވުމުން، ދެން ހަދާ ގޮތަކީ، ޤާނޫނުތަކުގައި އެކަން މަނާ ކުރުން ނިމުމަކަށް ގެނެސް، އެ ކަންކަމަކީ ކުށް ނޫން ކަމަށް، އަދި މައްސަލަތައް ނޫން ކަމަށް ފޮތުގައި ލިޔެލަނީއެވެ. އެއިރުން މައްސަލަ "ޙައްލު" ވީތާއެވެ! ކޮންމެއަކަސް، އަލްފާޟިލް ޢުމަރު ނަޞީރު އެ ވިދާޅުވީ ވަރަށް ބޮޑު ޙަޤީޤަތެކެވެ. މި ދެންނެވި މައްސަލަތަކުގެ ތެރެއިން އެއްވެސް މައްސަލައަކަށް، މާތް ވެގެން ވާ އިސްލާމް ދީނުގެ ރޫޙާނީ، އަޚްލާޤީ، އަދި ފިކުރީ ފަރުވާއިން މެނުވީ ޝިފާއެއް ނެތެވެ.\nއަޅުގަނޑުމެންގެ ދަރީން ގޭމް އޮފް ތްރޯންސް ބަލާހައި ހިނދަކު، އެމެރިކާގެ ޕޯރނޯގްރަފީގެ ނަފްސާނީ އަޅުވެތިކަމުގައި ޖެހިފައި ތިބިހައި ހިނދަކު، ހުޅަނގުގެ ކޮންސިޔުމަރިސްޓް އިޤްތިޞާދުގެ މަގަށް ތަރުބިއްޔަތު ކުރެވެމުން ދާހައި ހިނދަކު، ހުޅަނގުގެ ވީޑިއޯ ގޭމުތަކާއި ހުޅަނގުގެ ކާޓޫނުތަކާއި ފިލްމުތަކާއި ހުޅަނގުގެ "ކުޑަކުދީންގެ އަދަބިއްޔާތުން" އެކުދީންގެ މުނިފޫހި ފިލުވުމުގެ ކަންކަން ކުރެވޭހައި ހިނދަކު، ހުޅަނގުގެ މިޔުޒިކާއި ޖަސްޓިން ބީބަރ އާއި މައިލީ ސައިރަސް ފަދަ ޝައިޠާނުންނަކީ "ރޯލް މޮޑެލުން" ކަމަށް އެކުދީންނަށް ބުނެދެވޭހައި ހިނދަކު، މި ދެންނެވި ނުބައިތަކުން އެކުދީން މިންޖެއް ނުވާނެއެވެ. އަޅުގަނޑުމެންގެ މުޖުތަމަޢުގެ ހުރަހަށާއި ދިގަށް ފެތުރިފައި ވާ މި ބިރުވެރި ވަބާތަކަށް ވަގުތުން ހުއްޓުމެއް ނުގެނެވިއްޖެއްޔާ، ދިވެހި ޤައުމުގެ މުސްތަޤުބަލް އޮތީ ބިރުވެރި އަދި ހިތްދަތި ފަނާއެއްގެ ތެރޭގައެވެ. ދެ ދުނިޔެ ގެއްލިގެން ބަރުބާދު ވެގެން ދާ ޤައުމަކަށް އަޅުގަނޑުމެން ވުން އޮތީ ދާދި ގާތުގައެވެ.


Male' rayyithunge binkolhu ehen bayakuvanee Feyriganefai: Andhun hussain\nމާލޭ ރައްޔިތުންގެ ބިންކޮޅު އެހެން ބަޔަކުވަނީ ފޭރިގަނެފައިި: އަނދުން ހުސެއިން\nހެންވޭރު ދެކުނު ދާއިރާގެ މެމްބަރު ހުސެއިން ޝަމީމް / ފޮޓޯ: ރައްޔިތުންގެ މަޖިލިސް\nމާލެއަށް ދިމާވެފައިވާ މައްސަލައަކީ ފަލަސްތީނުގެެ ރައްޔިތުން އަތުން އެމީހުންގެ ބިންތައް އެހެން ބަޔަކު ފޭރިގަނެފައިވާ ފަދަ މައްސަަލައެއް ގޮތައް ރައްޔިތުންގެ މަޖިލީހުގެ ހެންވޭރު ދެކުނު ދާއިރާގެ މެންބަރު(އަނދުން ހުސެއިންް) ސިފަކުރައްވައިފިއެވެ.\nރާއްޖެޓީވީގެ ފަލަސުރުޚީ ޕްރޮގުރާމުގައި ރޭ ވާހަކަ ދައްކަމުން ހުސެއިން ޝަހީމް ވިދާޅުވީ، މާލޭގެ ރައްޔިތުންނަށް ގްރޭޓަރ އިންޑަސްޓްރިއަލް ޒޯނުން ބިންދޭން ޖެހޭ ކަމަށެވެ. އަދި ރައީސް ސޯލިހު އެކަން ފުއްދަވާނެ ކަމުގެ ފުރިހަމަ ޔަޤީންކަން އެބައޮތް ކަމަށް ހުސެއިން ވިދާޅުވިއެވެ.\nހުސެއިން ޝާހީމް ވިދާޅުވީ، ކޮންމެ ސަރުކާރުންވެސް މާލޭގެ ބިން ހިއްކުމަށް ފަހު ރަށްރަށުން މީހުން ގެނެސް މާލޭގައި ވަޒަންވެރިވުމުން މާލޭގެ ރައްޔިތުން ބިންކޮޅެއްވެސް ނުލިބޭ ކަމަށެވެ.\nހުސެއިން ޝަހީމް މިހެން ވިދާޅުވެފައިވާއިރު، މީގެ ކުރިން އޭނާ ވިދާޅުވެފައިވަނީ މާލޭ މީހުންނަށްވުރެ އަތޮޅުތެރޭގެ މީހުންނަށް ރަނގަޅު ގޮތްތައް ވާންޖެހޭ ކަމަށާއި، އަބަދުވެސް މަޖިލީހުގައި ދެކެވެމުން އަންނަނީ މާލޭ މީހުންނަށް ވާނެ މޮޅު ގޮތްތަކުގެ ވާހަކަ ކަމަށެވެ. ނަމަވެސް މާލޭ މީހުންނަށް މޮޅު ގޮތްތައް ވާކަށް ނުޖެހޭ ކަމަށް ޝަހީމް ވިދާޅުވިއެވެ.\nކުރީގެ ރައީސް ނަޝީދުގެ ސަރުކާރުގައި ބޯހިޔާވަހިކަން ފޯރުކޮށްދިނުމަށް ފެށި ވެށިފަހި މާލެ ޕްރޮގުރާމުގެ ދަށުން މާލެއިން ކުދި ބިންކޮޅު ދޫކޮށްލާފައިވާ ފަރާތްތަކަށް، ހުޅުމާލެއިން ގޯތި ދިނުމަށް އެމްޑީޕީން ވަނީ ދާދި ފަހުން އެޗްޑީސީގައި އެދިފައެވެ. އެމްޑީޕިން އެދިފައިވާ ގޮތަށް އޭރު ބިން ދޫކޮށްލި މީހުންގެ ތެރެއިން ފަހުން ގޯތިދޭނެ ކަމަށް ލިޔުން ޙަވާލުކޮށްފައިވާ ފަރާތްތަކަށް ވަރަށް އަވަހަށް ބިން ލިބިގެންދާނެކަން ޝަހީމް ވިދާޅުވިއެވެ.


Current Kandaalumun Addu Gina Rayyithun Picnic ah - Vaguthu\nކަރަންޓް ކަނޑާލުމުން އައްޑޫ ގިނަ ރައްޔިތުން ޕިކްނިކަށް\n11 މަސް ކުރިން ( ސެޕްޓެމްބަރު 14, 2019 )\nއައްޑޫގެ ގުޅިފައިވާ ރަށްތަކުން ކަރަންޓް ކަނޑާލުމުން މި ރަށްރަށުގެ ރައްޔިތުން ޕިކްނިކް ގޮސްފިއެވެ.\nއައްޑޫގެ ގުޅިފައިވާ ރަށްތަކުން ކަރަންޓް ކަނޑާފައިވަނީ މީގެ ފަސް ދުވަސް ކުރިން ނޯޓިސް ދީފައެވެ. މިދިޔަ އާދީއްތަ ދުވަހު އައްޑޫގެ ގުޅިފައިވާ ރަށްތަކުން ވަނީ ހަ ގަޑިއިރަށް ކަރަންޓް ކެނޑިގެން ގޮސްފައެވެ. މައުލޫމާތު ލިބިފައިވާ ގޮތުން އައްޑޫއަށް ކަރަންޓް ފޯރުކޮށްދެމުން އަންނަ އިންޖީނުގޭގެ ކޭބަލް ނެޓްވޯކް ރަނގަޅު ކުރުމަށްފަހު މިހާރު ވަނީ މި3ރަށަށް ކަރަންޓް ދީފައެވެ.\nއައްޑޫގެ ގުޅިފައިވާ ރަށްރަށުން ކަރަންޓް ކަނޑާލަން ނޯޓިސް ދީފައިވަނީ ހެނދުނު 9:00 އިން 16:00 އަށެވެ. އެހެން ނަމަވެސް މެންދުރު 12:50 ހާއިރު ވަނީ ކަރަންޓް ފޯރުކޮށްދީފައެވެ.\nކަރަންޓް ކަނޑާލަން ނިންމުމާ ގުޅިގެން ގިނަ ފަރާތްތަކުން ވަނީ މިއަދު ޕިކްނިކް ގޮސްފައެވެ. އައްޑުގައި އާންމު ގޮތެއްގައި ރައްޔިތުން ޕިކްނިކް ދާ ސަރަހައްދު ކަމަށްވާ ހަންކެޑެ މިއަދު ވަނީ ފުރިފައެވެ. ދަތުރުގައި ތިބި ގިނަ ފަރާތްތަކުން ބުނެފައިވަނީ ގޭގައި ކަރަންޓް ނެތި ތިބިމުގެ އެއްވެސް ބޭނުމެއް ނެތް ކަމުގައެވެ.\nމިދިޔަ އާދީއްތަ ދުވަހު ކަރަންޓް ކަނޑައިގެން ދިޔަ ގޮތަށް މި ރަށްރަށަށް ކަރަންޓް ލިބިފައިވަނީ މެންދަމު2ޖަހަން ކައިރިވެފައިވަނިކޮންނެވެ. މިކަމުގެ ސަބަބުން ބައެއް ރައްޔިތުންވަނީ ކުނާ ފަދަ ތަކެތި ހިފައިގެން މަގުމަތީގައި ނިދާފައެވެ.\nހިތަދޫ އިން ފައްސިވި ބިދޭސީ މީހާއާ ކޮންޓެކްޓްވި މީހުންގެ ސުންކު ނައްސި\nރޭޕް ކުރި މައްސަލައިގައި އައްޑޫން ހައްޔަރު ކުރި ދެ މީހުންގެ ބަންދަށް 15 ދުވަސް\nސެޕްޓެމްބަރު 14, 2019 15:57\nސެޕްޓެމްބަރު 14, 2019 17:10


Cancer In Salaamaiy Vumahtakai Mikankan Kurun Huhtaalaa - Vaguthu\nކެންސަރުން ސަލާމަތް ވުމަށްޓަކައި މިކަންކަން ކުރުން ހުއްޓާލާ!\nކެންސަރަކީ ރާއްޖޭގައި ވެސް މިހާރު ވަރަށް ބޮޑަށް އިތުރުވެފައިވާ ބައްޔެކެވެ. ތަޖުރިބާކާރުން ވިދާޅުވާ ގޮތުގައި ކެންސަރު ޖެހުމުގައި އެންމެ އިސް ދައުރެއް އަދާކުރަނީ ދިރިއުޅުމުގެ އާދަތަކެވެ. ކެންސަރު ޖެހުމަށް މަގުފަހިވާ ކަންކަމާއި ދުރުވުމަކީ ކޮންމެެހެން ކުރަން ޖެހިފައިވާ ކަމެކެވެ.\nއެހެންކަމުން މިލިޔުމުގައި މިގެނެސްދެނީ ތަޖުރިބާކާރުންގެ ނަޒަރުގައި ކެންސަރު ޖެހުމަށް މެދުވެރިވާ ބައެއް ކަންކަމެވެ.\nގިނައިން ފޮނި އެއްޗެހި ނުވަތަ ހަކުރު ކެއުމަކީ ހަމައެކަނި ހަކުރު ބަލި ޖެހުމަށް މަގުފަހިވާ ކަމެއް ނޫނެވެ. ގިނައިން ހަކުރު ކެއުމުގެ ސަބަބުން ހަށިގަނޑުގެ ތެރޭގައި ހުންނަ ސެލްތަކަށް ގެއްލުން ލިބި ކެންސަރަށް މަގުފަހިވެއެވެ.\nމިދިޔަ އޮކްޓޯބަރ މަހު އާންމު ކޮށްފައިވާ ދިރާސާ އަކުން ދައްކާ ގޮތުގައި ހަކުރު ހަށިގަނޑުގެ ތެރޭގައި ގިނަ ވުމުގެ ސަބަބުން ހަށިގަނޑުގައި ޓިއުމަރު އުފެދުމަށް މަގުފަހިވެއެވެ.\nބަންދުކޮށްފައި ހުންނަ ކާބޯތަކެތި\nއެއްވެސް ކާއެއްޗެއް ޕްލާސްޓިކް ކޮތަޅެއްގައި ބަންދުކޮށްފައި ހުރިނަމަ އެއެއްޗެއް ކެއުން އެއީ ރައްކާތެރި ނޫން ކަމަށް ތަޖުރިބާކާރުން ބުނެއެވެ. ފްރާންސްގެ ސައިންސްވެރިން ވަރަށް ފަހުން ކޮށްފައިވާ ދިރާސާ އަކުން ދައްކާ ގޮތުގައި ޕްލާސްޓިކް ޕެކެޓްތަކުގައި ބަންދުކޮށްފައި ހުންނަ ކާބޯތަކެތިން ކެންސަރަށް މަގުފަހިވެއެވެ.\nއެއްވެސް ޝައްކެއް ނެތް މިންވަރަށް ޔަގީން ވެފައިވާ ގޮތުގައި ސިނގިރޭޓްގައި ކެންސަރަށް މަގުފަހި ކުރުވާ 70 މާއްދާއެއް ހިމެނެއެވެ. ސިނގިރޭޓް ބުއިމަކީ ނުރައްކާތެރި އެތައް ކެންސަރަކަށް މަގުފަހިވާ ކަމެކެވެ.\nތަފާތު ކެމިކަލްތަކުގެ އަސަރު ކުރުން\nމަސައްކަތުގެ މާހައުލުގައި އެކަށީގެންވާ ރައްކާތެރި ކަމުގެ ފިޔަވަޅު ނޭޅުމަކީ ވެސް ކެންސަރަށް މަގުފަހިވާ ކަމެކެވެ.\nހާއްސަކޮށް އެލްމިނިއަމްގެ މަސައްކަތް ކުރާ މީހުންނާއި ދަވާދު ނުވަތަ ކުލައިގެ ތަފާތު މަސައްކަތްތައް ކުރާ މީހުންނާއި ހެއާ ޑްރެސަރުން ކޮންމެ ދުވަހަކު ޑައީގައި އަތްލާ އުޅޭނަމަ ކެންސަރުގެ ނުރައްކާ ބޮޑެވެ.\nއެމެރިކާގެ ނޭޝަނަލް ކެންސާ އިންސްޓިއުޓް އިން ބުނާ ގޮތުގައި ބަނގުރަލަކީ ކެންސަރަށް އެންމެ ބޮޑަށް މަގުފަހި ކުރުވާ އެކައްޗެވެ. ބަނގުރަލުގެ ސަބަބުން ކެންސަރަށް މަގުފަހިވުމުގެ އިތުރުން އަވަހަށް ކެންސަރު ހަށިގަނޑުގެ ތެރެއަށް ފެތުރިގެން ދިއުމަށް ވެސް ބަނގުރަލުގެ ސަބަބުން މަގުފަހިވެއެވެ.\nދުނިޔޭގެ ސިއްހަތާއި ބެހޭ ޖަމިއްޔާ އިން ބުނެފައިވާ ގޮތުގައި ސޮސެޖަކީ ކެންސަރަށް މަގުފަހިކުރުވާ އެއްޗެކެވެ. އެއީ ސޮސެޖް ތައްޔާރު ކުރާ ގޮތާއި ސޮސެޖް ތައްޔާރު ކުރުމުގައި ބޭނުން ކޮށްފައިވާ މާއްދާތަކުގެ ސަބަބުންނެވެ.\nއާއިލާ އިން ވާރުތަވަމުން އަންނަ ޖީންއެއްގެ ސަބަބުން ވެސް ކެންސަރު ޖެހުމުގެ5އިިންސައްތަ އާއި 10 އިންސައްތައިގެ ފުރުސަތެއް އޮވެއެވެ. އެހެންކަމުން އާއިލާގެ އެއްވެސް މެންބަރަކަށް ކެންސަރު ޖެހިފައިވާ ނަމަ ޤަވައިދުން ކެންސަރަށް ސްކްރީން ކުރުމަކީ ވަރަށް މުހިންމު ކަމެކެވެ.\nކުޑަ ކުދިން ކިހާއިރަކު ނިދަން ޖެހޭ؟\nދަނބު: ފަތާއި ތޮށިވެސް އެހާ ފައިދާ ބޮޑު\nމުހިންމީ ކާ އެއްޗެހިތަ؟ ނޫނީ ކާ ވަގުތުތަ؟\nއޭޕްރީލް 1, 2018 11:41\nޙަހަހަހާ ބަލަ ވަގުތު ކިހިނެއް ވަކި ކެންސަރުން ސަލާމަތް ވާށޭ ކިޔާފަ ބަނޑު އަޅާ ވިހައި މަންމަ އާއި ލިބުނު ބައްޕަ އާއި އެއްބަނޑު، ތިމާގެ އައުލާދުންނާއި ދުރުވެވޭނީ. ރިޕޯރޓްތައް ލިޔާއިރު މިމުޖުތަމައު އާއި އަހަރަމެންގެ ދީނާށް ފެތޭ ގޮަތައް ލިޔުމުން އެކިޔާ މީހަކަށް އޭގެ އޮތް އެއްޗެއް ޤަބޫލުކުރަންވެސް ފަސޭހަވާނެ، ހުޅަނގުން އެމީހުންގެ ވައްޓަފާޅިއަށް ފެތޭގޮަތަށް ކޮށްފައި ހުންނަ ދިރާސާތައް ލަފުޒުން ލަފުޒައް ނުޖަހާ.\nއޭޕްރީލް 1, 2018 11:57\nއޭޕްރީލް 4, 2018 13:56\nމާތްﷲ ހެޔޮރަޙުމަތް ލައްވަވާށި


Kunfuni thakun syringe ge agu bodu kurumun Brazil ge raees koafaa vejje - Hali News\nކުންފުނިތަކުން ސިރިންޖުގެ އަގު ބޮޑުކުރުމުން ބްރެޒިލްގެ ރައީސް ކޯފާ ވެއްޖެ\n07 January 2021, 00:18\nބްރެޒިލްގައި ސިރިންޖް އުފައްދާ ކުންފުނިތަކުން ކުއްލިއަކަށް ސިރިންޖުގެ އަގު ބޮޑުކުރުމުން އެގައުމުގެ ރައީސް ޖައިރް ބޮލްސޮނާރޯ ކުންފުނިތަކަށް ވަރަށް ބޮޑަށް ނުރުހުން ފާޅުކުރައްވައިފިއެވެ.\nބްރެޒިލްގެ ކުންފުނިތަކުން ސިރިންޖުގެ އަގު ކުއްލިއަކަށް ބޮޑުކުރީ، ސިރިންޖު ގަންނަން ބްރެޒިލް ސަރުކާރުގެ ހެލްތު މިނިސްޓްރީން ޝައުގުވެރިކަން ފާޅުކުރުމާ ގުޅިގެންނެވެ.\nބްރެޒިލް ސަރުކާރުގެ ހެލްތު މިނިސްޓްރީން ސިރިންޖް ގަންނަން ޝައުގުވެރިކަން ފާޅުކުރީ، ނީލަން މެދުވެރިކޮށް އެތައްމިލިއަން ސިރިންޖު ގަތުމަށް ކުރި މަސައްކަތް ނާކާމިޔާބުވުމާ ގުޅިގެންނެވެ.\nއޮންލައިން އޮކްޝަނެއް މެދުވެރިކޮށް 331 މިލިއަން ސިރިންޖް ގަތުމަށް ކުރި މަސައްކަތުގައި ބްރެޒިލް ސަރުކާރަށް ގަނެވުނީ އެންމެ 8 މިލިއަން ސިރިންޖެވެ.\nސަރުކާރުން މިކަން ހާމަކުރުމާއެކު، ސިރިންޖު އުފައްދާ ކުންފުނިތަކުން ކުއްލިއަކަށް އޭގެ އަގު ބޮޑުކުރުމުން ބްރެޒިލްގެ ރައީސް ބޮލްސޮނާރޯވަނީ ކުންފުނިތަކަށް ނުރުހުން ފާޅުކުރައްވާފައެވެ.\nސޯޝަލް މީޑިއާ މެދުވެރިކޮށް ބްރެޒިލްގެ ރައީސް ވިދާޅުވީ، ކުންފުނިތަކުން ކުރިން ސިރިންޖު ވިއްކި އަގަށް އަގުތައް ތިރި ނުވަނީސް ސިރިންޖު ނުގަތުމަށް މިހާރު ސަރުކާރުން ނިންމާފައިވާ ކަމަށެވެ.\nބްރެޒިލްގައި ސިރިންޖު އުފައްދާ މައި3ކުންފުނީގެ ވެރިން އަންގާރަދުވަހުވަނީ، ރައީސް ބޮލްސޮނާރޯއާ ބައްދަލުވެސް ކުރައްވާފައެވެ.\nއަދި ބްރެޒިލްގައި ކޮވިޑް-19 ވެކްސިން ދިނުމުގެ ޕްރޮގްރާމް ފެށުމަށް ބޭނުންވާ ސިރިންޖުގެ ތެރެއިން ކޮންމެ ކުންފުންޏަކުން 10 މިލިއަން ސިރިންޖާއި އޭގެ ކަށި ފޯރުކޮށްދިނުމަށްވަނީ އެއްބަސްވެފައެވެ.\nހުސްވި އަހަރު ނޮވެމްބަރު 29 ވަނަ ދުވަހު ބްރެޒިލް ސަރުކާރުގެ ހެލްތު މިނިސްޓްރީން ހުޅުވާލި ޓެންޑަރުގައި ހުށަހަޅާފައިވަނީ ސިރިންޖެއް، ބްރެޒިލްގެ 13 ރުފިޔާ މަގުން ގަތުމަށެވެ. ނަމަވެސް، ސިރިންޖު އުފައްދާ ކުންފުނިތަކުން ބޭނުންވަނީ 22 ރުފިޔާއާއި 48 ރުފިޔާއާ ދެމެދުގެ އަގަކަށް ވިއްކުމަށެވެ.\nސިރިންޖާއި އޭގެ ކަށި ފޯރުކޮށްދޭން ކުންފުނިތަކުން އެއްބަސްވި ނަމަވެސް، ސިރިންޖުގެ އަގާމެދު ސަރުކާރާއި ކުންފުނިތައް އެއްބަސްވުމަކަށް ނާދެއެވެ.\nބްރެޒިލް ސަރުކާރުގެ މެޑިކަލް ސަޕްލައި އެންޑް އިކްއިޕްމަންޓްސް ގްރޫޕްގެ ވެރިޔާ ޕައުލޯ އެންރީކޭ ފްރެކާރޯ ވިދާޅުވީ، ސިރިންޖު ގަތުމަށް ދެވަނަ ޓެންޑަރެއް ހުޅުވާލަން ސަރުކާރުން މިހާރު ނިންމާފައިވާ ކަމަށެވެ. އަދި ބާޒާރުގެ އަގުތަކަށް ސިރިންޖުގެ އަގުތައް ފައްތަން ވެސް ބޭނުންވާ ކަމަށް ވިދާޅުވިއެވެ.\nބްރެޒިލްއަކީ، އެމެރިކާ ފިޔަވައި ކޮވިޑް-19 ބަލީގައި އެންމެ ގިނަމީހުން މަރުވެފައިވާ ގައުމެވެ. އަދި ދުނިޔޭގައި ބަލީގެ ހާލަތު ތިންވަނައަށް އެންމެ ގޯސްވެފައިވާ ގައުމުވެސް މެއެވެ.\nބްރެޒިލްގެ ރައީސް ޖައިރް ބޮލްސޮނާރޯ ވިދާޅުވީ، ވެކްސިން ދޭން ފެށުމަށް ބޭނުންވާ ވެކްސިން މިހާރު ސްޓޭޓްތަކަށް އެކަށީގެންވާ ވަރަށް ލިބިފައިވާ ކަމަށެވެ. އަދި މިމަހުގެ ފަހުކޮޅު ވެކްސިންދޭން ފެށޭނެ ކަމަށްވެސް ވިދާޅުވިއެވެ.\nއިތުރު ލިޔުންތައް ބްރެޒިލް ކޮރޯނާ ވައިރަަސް


ސްޓްރެސް - ވިކިޕީޑިއާ\nސްޓްރެސް އަކީ ހަގީގަތުގައި ހިތަށާއި ސިކުނޑިއަށް ކަންބޮޑުވެގެން ކުރާ ބާރެވެ. މިއީ ހާސްވެ ކަންބޮޑުވުން އެކަންޏެން ނޫނެވެ ފިކުރު ބޮޑުވެ ހިތަށް ތަދުވެ ނަފްސަށް ކުރާ ބާރެކެވެ. މިސާލަކަށް ހަނި ގޯޅިއެއްގެ ތެރެއިން ރޭގަނޑު އަނދިރިކަމުގެ ތެރޭގައި ހިނގައިފައި ދަނިކޮށް އަދިރީގެ ތެރޭގައި ހުރި މީހަކު ފެނިއްޖެއެވެ. އެއީ ކަޓަރު އަލައި، އަތުގައި ހުރި އެއްޗެއް އަތުލަން ހުރި މީހެއް ބާވައެވެ؟\nހަމަވަގުތުންން އޮޓަމެޓިކުން ތިމާގެ ހަށިގަނޑު ސަމާލުކަމަށް ގެނެސްދޭނެ ބިރުވެރިކަމެއް ހިތަށް ވަނީއެވެ. ހިއްސުތައް ހޭލައްވައިލީއެވެ. ލޭގެ ތެރެއަށް ހޯމޯންސްތައް އިތުރުވެގެން ދަނީއެވެ. ނަތީޖާއެއގެ ގޮތުން ފުންކޮށް ނޭވާލާން ޖެހެއެވެ. ހިތް ހިނގުން އަވަސް ވެއެވެ. މުޅިމީހާ ކައްޓެންހެން ހަރުވެދެއެވެ. އެއީ އެމީހަކު ހަމއލާ ދީފިނަމަ ދިފާއުވުމަށެވެ. ނޫނީ އެމީހެއްގެ ފަރާތުން ސަލާމަތްވުމަށް އައިކޮޅަށް ދުއްވައިގަތުމަށެވެ.\nތިމާއަށް އިހްސާސްވި ބިރުވެރިކަމަށް ހަށިގަނޑު ތައްޔާރު ކުރީއެވެ. ބިރުން ސަލާމަތް ވުމަށެވެ. މިދެންނެވުނީ ތައްކޮޅެއް ކަންތައް ބޮޑު ހާދިސާއަކަށް ވެދާނެއެވެ. އެހެން ނަމަވެސް ކޮންމެވެސް ހިތްބިރަކުން ނުވަތަ ކަންބޮޑުވުމަކުން ސަލާމަތްވުމަށް ތައްޔާރަށް ހުންނަށް ޖެހުމަކީ ބައެއް މީހުންނަށް ކޮންމެ ދުވަހެއްގެ ދިރިއުޅުމުގެ ބައެއްކަމުގައި ވެފައި ވެއވެ. މިސަމާލުވާ ސަމާލުވުމަކީ މުޅިއަކުން ގޯސްކަމެއް ނޫނެވެ. ނުރައްކަލަކަށް ސަމާލުވުމަކީ ތަބީއީ ކަމެކެވެ. ދުއވާ އެއްޗިހި ގިނަ މަގެއް ހުރަސްކުރަން ޖެހުނަސް ސަމާލުވާން ޖެހޭތާއެވެ.\nބައެއްފަހަރަށް ވާގޮތަކީ މިބރުވެރިކަމުން ސަލާމަތްވާނެ ގޮތެއްނޭގި ބައެއް މީހުންނަށް އަބަދު ކަންބޮޑުވެފައި ހުންނާން ޖެހެނީއެވެ. އެކަން އެވަނި "ޑިސްޓްރެސް" އަކަށެވެ. (ފުރާނަ ސަލާމަތް ކޮންދިނުމުގެ އާދޭހުގެ ހާލަތަކަށެވެ.) އަބަދު ލޯލިތައް ކޮޅަށް ޖެހިފައި ހުންނަ ކަހަލަ ބިރުގަތުމެއްގައި ހުނަނަށް ޖެހުމަކީ ހަށިގަނޑަށް ބާރު ބޮޑުވާނެކަމެވެ. އަބަދު ކުން ހޯދަން އުޅޭ މީހުން ތިބި އޮފީހެއްގައި އުޅެން ޖެހުމަކީ ބައްޔަކަށް ވެދާނެއެވެ. އެފަދަ މާހައުލެއްގައި އުޅުމަކީވެސް ބައޔަކަށް ވެދާނެއެވެ. މިހެންވުމުން ކުދިކުދި ކަންތަކާއި ރުޅި އާދެވޭނއެވެ. ފިކުރުބޮޑުވެ ހިތަށް ބާރު ބޮޑުވެފައި ހުންނަ ހުރުމުގެ ސަބަބުން ލޭ މައްޗައް ދާނެއެވެ. ނަތިޖާއެއްގެ ގޮތުން ހިތަށާއި ހަށިގަނޑަށް ގެއްލުން ލިބެމުން ދާނެއެވެ.\nތިޔައީ ސްޓްރެސްގައި އުޅޭ މީހެއްކަން ވިސްނިއްޖެނަމަ ފުރަތަމަ ކަމަކީ ކަން ބޮޑު ނުވުމެވެ. ހަމަޖެހިލުމެވެ. ސްޓްރެސް ނައްތާލެވިދާނެ ގޮތްތައް އެބަހުއްޓެވެ.\nލިޔުމުގައި މިއޮންނަ ނިޝާންތަކުން ބައެއް ނިޝާންތަކަށް އެއްބަސް ވެވިއްޖެނަމަ ތިޔައީ ސްޓްރެސް ހުރި މީހަކަށް ވުން ގާތެވެ. ނޫނީ ތިޔަ އުޅެވެނީ މާބުރަކޮށެވެ. ނޫނީ ތިޔައީ ގޮންޖެހުންތަކާއި ކުރިމަތިލާ ހިތްވާ މީހަކީމުއެވެ. މިއީ " އޭ ޓައިޕް " މީހުންނެވެ. މީގެ އަނއް ވައްތަރަކީ " ބީ ޓައިޕް " މީހުންނެވެ. އެއީ ކަންފަސޭހަ ކޮންމެ ގޮތެއް ވަރިހަމަ މީހުންނެވެ. ބީ ޓައިޕް މީހުން ތިބޭނީ ހަމަޖެހިލައިގެންނެވެ. ކޮންމެފަދަ ކަމެއް ދިމާވިޔަސް ހާހެއް ނުވާނެއެވެ. ކޮންމެ މީހަކީވެސް މިދެވައްތަރުންކުރެ އެއްވައްތަރެއްގެ މީހެކޭ ބުނުމަކީ ހަގީގަތަކަށް ނުވާނެއެވެ. ސަބަބަކީ މިދެވައްތަރުގެ ތެރެއިން ކޮންމެ ވައްތަރެއްގެވެސް ބަޔެއް ހިމެނޭނެތީއެވެ. ބަލަންވީ އުޅޭއުޅުން ބަދަލުކޮށް ބީޓައިޕްގެ މީހަކަށް ވޭތޯއެވެ. ވީހައިވެސް ބޮޑަށް އޭ ޓައިޕްގެ ސިފަތައް ދުކޮށް ލެވޭތޯއެވެ. އެހެން ގޮތަކަށް ބުނާނަމަ ދިރުއުޅުމާއި ދިރިއުޅުމުގެ މައްސަލަތަކާމެދު އުނދަގުލެއްގެ ގޮތުގައި ނުވަތަ ބިރެއްގެ ގޮތުގައި ނުދެކާ މީހަކަށް ވުމެވެ. ހަމަޖެހިލައިގެން ދިރިއުޅޭށެވެ. ހަމަޖެހިލައިގެން މައްސަލަތަޚާއި ކުރިމަތި ލާށެވެ.\nއެންމެ ރަނގަޅު ގޮތަކީ ފިކުރު ބޮޑުވެ ހާސްވާ ކަންތައްތަށް ލިސްޓް ކޮށްލުމެވެ. އެފަދަ ކަންތައްތައް ލިސްޓް ކޮށްލައި އެންމެ ބޯދަށް ކަންބޮޑުވެ ނަފްސަށް ބާރުކުރާ ކަންތައްތައް ފާހަގަ ލާށެވެ. އަދި އެފަދަ ދަޑިވަޅުގައި މައިތިރިވެ ހަމަހެހިލުމަށް ވިސްނާށެވެ. އަދި އެފަދަ ދަޑިވަޅުތަކުގައި ސިކުނޑިން ތިމާ ފިނިކޮށްލުމަށް ފިކރު ކޮށްލާށެވެ.\n- ހަމަޖެހިލައިގެން އަރާމްކޮށްލަން އޮތުން އުނދަގޫވާނެއެވެ. މަސެއްކަތެއްގައިވެސް ދެމިހުންނަނަވެސް އުނދަގޫވާނެއެވެ.\n- މާދަމާއާމެދު ފިކުރުކޮށް ނިދިނައިސގެން ގިނައިރު އޮންނަން ޖެހޭނެއެވެ.\n- ހަށިގަނޑު ހުންނާނީ ހަރުކަށިކޮށެވެ. ކަރަށްބާރުވެ ކަރަށް ތަދުވާނެއެވެ.\n- ކެތްތެރިކަން ކުޑަވެފައި އަވަހަށް ރުޅި އިސްވާނެއެވެ. އެހެންމީހުން ވާހަކަ ދައްކަނިކޮށް މެދުކަނޑާލައި ތިމާ ބޭނުން އެއްޗެއް ބުނާނެއެވެ.\n- ސިކުނޑިގައި ބައިވަރު ކަންތައް އެނބުރޭނެއެވެ. ސަމާލުކަންދޭން އުނދަގޫވާނެއެވެ.\n- ދުންފަރުގެ އިސްތިއުމާލު ކުރުން އިތުރުވާނެއެވެ. ކާލެއް އަވަސް ވާނެއެވެ.\n- ދިރިއުޅުމަކީ މައްސަލަނޫން އެހެން އެއްޗެއް ނޫންކަން ދެކޭނެއެވެ. ގިނައިން ޒުވާބު ކުރާނެއެވެ.\n- ކަނތައް ނިންމަން އުނދަގޫވާނެއެވެ.\n- ތިމާ ބޭނުން ނުވާގޮތަށް އެހެން މީހުންގެ ކަންތައްތައް ހުރުމުން މާޔޫސް ވާނެއެވެ.\nބަނޑުގައި ގޭސް އުފެދި އަނގަ ހިކޭގޮތްވެ، ހުދުހަމުން ދާހިއްލާނެއވެ. ހިތްތެޅުން އަވަސް ވާނެއެވެ.\nސްޓްރެސްއަކީ ހިތުގެ ބަލިޖެހުމަށް މެދުވެރިވާ އެއްކަންތަކެވެ. އޭގެ އިތުރުންވެސް ހަނދާން ބަހައްޓަންޖެހޭ ކަނތައްތަކެއްވެއެވެ. ހިތުގެ ބަލިތައް ނުޖެހޭނެ ގޮތަކަށް ސްޓްރެސް ކޮންޓްރޯލް ކުރުމަށް ތިރީގައި މިވާ ކަންތައްތައް ކޮށްލެވޭތޯ ބަލާށެވެ.\n- ހިތަށް ބާރު ބޮޑުނުވާ ކަހަލަ ކާއެއްޗެހި ކާށެވެ.\n- ހަށިގަނޑު ލުއިކޮށްލާށެވެ.\n- ލޭމައްޗައް ދިޔަ ނުދޭށެވެ.\n- ހަމަޖެހިލައިގެން އަރާމުކޮށްލެވޭތޯ ބަލާށެވެ.\n- އާދަވެގެން ކަސްރަތު ކުރާށެވެ.\nLast edited on6އެޕްރީލް 2020, at 19:21\nމި ޞަފްހާ އަށް އެންމެ ފަހުން ބަދަލެއް ގެނެވިފައިވަނީ6އެޕްރީލް 2020، 19:21 ގައެވެ.


COVID-19: Ithuru 194 meehaku positive vejje - AO News\nކޮވިޑް-19: އިތުރު 194 މީހަކު ޕޮޒިޓިވްވެއްޖެ\nރާއްޖެއިން އިތުރު 194 މީހަކު ކޮވިޑް-10 އަށް ޕޮޒިޓިވްވެއްޖެއެވެ.\nހެލްތު ޕްރޮޓެކްޝަން އެޖެންސީ (އެޗްޕީއޭ) އިން ހާމަކުރާ ގޮތުގައި މިއަދު 18:00 އާއި ހަމައަށް އިތުރު 167 ދިވެހިންނާއި، 16 ބަންގްލަދޭޝްގެ މީހުންގެ އިތުރުން އިންޑިއާގެ 07 މީހަކާއި ސްރީ ލަންކާގެ މީހަކާއި، ނޭޕާލްގެ މީހަކާއި، ތައިލެންޑް އަދި އިޓަލީގެ މީހަކު ވަނީ ޕޮޒިޓިވްވެފައެވެ. އިއްޔެވެސް 145 މީހުން ވަނީ ޕޮޒިޓިވްވެފަ އެވެ.\nމިއާއެކު ރާއްޖެއިން ކޮވިޑް-19 އަށް ޕޮޒިޓިވްވި މީހުންގެ އަދަދު ވަނީ 6،564 އަށް އަރައިފައިވެ އެވެ. އޭގެ ތެރޭގައި އެންމެ ގިނައިން ޕޮޒިޓިވްވެފައި ވަނީ ދިވެހިން ކަމަށްވާއިރު، ދެވަނަ އަށް އެންމެ ގިނައިން ޕޮޒިޓިވްވެފައި ވަނީ ބަންގްލަދޭޝް މީހުންނެވެ.\nމިހާތަނަށް ކޮވިޑް-19 އަށް ޓެސްޓްކުރުމަށް ޖުމްލަ 101،730 ސާމްޕަލް ނަގާފައިވާއިރު، މިވަގުތު ކަރަންޓީނުގައި އެއްވެސް މީހަކު ނެތެވެ. ނަމަވެސް އައިސޮލޭޝަން ފެސިލިޓީތަކުގައި 1،398 މީހުން އެބަތިއްބެވެ. އަދި ހޮސްޕިޓަލްތަކުގައި 166 މީހަކު ދަނީ ފަރުވާ ހޯދަމުންނެވެ.